ކުޅިވަރު – Haftha Online\nބޫޓާން އާއި އެއްވަރުކޮށް ގްރޫޕްގެ ދެވަނަ ޓީމްގެ ގޮތުގައި ރާއްޖެ ސެމީއަށް\nނޭޕާލްގައި މިހާރު ކުރިއަށްދާ 18 އަހަރުން ދަށުގެ ސާފް ޗެމްޕިއަންޝިޕްގެ ސެމީފައިނަލަށް ގްރޫޕްގެ ދެވަނަ ޓީމުގެ ގޮތުގައި ރާއްޖެ ދަތުރުކޮށްފިއެވެ.\nއަންގާރަދުވަހު ބޫޓާންއާ ބައްދަލުކުރި މެޗު އެއްވަރުކޮށްގެން ލިބުނު ދެ ޕޮއިންޓާއެކު ރާއްޖެ މުބާރާތުގެ ސެމީފައިނަލަށް ދަތުރުކުރި އިރު ކުޅުނު ދެމެޗުން ހަތަރު ޕޮއިންޓާއި އެކު މި ގްރޫޕްގެ އެއްވަނަ ޓީމުގެ ގޮތުގައި ސެމީ އަށް ދިޔައީ ބޫޓާންއެވެ. އެންމެފަހުގެ ޗެމްޕިއަން ނޭޕާލުން މުބާރާތް ނިންމާލީ އެންމެ ޕޮއިންޓެއްލިބިގެންނެވެ.\nބޫޓާން އާއި ރާއްޖެ އަންގާރަދުވަހު ބައްދަލުކުރި މެޗު އެއްވަރުވީ ދެ ޓީމުން ކުރެ ޓީމަކަށް ލަނޑެއް ނުޖެހިއެވެ. މުބާރާތުގެ ފުރަތަމަ މެޗުގައި ނޭޕާލްއާއި ރާއްޖެ ކުޅުނު މެޗުވެސް ނިމުނީ 1 – 1 ން އެއްވަރުވެގެންނެވެ.\nމުބާރާތުގެ އަނެއް ގްރޫޕްގައި ހިމެނެނީ އިންޑިޔާ އާއި ސްރީލަންކާގެ އިތުރުން ބަންގްލަދޭޝްއެވެ. އެ ގްރޫޕުން ހަތަރު ޕޮއިންޓު ހޯދައިގެން ބަންގްލަދޭޝް މިހާރުވެސް ވަނީ ސެމީގެ ޖާގައެއް ކަށަވަރުކޮށްފައެވެ. އިންޑިޔާ އަށް ލިބިފައިވަނީ އެއް ޕޮއިންޓެވެ. ލަންކާ އަށް ޕޮއިންޓެއް ލިބިފައެއް ނުވެއެވެ.\nAuthor .Posted on September 25, 2019 September 28, 2019 Categories ކުޅިވަރުLeaveacomment on ބޫޓާން އާއި އެއްވަރުކޮށް ގްރޫޕްގެ ދެވަނަ ޓީމްގެ ގޮތުގައި ރާއްޖެ ސެމީއަށް\nފީފާގެ މޮޅު ފުޓްބޯޅަ ކުޅުންތެރިޔާގެ އެވޯޑް މެސީ އަށް\nފީފާގެ މޮޅު ފުޓްބޯޅަ ކުޅުންތެރިޔާގެ އެވޯޑް ބާސެލޯނާގެ އާޖެންޓީނާގެ ފޯވާޑް ލިއޮނަލް މެސީ ކާމިޔާބުކޮށްފި އެވެ.\nއިޓަލީގެ ވެރިރަށް މިލާނުގައި ރޭ ބޭއްވި ރަސްމިއްޔާތުގައި މި އެވޯޑު މެސީ ކާމިޔާބުކުރީ ޕޯޗުގަލްގެ ތަރި ޔުވެންޓަސް އަށް ކުޅެމުންއަންނަ ކްރިސްޓިއާނޯ ރޮނާލްޑޯ އާއި ލިވަޕޫލަށް ކުޅެމުން އަންނަ ނެދަލޭންޑްސްގެ ޑިފެންޑަރު ވާޖިލް ވެންޑައިކްއާ ވާދަކޮށްގެންނެވެ.\nމިއީ ފީފާ އިން މި އެވޯޑު ތައާރަފް ކުރިފަހުން މެސީ މިއެވޯޑް ކާމިޔާބުކުރި ފުރަތަމަ ފަހަރުއެވެ.\nދުނިޔޭގެ ފުޓްބޯޅައިގެ މައިޖަމްއިއްޔާ ފީފާގެ އެންމެ މޮޅު ފިރިހެން ކުޅުންތެރިއާގެ މަގާމު މެސީ ކާމިޔާބު ކުރިއިރު އެންމެ މޮޅު އަންހެން ފުޓްބޯޅަ ކުޅުންތެރިއަކަށް ހޮވުނީ އެމެރިކާގެ މަޝްހޫރު ތަރި މެގަން ރެޕީނޯއެވެ.\nމި އެވޯޑު މެސީ ކާމިޔާބު ކުރިއިރު އޭނާ ވަނީ ބާސެލޯނާއާއިއެކު ސްޕެނިޝް ލީގު ކާމިޔާބުކޮށް، މިދިޔަ ސީޒަނުގައި ކުޅުނު 50 މެޗުގައި 51 ގޯލު ކާމިޔާބުކޮށް 22 އެސިސްޓު ހަދާފައެވެ.\nAuthor .Posted on September 25, 2019 December 14, 2019 Categories featured 3, ކުޅިވަރުLeaveacomment on ފީފާގެ މޮޅު ފުޓްބޯޅަ ކުޅުންތެރިޔާގެ އެވޯޑް މެސީ އަށް\nގައުމީ ޓެނިސް ޗެމްޕިއަންޝިޕްގެ ސްޕޮންސަރަކަށް ބީއެމްއެލް\nގައުމީ ބޭންކު، ބޭންކް އޮފް މޯލްޑިވްސް (ބީއެމްއެލް) އިން ޓެނިސް އެސޯސިއޭޝަންއާއެކު ސްޕޮންސާޝިޕް އެގްރިމަންޓެއްގައި މިއަދު ސޮއިކޮށްފިއެވެ.\nސްޕޮންސާޝިޕް އެގްރިމަންޓުގައި ބީއެމްއެލްގެ ފަރާތުން ސޮއިކުރެއްވީ ސީއީއޯ އަދި މެނޭޖިން ޑިރެކްޓަރު ޓިމް ސޯޔާއެވެ. ޓެނިސް އެސޯސިއޭޝަންގެ ފަރާތުން ސޮއިކުރެއްވީ އެ އެސޯސިއޭޝަންގެ ރައީސް އަހުމަދު ނަޒީރެވެ.\nބީއެމްއެލް އިން ބުނީ، މި އެއްބަސްވުމަކީ ރާއްޖޭގެ ކުޅިވަރުތައް ތަރައްގީކޮށް ކުރިއެރުވުމަށް ބޭނުންވާ މާލީ އެހީތެރިކަން ފޯރުކޮށްދިނުމަށް ބީއެމްއެލް އިން ކުރިއަށް ގެންދާ ޕްރޮގްރާމްގެ ދަށުން ސޮއިކުރި ސްޕޮންސާޝިޕް އެގްރިމަންޓެއް ކަމަށެވެ.\nއެގޮތުން އެއްބަސްވުމުގެ ދަށުން ޒުވާން ކުޅުންތެރިންގެ ހުނަރު އިތުރުކޮށް ޓެނިހުގައި ކުރިއަށް ގެންދިއުމަށް ބޭނުންވާ ތަޖުރިބާ ހޯދައިދިނުމުގެ މަގްސަދުގައި ކުރިއަށް އޮތް ތިން އަހަރު ގައުމީ ޓެނިސް ޗެމްޕިއަންޝިޕް މިހާރަށްވުރެ ފުރިހަމަކޮށް ބޭއްވުމަށް ބީއެމްއެލް އިން އެހީތެރިކަން ފޯރުކޮށްދޭނެއެވެ.\nގައުމީ ޓެނިސް ޗެމްޕިއަންޝިޕަކީ މިހާތަނަށް ބާއްވަމުން އަންނަ އެންމެ ގިނަ ދުވަސްވީ ޓެނިސް ހަރަކާތެވެ.\nމިއަދުގެ ރަސްމިއްޔާތުގައި ވާހަކަދައްކަވަމުން ބީއެމްއެލްގެ ސީއީއޯ އަދި އެމްޑީ ސޯޔާ ވިދާޅުވީ، ޓެނިސް އެސޯސިއޭޝަންއާއެކު މިއަދު ސޮއިކުރި އެއްބަސްވުމަކީ ބޭންކަށް ވަރަށް މުހިންމު އަދި ހާއްސަ ސްޕޮންސާޝިޕެއް ކަމަށެވެ.\n“މިއީ ބޭންކަށް ވަރަށް މުހިންމު އަދި ހާއްސަ ސްޕޮންސަޝިޕެއް. މި އަހަރަކީ ގައުމީ ޓެނިސް ޗެންޕިއަންޝިޕް ބާއްވަމުން އަންނަތާ 50 އަހަރު ފުރޭ އަހަރަށް ވުމާއެކު ވެސް މި ސްޕޮންސަޝިޕް އިތުރަށް ހާއްސަ ވެގެންދޭ. މި ކުޅިވަރު މަގުބޫލު ވެގެންދާއިރު، އެސޯސިއޭޝަނުން ތަމްރީނު ކުރަމުން މިދަނީ ޒުވާން މޮޅެތި ކުޅުންތެރިންކަން ފާހަގަކޮށްލެވޭ. އަދި އެސޯސިއޭޝަންއަށް އެހީތެރިކަން ފޯރިކޮށްދެވޭކަމީ އަޅުގަނޑުމެންނަށް ލިބޭ ވަރަށް ބޮޑު އުފަލެއް.” ސޯޔާ ވިދާޅުވިއެވެ.\nޓެނިސް އެސޯސިއޭޝަންއާއެކު ސްޕޮންސާޝިޕް އެގްރިމަންޓެއްގައި ބީއެމްއެލް އިން މިއަދު ސޮއިކުރިއިރު، އެ ބޭންކުން ދަނީ ރާއްޖޭގެ ކުޅިވަރު ތަރައްގީކޮށް ކުރިއެރުވުމަށް އެކި ގޮތްގޮތުން ވަރަށް ބޮޑު އެހީތެރިކަމެއް ފޯރުކޮށްދެމުންނެވެ.\nއެގޮތުން ބީއެމްއެލް އަކީ ގައުމީ ފުޓްބޯޅަ ޓީމްތަކުގެ އޮފިޝަލް ސްޕޮންސަރެވެ. އަދި ބާސްކެޓްބޯލް އެސޯސިއޭޝަންގެ ޔޫތް ޑިވެލޮޕްމަންޓް ޕާޓްނަރުގެ އިތުރުން ސުވިމިން އެސޯސިއޭޝަން އޮފް ދަ މޯލްޑިވްސްގެ ނޭޝަންވައިޑް ޕާޓްނަރަކީ ވެސް ބީއެމްއެލްއެވެ.\nAuthor މުޙައްމަދު އިބްރާހިމްPosted on September 18, 2019 September 28, 2019 Categories ޚަބަރު, ކުޅިވަރު, ވިޔަފާރިLeaveacomment on ގައުމީ ޓެނިސް ޗެމްޕިއަންޝިޕްގެ ސްޕޮންސަރަކަށް ބީއެމްއެލް\nދިރާގު ރޯޑް ރޭސް ގެ ބައިވެރިންނަށްދޭ މެޑަލް ދައްކާލައިފި\nރާއްޖޭގައި ބާއްވާ އެންމެ ބޮޑު ދުވުމުގެ ހަރަކާތް “ދިރާގު މޯލްޑިވްސް ރޯޑް ރޭސް” ގެ ބައިވެރިންނަށްދޭ މެޑަލް ދައްކާލައިފި އެވެ.\nކުޅިވަރާ ބެހޭ ވުޒާރާގައި ބޭއްވި ރަސްމިއްޔާތެއްގައި މެޑަލް ލޯންޗުކޮށްދެއްވީ ކުޅިވަރާ ބެހޭ ވަޒީރު އަހުމަދު މަހުލޫފެވެ. މި ރަސްމިއްޔާތުގައި ދިރާގުގެ ސީއީއޯ އިސްމާއިލް ރަޝީދާއި ސީނިއާ މެނޭޖާ ބްރޭންޑް އެންޑް މާކެޓިން ކޮމިއުނިކޭޝަންސް މުހައްމަދު މިރްޝާން ބައިވެރިވަޑައިގެންނެވި އެވެ.\n4000އަށް ވުރެ ގިނަ ދުވުންތެރިން ބައިވެރިވާ މިއަހަރު ދުވުން އޮންނާނީ މިމަހުގެ 20 ވަނަ ދުވަހު ހުޅުމާލޭ ސެންޓްރަލް ޕާކުގައެވެ.\nމި އަހަރުގެ ރޯޑް ރޭހުގައި5ކިލޯމީޓަރާއި 10 ކިލޯމީޓަރުގައި ދުވުމުގެ ފުރުސަތު ލިބިގެން ދާނެ އެވެ. އަދި ރޭހުގައި 10 ކިލޯމީޓަރުގެ ދުވުން އޮންނާނީ ހެނދުނު 6:00 ގައެވެ.5ކިލޯމީޓަރުގެ ދުވުން އޮންނާނީ ހަވީރު 4:30 ގައެވެ.\nދިރާގުން 2007 ވަނަ އަހަރު ތައާރަފްކުރި ރޯޑް ރޭސް ބާއްވާ މިއީ 13 ވަނަ އަހަރެވެ.\nAuthor .Posted on September 14, 2019 September 28, 2019 Categories ކުޅިވަރުLeaveacomment on ދިރާގު ރޯޑް ރޭސް ގެ ބައިވެރިންނަށްދޭ މެޑަލް ދައްކާލައިފި\nފަސް ލަނޑުން ރާއްޖެ ބަލިކޮށް، ޗައިނާއަށް ރަނގަޅު ފެށުމެއް\nވޯލްޑް ކަޕް ކޮލިފައިންގައި ބޮޑު ތަފާތުން ރާއްޖެ ބަލިކޮށް، ވަރުގަދަ ޗައިނާއިން ފެށުން ރަނގަޅުކޮށްފިއެވެ.\nގައުމީ ފުޓްބޯޅަ ދަނޑުގައި މިރޭ ކުޅުނު މެޗުގައި ރާއްޖޭގެ މައްޗަށް ޗައިނާއިން ކުރި ހޯދީ 5-0 ގެ ނަތީޖާއަކުންނެވެ. އޭގެން ދެ ލަނޑު ޗައިނާއިން ކާމިޔާބު ކުރީ ލިބުނު ޕެނަލްޓީ އިންނެވެ.\nދޮޅު އަހަރަށްވުރެ ރާއްޖޭގެ ގައުމީ ފުޓްބޯޅަ ޓީމާއެކު ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގު (ދަގަނޑޭ) ވެސް ފެނިގެންދިޔަ މިރޭގެ މެޗުގައި ޗައިނާއިން އެންމެ ފުރަތަމަ ލީޑު ހޯދީ މެޗުގެ 33 ވަނަ މިނެޓުގައެވެ.\nބޯޅަ ހޯދަން އުޅުމުގެ ތެރޭގައި ރާއްޖޭގެ ކެޕްޓަން އަކްރަމް އަބްދުލްޣަނީ (އަކޫ) ޕެނަލްޓީ އޭރިއާގެ ތެރެއަށް އަނިޔާވެގެން ވެއްޓިފައި އޮއްވާ، ޗައިނާއަށް އެ ލަނޑު ކާމިޔާބު ކޮށްދިނީ ލީ ލެއި ނަގައިދިން ހުރަހަކުން ވޫ ޒީ އެވެ.\nއަދި ފުރަތަމަ ލަނޑު ކާމިޔާބު ކުރިތާ 10 މިނެޓް ފަހުން، ޗައިނާއިން އިތުރު ލަނޑެއް ކާމިޔާބުކޮށް ލީޑު ފުޅާކުރިއެވެ. އެ ލަނޑު ޗައިނާއަށް ކާމިޔާބު ކޮށްދިނީ ސްޕެއިންގެ ލަލީގާގައި ކުޅޭ އެސްޕަނިޔޯލްއަށް ކުޅޭ ވޫ ލެއިއެވެ.\nމެޗުގެ ފުރަތަމަ ހާފުގައި ޗައިނާއިން ވަރުގަދަ ކުޅުމެއް ކުޅެ ގިނަ ފުރުސަތުތަކެއް ތަނަވަސް ކުރި ނަމަވެސް، އެ ފުރުސަތުތަކުގެ ހުރަހަކަށްވީ ވަރުގަދަކޮށް ފެނުނު ރާއްޖޭގެ ޑިފެންސް ލައިނާއި ކީޕަރު ފައިސަލްއެވެ.\nނަމަވެސް އަލީ އަޝްފާގަށް މާގިނަ ބޯޅަތަކެއް ނުލިބި، ރާއްޖެއަށް އެއްވެސް ހަމަލާއެއް އުފެދިފައި ނުވާއިރު، މެޗުގެ ފުރަތަމަ ހާފް ނިމިގެން ދިޔައީ 2-0 ގެ ނަތީޖާއަކުން ޗައިނާ ކުރީގައި އޮވެގެންނެވެ.\nމެޗުގެ ދެވަނަ ހާފަށް ރާއްޖެއިން ނުކުތީ ބަދަލާއެކުއެވެ. އެގޮތުން ދަގަނޑޭގެ ބަދަލުގައި ހަސަން ނާއިޒް (ދާދު) ކުޅެން ނުކުތްއިރު، މެޗުގައި އޭނާގެ ފަރާތުން ރަނގަޅު ކުޅުމެއް ފެނިގެންދިޔައެވެ.\nއަދި ދެވަނަ ހާފުގައި ރާއްޖޭގެ ފަރާތުން ވެސް ފެނިގެންދިޔައީ ކުރިއަށް ޖެހިގެން ޗައިނާގެ ގޯލަށް ނުރައްކާ ކުރަން މަސައްކަތްކުރަން އުޅުނު ތަނެވެ.\nއެގޮތުން މެޗުގެ 48 ވަނަ މިނެޓުގައި ދާދު ދިން ބޯޅައަކުން ފޭދޫ އިއްބެ އުފައްދަން މަސައްކަތްކުރި ހަމަލާ ފާހަގަކޮށްލެވެއެވެ. ނަމަވެސް ޕެނަލްޓީ އޭރިއާ ތެރެއަށް ގަސްދުގައި ވެއްޓުނު ކަމަށް ނިންމައި، ރެފްރީ ވަނީ ފޭދޫ އިއްބެއަށް ރީނދޫ ކާޑެއް ދައްކައިފައެވެ.\nމެޗުގައި ރާއްޖެއަށް ލިބުނު އެންމެ ރަނގަޅު ދެ ފުރުސަތު ލިބުނީ މެޗުގެ 55 ވަނަ މިނެޓުގައެވެ. އެގޮތުން ރާއްޖެއަށް ލިބުނު ހިލޭ ޖެހުމަކުން ކެޕްޓަން އަކޫ ފޮނުވާލި ހަމަލާ ގޯލުގެ ހުރަސް ދަނޑިއަށް އަމާޒުވިއިރު، އެ ބޯޅައިން ދާދު ފޮނުވާލި ހަމަލާ މަތަކުރީ ޗައިނާގެ ކީޕަރު ޔަން ޖުންގްލިންއެވެ.\nއަދި އޭގެ މިނެޓެއް ފަހުން ވެސް ރާއްޖެއަށް ރަނގަޅު ފުރުސަތެއް ލިބުނެވެ. ޕެނަލްޓީ އޭރިއާ ތެރެއިން ހަމްޕު ދިން ބޯޅައަކުން އައިސަމް ފޮނުވާލި ހަމަލާގެ ހުރަހަކަށް ވީވެސް ޗައިނާގެ ކީޕަރެވެ.\nމެޗުގައި ޗައިނާއަށް ލިބުނު ފުރަތަމަ ޕެނަލްޓީ ލިބުނީ މެޗުގެ 62 ވަނަ މިނެޓުގައެވެ. ކޯނަރެއްގެ ތެރެއިން ނިހާޓު ކުރި ފައުލަކާ ގުޅިގެން ޗައިނާއަށް ލިބުނު އެ ޕެނަލްޓީ ކާމިޔާބުކުރީ ޔަންގް ޒޫ އެވެ.\nމި ގޯލާއެކު މެޗުގެ އޮއިވަރު ބަދަލުވެ އަނެއްކާވެސް ޗައިނާގެ ރަނގަޅަށް ކުޅެ، ގިނަ ފުރުސަތުތަކެއް އުފަން މަސައްކަތްކުރިތަން ފެނިގެންދިޔައެވެ.\nއެގޮތުން މެޗުގެ 74 ވަނަ މިނެޓުގައި ޗައިނާގެ ވެއި ޝިހައޯ ފޮނުވާލި ބާރު ހަމަލާ ކީޕަރު ފައިސަލް ހޯދިއިރު، މެޗުގެ 77 ވަނަ މިނެޓުގައި ޗައިނާގެ ވޫ ލެއި ފޮނުވާލި ހަމަލާ ގޯލާ އަމާޒުނުވެ ދިޔައީ ބޭރަށެވެ.\nމިރޭގެ މެޗުގައި ޗައިނާއަށް ދެވަނަ ޕެނަލްޓީ ލިބުނީ މެޗުގެ 81 ވަނަ މިނެޓުގައި ކެޕްޓަން އަކޫ ކުރި ފައުލަކާ ގުޅިގެންނެވެ. އެ ފައުލާއެކު ދެވަނަ ރީނދޫ ކާޑު ދައްކައި، އަކޫ ވަނީ ދަނޑުން ފޮނުވާލައިފައެވެ.\nޗައިނާއަށް ލިބުނު އެ ޕެނަލްޓީން އެ ޓީމަށް ހަތަރު ވަނަ ލަނޑު ކާމިޔާބު ކޮށްދިނީ، ބްރެޒިލަށް އުފަން ފޯވަޑް އަލްކެސަންއެވެ. މިރޭގެ މެޗަކީ އޭނާ ޗައިނާގެ ގައުމީ ޓީމަށް ކުޅުނު ފުރަތަމަ މެޗެވެ.\nޗައިނާގެ ފަސް ވަނަ ލަނޑު ވެސް ކާމިޔާބު ކޮށްދިނީ އަލްކެސަންއެވެ. މެޗުގެ ދެވަނަ ހާފްގެ އިތުރު މިނެޓްގައި އެ ލަނޑު ކާމިޔާބު ކުރީ، ރާއްޖޭގެ ޕެނަލްޓީ އޭރިއާ ތެރޭ ވަރަށް ހުސްކޮށް ހުރެ ގޯލަށް ބޯޅަ ފޮނުވާލައިގެންނެވެ.\nމި ނަތީޖާއާއެކު މިރޭގެ މެޗު ނިމިގެންދިޔައީ 5-0ގެ ނަތީޖާއަކުން ޗައިނާ މޮޅުވެގެންނެވެ.\nAuthor މުވާތިނުންPosted on September 10, 2019 September 28, 2019 Categories featured 1, ޚަބަރު, ކުޅިވަރުLeaveacomment on ފަސް ލަނޑުން ރާއްޖެ ބަލިކޮށް، ޗައިނާއަށް ރަނގަޅު ފެށުމެއް\nދަގަނޑޭ ފުރަތަމަ 11 އަށް\nރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގް (ދަގަނޑޭ) އަށް ޗައިނާއާ ދެކޮޅަށް މިރޭ ކުޅޭ މެޗަށް ނުކުންނަ ފުރަތަމަ 11 އިން ފުރުސަތު ދީފިއެވެ.\nގިނަ އަހަރުތަކެއް ވަންދެން ގައުމީ ޓީމުގެ ކެޕްޓަނެއްގެ ދައުރު އަދާކުރި ދަގަނޑޭއަށް މިރޭގެ މެޗަށް ނުކުންނަނީ ގާތްގަނޑަކަށް ދެ އަހަރެއްހާ ދުވަހަށް ފަހުއެވެ.\nޗައިނާއާ ދެކޮޅަށް ކުޅޭ މެޗަށް ނެގި ސްކޮޑަށް ދަގަނޑޭ ނެގީ މިދިޔަ ހޮނިހިރު ދުވަހުއެވެ.\nދަގަނޑޭ މިރޭ ކުޅޭ މެޗުގެ ފުރަތަމަ 11 އަށް ނެގިއިރު، އިނާ އާ ދެކޮޅަށް ކުޅޭ މެޗުގެ ކުރިން މިރޭ ބޭއްވި ޕްރީ މެޗު ޕްރެސްގައި ވާހަކަ ދައްކަމުން ގައުމީ ޓީމުގެ ކޯޗް ޕީޓާ ޝެގަޓް ވަނީ މެޗުތަކުން ދަގަނޑޭއަށް ޖާގަ ދިނުމުގައި ކެތްތެރިވާންޖެހޭ ކަމަށް ބުނެފައެވެ.\nމިރޭގެ މެޗުގް ފުރަތަމަ 11 ގައި ހިމެނޭ ކުޅުންތެރިން:\nއަހުމަދު ނޫމާން (ހެލްމެޓް)\nހުސެއިން ޝިފާއު (ކުރޯ)\nހަމްޒާ މުހައްމަދު (ހަމްޕު)\nއަކްރަމް އަބްދުލް ޣަނީ (އަކޫ)\nއިބްރާހިމް މަހުދީ (ފޭދޫ އިއްބެ)\nހުސެއިން ނިހާން (ނިހާޓް)\nAuthor މުޙައްމަދު އިބްރާހިމްPosted on September 10, 2019 September 28, 2019 Categories ޚަބަރު, ކުޅިވަރުLeaveacomment on ދަގަނޑޭ ފުރަތަމަ 11 އަށް\nޗައިނާ މެޗުން އެއްވަރު ކުރިޔަސް ޓީމުގެ ކޮންމެ މެމްބަރަކަށް އެއް ލައްކަ ރުފިޔާ\nވޯލްޑް ކަޕްގެ ކޮލިފައިންގައި މިރޭ ޗައިނާއާ ދެކޮޅަށް ރާއްޖެ ކުޅޭ މެޗުން ބަލިނުވެ އަދި ނަތީޖާ އެއްވަރު ކުރިޔަސް ގައުމީ ޓީމުގެ ކޮންމެ މެމްބަރަކަށް އެއް ލައްކަ ރުފިޔާގެ ދޭނެ ކަމަށް ޔޫތް މިނިސްޓަރު އަހުމަދު މަހުލޫފް ވިދާޅުވެއްޖެއެވެ.\nމިނިސްޓަރު މަހްލޫފު އެކަން އިއުލާން ކުރެއްވީ، މިރޭ ކުޅޭ މެޗުގެ ކުރިން ގައުމީ ޓީމުގެ ކުޅުންތެރިންނާއި އޮފިޝަލުންނަށް ހިތްވަރު ދެއްވުމަށް ހޮޓެލް ޖެންގައި ބޭއްވި ބައްދަލުކުރުމުގެ ތެރެއިންނެވެ.\nމަހްލޫފު ވިދާޅުވީ، މިރޭގެ މެޗުން މޮޅުވުމަކީ ރައީސް އިބްރާހިމް މުހައްމަދު ސޯލިހުގެ ވަރަށް ބޮޑަށް އެދިލައްވާ ކަމެއް ކަމަށެވެ.\nރަސްމީ ބޯޅަދަނޑުގައި ޗައިނާ އާއި ރާއްޖެ ބައްދަލުކުރާ މެޗު ފަށާނީ މިރޭ 8:00 ގައެވެ. މިރޭގެ މެޗު ބައްލަވާލެއްވުމަށް ރައީސް ސޯލިހު ވެސް ދަނޑަށް ވަޑައިގަންނަވާނެއެވެ.\nވޯލްޑް ކަޕް ކޮލިފައިންގައި މިރޭ ކުޅޭ މެޗަކީ ރާއްޖެ އާއި ޗައިނާގެ ފުރަތަމަ ކުރިމަތިލުމެއް ނޫނެވެ. މީގެ ކުރިން ވޯލްޑް ކަޕް ކޮލިފައިންގައި ދެ ޓީމުގެ ހަތަރު ކުރިމަތިލުމެއް ފެނިގެންދިޔައެވެ. ނަމަވެސް އެ ހަތަރު މެޗުން ވެސް ޗައިނާ އަތުން ރާއްޖެ ވަނީ ބަލިވެފައެވެ.\nއެހެންކަމުން މިރޭގެ މެޗަށް ރާއްޖެއިން ނުކުންނާނީ ޗައިނާ އަތުން ބަލިވުމުގެ ސިލްސިލާ ނިމުމަކަށް ގެނައުމުގެ އަޒުމުގައެވެ.\nAuthor މުޙައްމަދު އިބްރާހިމްPosted on September 10, 2019 September 28, 2019 Categories ޚަބަރު, ކުޅިވަރުLeaveacomment on ޗައިނާ މެޗުން އެއްވަރު ކުރިޔަސް ޓީމުގެ ކޮންމެ މެމްބަރަކަށް އެއް ލައްކަ ރުފިޔާ\nAuthor މުޙައްމަދު އިބްރާހިމްPosted on September 7, 2019 September 28, 2019 Categories ޚަބަރު, ކުޅިވަރުLeaveacomment on ދިން ލޯތްބަށް ޝުކުރާއެކު ދަގަނޑޭ: ގައުމީ ވާޖިބަށް އަބަދުވެސް 100 ޕަސެންޓް ދޭނަން!\nދަގަނޑޭ ގައުމީ ޓީމަށް ނަގައިފި\nމިދިޔަ އަހަރުގެ މާޗު މަހު ގައުމީ ޓީމުން ވަގުތީ ގޮތުން ވަކިކުރުމަށްފަހު މިހާތަނަށް ފުރުސަތެއް ނުދީ ހުރި، ރާއްޖޭގައި އުފެދުނު އެންމެ މޮޅު ކުޅުންތެރިޔާ އަލީ އަޝްފާގް (ދަގަނޑޭ)އަށް ގައުމީ ޓީމުން ޖާގަ ދީފިއެވެ.\nއެނގިފައިވާ ގޮތުގައި، ޗައިނާއާ ދެކޮޅަށް ރާއްޖޭގައި ކުޅޭ މެޗަށް އެކުލަވާލި ގައުމީ ސްކޮޑަށް ދަގަނޑޭ ވަނީ ނަގައިފައެވެ. އަދި އެ މެޗަށް ގައުމީ ޓީމުން ހޮޓެލް ޖެންގައި މިރޭ ކޭމްޕުގައި ވެސް ދަގަނޑޭ ބައިވެރިވާއިރު، ގައުމީ ޓީމު ޗައިނާއާ ދެކޮޅަށް ކުޅޭ މެޗަށް ފަރިތަކުރުންތައް މާދަމާ ފަށާނެއެވެ.\nގިނަ ބަޔަކު ފާހަގަކުރާ ގޮތުގައި ގައުމީ ކޯޗު ސެގަޓް، ގައުމީ ޓީމުން ދަގަނޑޭއަށް ފުރުސަތު ނުދެނީ ޒާތީ ކަމެއްގެ ސަބަބުންނެވެ.\nއަދި ދަގަނޑޭއަށް ގައުމީ ސްކޮޑުން ޖާގަ ދީފައި މިވަނީ، އެފްއޭއެމްގެ ރައީސް ބައްސާމް އަލީ ޖަލީލާއި ގައުމީ ކޯޗުކަމުން ސެގަޓް ދުރުކުމަށް ގިނަ ބަޔަކު ގޮވާލަމުން ދަނިކޮށް ކަމަށެވެ.\nAuthor މުޙައްމަދު އިބްރާހިމްPosted on September 7, 2019 September 28, 2019 Categories featured 4, ކުޅިވަރުLeaveacomment on ދަގަނޑޭ ގައުމީ ޓީމަށް ނަގައިފި\nއާސެނަލްއިން ޓޮޓެންހަމް ހުއްޓުވުމަށްފަހު ތާވަލްގެ ކުރިޔަށް ޖެހިލައިފި\nއިނގިރޭސި ޕްރިމިއާ ލީގުގައި ޓޮޓެންހަމް ހޮޓްސްޕާސް އާއި އާސެނަލް ރޭ ބައްދަލުކުރި މެޗް ފަހަތުން އަރައި އެއްވަރުކޮށްގެން އާސެނަލް އިން ޕޮއިންޓް ތާވަލްގެ ކުރި އަށް ޖެހިލައިފިއެވެ.\nފޯރިގަދަ ވަރުގަދަ ކުޅުމެއް ދެ ޓިމުގެ ފަރާތުންވެސް ފެނިގެންދިޔަ މިމެޗްގައި ޓޮޓެންހަމް އިން ލީޑުނަގާފައިވަނިކޮށް އާސެނަލުން ފަހަތުން އަރައި އެއްވަރުކުރީ 2-2 ގެ ނަތީޖާއަކުންނެވެ. މި ނަތީޖާއާއި އެކު ހަތަރު މެޗުން ލިބުނު ހަތް ޕޮއިންޓާ އެކު އާސެނަލް ލީގުގެ ފަސް ވަނައިގައި އޮތީ ހަތަރު ވަނައިގައި މި ވަގުތު އޮތް ކްރިސްޓަލް ޕެލަސްއާ އެއްވަރަށް ޕޮއިންޓް ހޯދައިގެންނެވެ. ހަތަރު މެޗުން ލިބުނު ފަސް ޕޮއިންޓާ އެކު ޓޮޓެންހަމް އޮތީ ލީގުގެ ނުވަ ވަނައިގަ އެވެ.\nއުތުރު ލަންޑަންގެ ވާދަވެރި ދެކުލަބްކަމަށްވާ އާސެނަލް އަދި ޓޮޓެންހަމް ރޭ އާސެނަލް ދަނޑުގައި ކުޅުނު މެޗު ފަށައިގެން އާސެނަލުން ރަނގަޅަށް ކުޅެމުންދިޔަ ނަމަވެސް މެޗުގެ 10 ވަނަ މިނިޓްގައި ޓޮޓެންހަމް އިން ވަނީ ކްރިސްޓިއަން އެރިކްސަންގެ ގޯލުން ލީޑުނަގައިފަ އެވެ. އެރިކް ލަމޭލާ ޖެހި ބޯޅަ އާސެނަލްގެ ކީޕަރު ބާން ލެނޯ އަތުގައި ޖެހިފައި ނުކުތް ވަގުތު އެރިކްސަން ވަނީ ހުސްކޮށް އޮތް ގޯލުގެ ތެރެއަށް ބޯޅަ ފޮނުވާލައިފަ އެވެ.\nއާސެނަލްގެ ކުޅުން ރަނގަޅުކޮށް ނަތީޖާ ހަމަ ހަމަ ކުރުމަށް މަސައްކަތް ކުރި ނަމަވެސް މެޗުގެ 40 ވަނަ މިނެޓުގައި އާސެނަލް ގެ ކެޕްޓަން ގްރެނިތް ޝަކާ ޓޮޓެންހަމް ގެ ސޮން އަށް ކުރި ފައުލަކާ ގުޅިގެން ލިބުން ޕެނަލްޓީއަކުން ހެރީ ކޭން ވަނީ ޓޮޓެންހަމް އަށް ލީޑު ފުޅާ ކޮށްދީފައެވެ. ނަމަވެސް އާސެނަލް ގެ ކުޅުން ރަނގަޅު ކޮށް އުއްމީދު އާވީ އެލެކްސަންޑަ ލަކަޒެޓް އެވެ. ނިކޮލަސް ޕެޕޭ ދިން ބޯޅަ އެއް އޭރިއާ ތެރެއިން ހަމަ ޖެހިލައި ގޯލްގެ ތެރެއަށް ލަކަޒޭޓް ފޮނުވާލިއެވެ.\nއާސެނަލަށް އެއްވަރުކޮށްދިނީ މެޗުގެ 71 ވަނަ މިނިޓްގައި ޕިއޭ އެމެރިކް އޮބާމަޔަން އެވެ. މަޓެއޯ ގެންޑޫޒީ ދިން ހިތްގައިމު ޕާހަކުން އޮބާމަޔަން ވަނީ ގޯލުގެ ކަނަށް ބޯޅަ އަމާޒުކޮށްލައިފަ އެވެ. އާސެނަލް މޮޅުކޮށްދޭން ގްރީސްގެ ޑިފެންޑަރު ސޮކްރަޓިސް ޕަޕަސްތޮޕަލަސް ޖެހި ގޯލު އޮފްސައިޑް ކަމަށް ނިންމީ ވީޑިއޯ އެސިސްޓަންޓް ރެފްރީ (ވީއޭއާރް)ގެ އެހީ ހޯދުމަށް ފަހު އެވެ.\nޓޮޓެންހަމްގެ ކޯޗު މައުރީސިއޯ ޕޮޗެޓީނޯ ބުނީ މެޗުން މޮޅުނުވެވުނީ ލިބުނު ގިނަ ފުރުސަތުތަކުގެ ބޭނުން ނުހިފިގެން ކަމަށް ބުންޏެވެ.\nAuthor .Posted on September 2, 2019 September 28, 2019 Categories ކުޅިވަރުLeaveacomment on އާސެނަލްއިން ޓޮޓެންހަމް ހުއްޓުވުމަށްފަހު ތާވަލްގެ ކުރިޔަށް ޖެހިލައިފި\nލުއިސް އެންރީކޭގެ ދަރިފުޅު ކެންސަރު ބަލީގައި މަރުވެއްޖެ\nސްޕެއިން އަދި ބާސެލޯނާގެ ކުރީގެ ކޯޗު ލުއިސް އެންރީކޭގެ އަންހެން ދަރިފުޅު ކެންސަރު ބަލީގައި މަރުވެއްޖެއެވެ.\nއުމުރުން ނުވަ އަހަރުގެ ޒާނާ މާޓިނޭޒް މަރުވީ ކަށީގެ ކެންސަރު ބަލީގައެވެ. އެ ބަލީގައި އެންރީކޭގެ ދަރިފުޅު ވޭތުވެދިޔަ ފަސް މަސް ދުވަސް ވަންދެން ހޮސްޕިޓަލުގައި ވަނީ ފަރުވާ ދީފައެވެ.\n“ތިޔަ ދަރިފުޅު ވާނީ އަހަރެމެންގެ އާއިލާއަށް މަގު ދައްކައިދޭ ތަރިއަކަށް. އަހަރެމެން ދަރިފުޅު މަތިން ވަރަށް ބޮޑަށް ހަނދާންވޭ. އަދި މުސްތަގްބަލުގައި އަލުން ދިމާވާނެ ކަމުގެ އުއްމީދާއެކު ދިރިއުޅުމުގެ ކޮންމެ ދުވަހަކު ދަރިފުޅުގެ މަތިން ހަނދާން ކުރާނަން،” ދަރިފުޅު މަރުވިކަން އިއުލާންކުރަމުން އެންރީކޭ ކުރި ޕޯސްޓެއްގައި ބުނެފައިވެއެވެ.\nމިދިޔަ ޖޫން މަހުގެ ތެރޭގައި ސްޕެއިންގެ ގައުމީ ޓީމުގެ ކޯޗު ކަމުން ކުއްލި ގޮތަކަށް އެންރިކޭ އިސްތިއުފާ ދިނީ ވެސް ދަރިފުޅުގެ ބަލި ހާލަތު ހުރިގޮތުން ދަރިފުޅަށް ވަގުތު ދިނުމަށެވެ.\nއެންރީކޭގެ ދަރިފުޅު މަރުވުމާ ގުޅިގެން ފުޓްބޯޅަ އާއިލާއިން ދަނީ ލިބުނު ހިތާމައިގައި ބައިވެރިވަމުންނެވެ.\nއެގޮތުން ސްޕެނިޝް ފުޓްބޯލް ފެޑެރޭޝަނުންނާއި އެ ކުލަބާއެކު އެންމެ ގިނަ ކާމިޔާބީއެއް ހޯދި ބާސެލޯނާގެ އިތުރުން ވާދަވެރި ރެއާލް މެޑްރިޑާއި އެންރިކޭ ކުރިން މެނޭޖަރުކަން ކުރި އޭއެސް ރޯމާއިން ވެސް އެންރީކޭގެ އާއިލާއަށް ވަނީ ތައުޒިޔާ ކިޔާފައެވެ.\nއަދި އެންރީކޭގެ ހިތާމައިގައި ބައިވެރިވާ ކަމަށް ބާސެލޯނާ އާއި އާޖެންޓީނާ ތަރި ލިއޮނެލް މެސީ އާއި އާއި ސްޕެއިންގެ ބޮޑުވަޒީރުގެ އިތުރުން ޓެނިސް ކުޅުންތެރި ރަފައެލް ނަޑާލް ވެސް ވަނީ ބުނެފައެވެ.\nAuthor މުޙައްމަދު އިބްރާހިމްPosted on August 30, 2019 September 28, 2019 Categories ކުޅިވަރުLeaveacomment on ލުއިސް އެންރީކޭގެ ދަރިފުޅު ކެންސަރު ބަލީގައި މަރުވެއްޖެ\nގްރީޒްމަންގެ ދެ ލަނޑާއެކު ބާސާއިން ފުރަތަމަ މޮޅު ހޯދައިފި\nސްޕެނިޝް ލީގުގައި ރޭ ރެއާލް ބެޓިސް އާ ދެކޮޅަށް ކުޅުނު މެޗުން މޮޅުވެ ބާސެލޯނާ މި ސީޒަނުގެ ފުރަތަމަ މޮޅު ހޯދައިފިއެވެ.\nރޭ ރެއާލް ބެޓިސްއާ ދެކޮޅަށް ކުޅުނު މެޗު ބާސެލޯނާއިން އިން ކާމިޔާބު ކުރީ 2-5 ގެ ނަތީޖާ އަކުންނެވެ.\nބާސެލޯނާގެ ކޭމްޕް ނޯ ސްޓޭޑިއަމްގައި ރޭ ކުޅުނު އެ މެޗުގެ ފުރަތަމަ ހާފު ފެށިގެން ފުރަތަމަ 15 މިނެޓް ތެރޭގައި ރިއާލް ބެޓިސްއިން ވަނީ ލަނޑެއް ޖަހައި ލީޑު ނަގައިފައެވެ. މި ލަނޑު އެޓީމަށް ޖަހައިދިނީ މި ސީޒަނުގައި އަލަށް އެކުލަބާ ގުޅުނު ފްރާންސް ފޯވާޑް ނަބީލް ފެކީރްއެވެ.\nނަމަވެސް ފުރަތަމަ ހާފު ނިމެން ހަތަރު މިނެޓަށް ވެފައިވަނިކޮށް ބާސެލޯނާ އިން ލަނޑެއް ޖަހައި މެޗުގެ ނަތީޖާ ހަމަހަމަކުރިއެވެ. އެ ލަނޑު އެ ކުލަބަށް ޖަހައިދިނީ މިދިޔަ ޖުލައި މަހު އެތުލެޓިކޯ މެޑްރިޑު ދޫކޮށް، ބާސާއާ ގުޅުނު އެންޓޮއިން ގްރިޒްމަންއެވެ.\nފުރަތަމަ ހާފު ދެ ޓީމް އެއްވަރުވެގެން ނިމުނުއިރު، ދެވަނަ ހާފަށް ނުކުމެ ފުރަތަމަ ފަސް ވަނަ މިނެޓްގެ ތެރޭގައި ގްރިޒްމަން ވަނީ އިތުރު ލަނޑެއް ކާމިޔާބު ކޮށްދީ ފުރަތަމަ ފަހަރަށް މެޗުގައި ބާސާއަށް ލީޑު ނަގައިދީފައެވެ. ޕެނަލްޓީ އޭރިއާ ރޮނގުމަތީ ކަހަލަގޮތަކަށްހުރެ ގްރިޒްމަން ފޮނުވާލި ހަމަލާ އަމާޒުވީ ގޯލުގެ ތިރީ ކަނަށެވެ.\nއެ ލަނޑަށްފަހު ކޮންމެ5މިނެޓަކުން ބާސެލޯނާއިން ދިޔައީ ލަނޑުތަށް ޖަހަމުންނެވެ. އެގޮތުން މެޗުގެ 56 ވަނަ މިނެޓްގައި ބާސާއަށް ތިން ވަނަ ލަނޑު ކާމިޔާބު ކޮށްދިނީ ކެލާސް ޕެރޭޒްއެވެ. އަދި ހަތަރު ވަނަ ލަނޑު ކާމިޔާބު ކޮށްދިނީ ބުސްކެޓްސް ދިން ބޯޅައަކުން ޔޯޑީ އަލްބާއެވެ.\nމެޗުގައި ބާސާއިން ޖެހި ފަސްވަނަ ލަނޑު ފެނިގެންދިޔައީ 77 ވަނަ މިނެޓުގައެވެ. ގްރީޒްމަން ދިން ބޯޅައަކުން ބާސާއަށް އެ ލަނޑު ކާމިޔާބުކޮށްދިނީ އާޓުރޯ ވިޑާލްއެވެ.\nއެ ލަނޑު ކާމިޔާބުކޮށް ބާސާ އިން ބޮޑު ލީޑެއްގައި ކުޅެމުން ދިޔައިރު، ބާސާގެ ފަސް ވަނަ ލަނޑު ޖެހިތާ ދެ މިނެޓް ތެރޭގައި ރެއާލް ބެޓިސް އިން އެ ޓީމުގެ ދެވަނަ ލަނޑު ކާމިޔާބުކުރިއެވެ. މެޗުގެ 79 ވަނަ މިނެޓުގައި އެ ލަނޑު ރެއާލް ބެޓިސްއަށް ކާމިޔާބު ކޮށްދިނީ މޯރޯން ގާސިއާއެވެ.\nރޭގެ މެޗުގައި އަނިޔާގެ ސަބަބުން މެސީ އާއި ސުއަރޭޒް ކުޅެފައި ނުވެއެވެ. އަދި ބާސާއިން ކުޅުނު ދެ މެޗުން ހޯދި ތިން ޕޮއިންޓާއެކު އެޓީމު މިހާރު އޮތީ ލަލީގާ ތާވަލުގެ ނުވަވަނައިގައެވެ.\nބާސެލޯނާ ދެން ކުޅެން ޖެހޭ މެޗުގައި ބައްދަލުކުރާނީ ރަށުން ބޭރުގައި އޮސަސޫނާއާއެވެ. މި މެޗު ކުޅޭނީ މިމަހުގެ 31 ވަނަ ދުވަހުގައެވެ.\nސްޕެނިޝް ލީގުގެ އިތުރު މެޗުތަކަށް ބަލާއިރު، ރޭ ވަނީ އެތްލެޓިކޯ މެޑްރިވެސް ލިނަގީސްގެ މައްޗަށް 0-1 އިން ކުރި ހޯދައިފައެވެ. އެސްޕަންޔޯލް އާއި ޑިޕޯޓިވޯ އަވްލޭޒް ބައްދަލުކުރި މެޗު ލަނޑެއް ނުޖެހި ނިމުނުއިރު، ރެއާލް ސޮސިޑާޑް ވަނީ މަލޯކާގެ މައްޗަށް 0-1 އިން ކުރި ހޯދައިފައެވެ.\nAuthor މުޙައްމަދު އިބްރާހިމްPosted on August 26, 2019 September 28, 2019 Categories ކުޅިވަރުLeaveacomment on ގްރީޒްމަންގެ ދެ ލަނޑާއެކު ބާސާއިން ފުރަތަމަ މޮޅު ހޯދައިފި\nއަމިއްލަ ދަނޑުގައި ނިއުކާސަަލް އަތުން ޓޮޓެންހަމް ބަލިވެއްޖެ\nއިނގިރޭސި ޕްރިމިއާ ލީގުގައި މިރޭ އަމިއްލަ ދަނޑުގައި 1-0 އިން ނިއުކާސަލް ޔުނައިޓެޑް އަތުން ޓޮޓެންހަމް ހޮޓްސްޕާސް ބަލިވެއްޖެއެވެ.\nފޯރިގަދަ ކުޅުމެއް ފެނިގެން ދިޔަ މި މެޗު ފެށިގެން ވެސް ރަނގަޅަށް ކުޅެމުން ދިޔައީ ނިއުކާސަލް އިންނެވެ. ނަތީޖާއެއްގެ ގޮތުން ލިބުނު ހުސް ފުރުސަތެއްގެ ބޭނުންކޮށް ނިއުކާސަލްއިން ވަނީ ޓޮޓެންހަމް ގެ ގޯލު ފޫއަޅުވާލައިފައެވެ.\nނިއުކާސައިން މި ލަނޑު ޖެހީ މެޗުގެ 27 ވަނަ މިނެޓުގައި ކްރިސްޓިއަން އަޓްސުގެ އެހީތެރިކަމާއެކު ބްރެޒިލްގެ ފޯވާޑް ޖޮއެލިންޓަނެވެ. މިއީ މި ސީޒަނުގައި ނިއުކާސަލްއަށް ބަދަލުވުމަށްފަހު ޖޮއެލިންޓަން ޖެހި ފުރަތަމަ ގޯލެވެ.\nމެޗުގައި ޓޮޓެންހަމްގެ ފަރާތުން ވަރަށް އާދައިގެ ކުޅުމެއް ފެނުނުއިރު ލަނޑު ޖަހާނެމާ ހުސް ފުރުސަތެއް ތަނަވަހެއް ނުކުރެވުނެވެ.\nނަމަވެސް މެޗުގެ ދެ ވަނަ ހާފުގައި ހެރީ ކޭން އޭރިޔާ ތެރެއަށް ވައްޓާލި ކަމަށް ބުނެ އެ ޓީމުން ޕެނަލްޓީ އަކަށް އެޕީލްކުރިއެވެ. ނަމަވެސް ވީޑިއޯ އެސިސްޓެންޓް ރެފްރީ (ވީއޭއާރު)ގެ އެހީ ހޯދުމަށްފަހު މެޗުގެ ރެފްރީ ވަނީ އެއީ ޕެނަލްޓީއެއް ނޫންކަމަށް ނިންމައިފައެވެ.\nޕްރިމިއާ ލީގުގައި މިރޭ ވަނީ އިތުރު މެޗެއް ވެސް ކުޅެފައެވެ. ބާންލީ އާއި ވުލްވްސް ބައްދަލުކުރި މި މެޗު ނިމުނީ 1-1 ގެ ނަތީޖާއަލިމް އެއްވަރު ވެގެންނެވެ.\nAuthor މުޙައްމަދު އިބްރާހިމްPosted on August 25, 2019 September 28, 2019 Categories ކުޅިވަރުLeaveacomment on އަމިއްލަ ދަނޑުގައި ނިއުކާސަަލް އަތުން ޓޮޓެންހަމް ބަލިވެއްޖެ\nއަގުއޭރޯގެ ދެ ލަނޑާއިއެކު ސިޓީ ތާވަލުގެ ދެވައަށް ޖެހިލައިފި\nއިނގިރޭސި ޕްރިމިއާ ލީގުގައި މިރޭ މެންޗެސްޓާ ސިޓީން ކުޅުނު މެޗުން މޮޅުވެ، އެޓީމުން ތާވަލުގެ ދެވަނައަށް ޖެހިލައިފިއެވެ.\nމިރޭ ކުޅުނު މެޗުން އެފްސީ ބޯންމަތް މައްޗަށް ސިޓީ ކުރި ހޯދީ 1-3 ގެ ނަތީޖާއިންނެވެ. މިމެޗްގެ ފުރަތަމަ ލަނޑު ފެނިގެންދިޔައީ މެޗުގެ 15 ވަނަ މިނެޓުގައެވެ. މިލަނޑު ސާޖިއޯ އަގުއޭރޯ ކާމިޔާބުކޮށްދިންއިރު މެޗްގެ ފުރަތަމަ ހާފް ނިމުމުގެ ކުރިން ސިޓީން ވަނީ އެޓީމުގެ ދެވަނަ ލަނޑު ޖަހާ ލީޑުފުޅާކޮށްފައެވެ. މި ލަނޑު ސިޓީއަށް ކާމިޔާބުކޮށްދިނީ ރަހީމް ސްޓާލިން އެވެ. ފުރަތަމަ ހާފު ނިމުނީ މިނަތީޖާއިންނެވެ.\nހާފް ނިމުމުގެ ކުރިން ސިޓީއަށް މާޔޫސްކަމެއް ގެނުވީ ހެރީ ވިލްސަން ހިލޭ ޖެހުމަކުން ކާމިޔާބުކުރި ލަނޑުންނެވެ. 25 ޔާޑް ބޭރުން އޭނާ ފޮނުވާލި ހިލޭ ޖެހުން އަމާޒު ވީ ސީދާ ގޯލްގެ ކަނަށެވެ.\nމިނަތީޖާއާ އެކު މެޗުގެ ފުރަތަމަ ހާފު ނިމުނު އިރު، ސިޓީން މި މެޗުގައި ކާމިޔާބުކުރި3ވަނަ ލަނޑު ކާމިޔާބުކޮށްފައިވަނީ މެޗުގެ 64 ވަނަ މިނެޓުގައި ސާޖިއޯ އަގުއޭރީ އެވެ. މިއީ ސާޖިއޯ އަގުއޭރޯ އޭނާގެ ކެރިއަރުގައި ކާމިޔާބުކުރި 400 ވަނަ ލަނޑެވެ.\nސިޓީން ތިން މެޗުން ހަތް ޕޮއިންޓް ހޯދައިގެން ދެވަނައިގައި އޮތްއިރު، އެއްވަނައިގައި ލިވަޕޫލް އޮތީ ނުވަ ޕޮއިންޓާއެކުއެވެ. ސިޓީއަށް މި ސީޒަންގައި ޕޮއިންޓް ގެއްލުނީ ޓޮޓެންހަމްއާ ދެކޮޅަށް ކުޅުނު މެޗުގައެވެ. އެ މެޗު ނިމުނީ 2-2 ގެ ނަތީޖާއިން އެއްވަރުވެގެންނެވެ.\nAuthor .Posted on August 25, 2019 September 28, 2019 Categories ކުޅިވަރުLeaveacomment on އަގުއޭރޯގެ ދެ ލަނޑާއިއެކު ސިޓީ ތާވަލުގެ ދެވައަށް ޖެހިލައިފި\nއަލެކްސް ޗެމްބަލެއިން ލިވަޕޫލް އާއިއެކު ހަދާފައިވާ އެއްބަސްވުން އާކޮށްފި\nއިނގިރޭސި ކުލަބު ލިވަޕޫލް އަށް ކުޅެމުން އަންނަ އިނގިރޭސި މިޑްފީލްޑަރު އަލެކްސް ޗެމްބަލެއިން އެ ޓީމާއެކު ހަދާފައިވާ އެއްބަސްވުން އާކޮށްފިއެވެ.\nއުމުރުން 26 އަހަރުގެ ޗެމްބަލައިން ލިވަޕޫލާއި އެކު ސޮއިކޮށްފައިވަނީ އިތުރު ހަތަރު އަހަރު ދުވަހުގެ އެއްބަސްވުމެއްގައެވެ. ޗެމްބަލެއިން ލިވަޕޫލާއި އެކު ހަދާފައިވާ ކޮންޓްރެކްޓް މި ސީޒަނުގެ ނިޔަލަށް ހަމަވާއިރު ކޮންޓްރެކްޓް އާކުރުމުގެ ކުރިން އޭނާ ވަނީ އެ ޓީމުގައި މަޑުކުރަން ބޭނުންވާ ކަމަށް ބުނެފައެވެ.\nއެގޮތުން މިހާރު ގެ އެއްބަސްވުމާއި އެކު ޗެމްބަލެއިން ލިވަޕޫލުގައި 2023 ވަނަ އަހަރާއި ހަމައަށް މަޑުކުރާނެއެވެ.\nޕްރިމިއާ ލީގުގައި މިހާރުވެސް ރަގަޅުފޯމެއްގައި އޮތް ލިވަޕޫލަށް މިސީޒަނުގައި ކުޅުނު ގިނަމެޗްތަކުގައި އަނިޔާގެ ސަބަބުން ޗެމްބަލެއިން އަށް ގިނަ މެޗުތަކެއް ގެއްލުނުއިރު އޭނާ އަށް ނިމިގެން ދިޔަ ސީޒަނުގައި ކުޅެވުނީ އެންމެ2މެޗެވެ.\nކޮންޓްރެކްޓް އާކުރުމަށްފަހު މީޑިއާއާއި ވާހަކަ ދައްކަމުން ޗެމްބަލެއިން ބުނެފައިވަނީ ލިވަޕޫލް ފަދަ ބޮޑު ޓީމެއްގައި މަޑުކުރަން ފުރުސަތު ލިބުމަކީ އޭނާއަށް ލިބޭ ވަރަށް ބޮޑު ޝަރަފެއް ކަމަށާއި އެގޮތުން ލިވަޕޫލަކީ އޭނާގެ އަމިއްލަ ސިޓީއެއްގެ ގޮތުގައި ދެކޭ ކަމަށެވެ. އަދި އަންނަ ސީޒަނުގައި ލިވަޕޫލުގެ ޖާޒީއާއެކު އޭނާއަށް ކުޅުމުގެ ފުރުސަތު ލިބުމަކީ ލިބޭ އެންމެ ބޮޑު ހިތްހަމަޖެހުމުގެ ގޮތުގައި ޗެމްބަލެއިން ބުނެފައިވެއެވެ.\nAuthor .Posted on August 24, 2019 September 28, 2019 Categories ކުޅިވަރުLeaveacomment on އަލެކްސް ޗެމްބަލެއިން ލިވަޕޫލް އާއިއެކު ހަދާފައިވާ އެއްބަސްވުން އާކޮށްފި\nގާނާގެ ކުރީގެ ފުޓްބޯޅަ ތަރި އަގޯގޯ މަރުވެއްޖެ\nގާނާގެ ކުރީގެ ފުޓްބޯޅަ ތަރި އަގޯގޯ އުމުރުން 40 އަހަރުގައި މަރުވެއްޖެއެވެ.\nއަގޯގޯ ވަނީ ގާނާގެ ގައުމީ ޓީމުގެ އިތުރުން ނޮޓިންގްހަމް ފޮރެސްޓް އަދި ބްރިސްޓަލްއަށް ވެސް ކުޅެފައެވެ.\nއަގޯގޯ ވަނީ މަސްހޫރު ގިނަ ކްލަބްތަކަކަށް ކުޅެދީފައެވެ. އެގޮތުން އިނގިރޭސި ކްލަބް ބެނެޓްގެ އިތުރުން ޗެސްޓަރ ފީލްޑަށް ކުޅެ އޭނާ ވަނީ ގިނަ ކާމިޔާބީ ތަކެއް ހޯދައިފައެވެ.\nއަގޯގޯގެ ކުރީގެ ކްލަބް ޝެފިލްޑް އިން ބުނީ އަގޯގޯގެ މަރުގެ ހަބަރުގެ ސަބަބުން އެޓީމުން އެކަމާއި ހިތާމަ ކުރާ ކަމަށާއި އެ ޓީމުން މި ހިތާމައިގައި ބައިވެރިވާކަމަށެވެ.\nބެނެޓްއަށް ކުޅުނު އެންމެ ޒުވާން ކުޅުންތެރިޔާގެ އިތުރުން އެ ކްލަބުން ހޮވާ އެންމެ މޮޅު ކުޅުންތެރިޔާގެ މަގާމް ވެސް ދެފަހަރު ހޯދައިފައިވާ އަގޯގޯ ވަނީ ބެނެޓް އަށް ކުޅުނު 39 މެޗުގައި 21 ލަނޑު އެޓީމަށް ކާމިޔާބު ކޮށްދީފައެވެ.\nއަގޯގޯ ވަނީ އޭނާގެ ކެރިޔަރުގައި 15 ކްލަބަށް ކުޅެފައެވެ. އޭނާ ވަނީ ކުޅުނު 350 މެޗުން 113 ލަނޑު ޖަހައިފައެވެ. އޭނާގެ ކެރިޔަރ ނިންމައިލި ކްލަބަކީ ސްކޮޓްލޭންޑްގެ ކްލަބް ހިބްސްއެވެ.\nޝެފިލްޑް އިން ސީނިއާ ކެރިޔާ ފެށި އަގޯގޯ ވަނީ ގައުމީ ޓީމަށް 27 މެޗު ކުޅެދީ 12 ލަނޑު ޖަހައިދީފައެވެ.\nAuthor .Posted on August 23, 2019 September 28, 2019 Categories ކުޅިވަރުLeaveacomment on ގާނާގެ ކުރީގެ ފުޓްބޯޅަ ތަރި އަގޯގޯ މަރުވެއްޖެ\nފުޓްބޯޅައިން ރިޓާޔާ ކޮށްފާނެކަމުގެ ސިގުނަލެއް ރޮނާލްޑޯ ދީފި\nޕޯޗުގަލް އާއި އިޓަލީގެ ޗެމްޕިއަން ޔުވެންޓަސް ގެ ފޯވާޑް ކްރިސްޓިއާނޯ ރޮނާލްޑޯ އަންނަ އަހަރަށް ފަހު ފުޓްބޯޅައިން ރިޓަޔާ ކޮށްފާނެ ކަމުގެ އިޝާރާތެއް ކޮށްފިއެވެ.\nމަސްހޫރު ކުޅިވަރު ނޫސް ގޯލް އަށް ބަސްދީގަތުމެއްގައި ރޮނާލްޑޯ ބުނީ ފަހަރެއްގައި އަންނަ އަހަރު އެއީ އޭނާގެ ކެރިއަރުގެ އެންމެ ފަހު އަހަރުކަމަށް ވެސް ވުސް އެކަށީގެން ވާ ކަމަށާއި ނަމަވެސް އަދި ޔަގީން ކޮށް ބުނަން ދަތިކަމަށްވެސް ރޮނާލްޑޯ ވަނީބުނެފައެވެ.\nއަދި ޔުވެންޓަސް ދޫކޮށްލުމުގެ އެއްވެސް ވިސްނުމެއް ނެއްކަމަށާއި ރިޓަޔަކުރާނީ ޔުވެންޓަސްގައި ހުރެގެން ކަމަށްވެސް ރޮނާލްޑޯއާ ބުނެފައިވެއެވެ.\nރިޓަޔާކުރުމަށް ވިސްނަމުންދާ ކަމަށް ބުނެ ރޮނާލްޑޯ ބުނީ ފުޓްބޯޅައިގެ ކެރިއަރާއި މެދު ވަރަށް ބޮޑަށް ވިސްނަމުން ދާކަމަށާއި، އެގޮތުން ކުޅުމާއި ދުރައް ދިއުން ފަހަރެއްގައި ވަރަށް ގާތުގައިވެސް ވެދާނެ ކަމަށް ރޮނާލްޑޯ ވަނީބުނެފައެވެ.\nރޮނާލްޑޯ ބުނީ ފަހަރެއްގައި އަންނަ އަހަރަށްފަހު ރިޓަޔާނުކޮށްފި ނަމަ ދެން ރިޓަޔާ ކުރަން ގަސްދުކުރަނީ އުމުރުން 40 އަހަރު ވުމުން ކަމަށްވެސް ރޮނާލްޑޯ ބުންޏެވެ.\nރޮނާލްޑޯ ބުނީ ރަނގަޅަށް އޭނާގެ ހަށިގަޑަށް ބަލައިގެން އުޅެފި ކަމުގައިވާ ނަމަ އެކަން ނުކުރެވެންވީ ސަބަބެއްވެސް ނެތް ކަމަށާއި އަދިވެސް ރަނގަޅު ކުޅުމެއް ދައްކާ ކާމިޔާބީތަކެއް ހޯދަން ބޭނުންވާކަމަށެވެ.\n“އަހަރެންގެ އުންމީދަކީ ޔުވެސްޓަސްގައި ރިޓަޔާ ކުރުން. ރަނގަޅަށް ސިއްހަތަށް ބަލައިގެން އުޅެފިއްޔާ 40 އަހަރު ގައި ވެސް ފުޓްބޯޅަ ކުޅެވިދާނެ، ނަމަވެސް ފަހަރެއްގައި އަންނަ އަހަރަށް ފަހު ފުޓްބޯޅައިން ދުރައްޖެހިލަފާނަން” މިހާރު އުމުރުން 34 އަހަރު ރޮނާލްޑޯ ބުންޏެވެ.\nރޮނާލްޑޯ ވަނީ ދުނިޔޭގެ އެންމެ މޮޅު ކުޅުންތެރިޔާގެ މަގާމު5ފަހަރު ހޯދުމުގެ އިތުރުން ޔޫރަޕްގެ އެންމެ ގިނަ ގޯލް ޖަހާ ކުޅުންތެރިޔާއަށް ދޭ ރަންބޫޓް އެވޯޑް ހަތަރު ވަނަ ފަހަރަށް ހާސިލުކޮށް އެ އެވޯޑް އެންމެ ގިނައިން ހޯދި ކުޅުންތެރިޔާގެ ރެކޯޑް ހަދައިފައެވެ. އެކަމަކު ރޮނާލްޑޯ ބުނީ މިވަރުން ނުފުދޭ ކަމަށާއި އިތުރު ކާމިޔާބީ ބޭނުންވާ ކަމަށެވެ. މީގެ އިތުރުން އޭނާ ބުނީ ފަސް ވަނަ އަދި ހަ ވަނަ ފަހަރަށް ވެސް ރަންބޫޓު ހާސިލްކުރަން ބޭނުންވާ ކަމަށެވެ.\nރޮނާލްޑޯ ވަނީ އޭނާގެ ކުލަބު ކެރިއަރުގައި 419 ގޯލު އަދި ގައުމީޓީމ،ަށް ކުޅެދިން 158 މެޗުގައި 88 ގޯލު ކާމިޔާބު ކޮށްފައެވެ.\nAuthor .Posted on August 21, 2019 September 28, 2019 Categories ކުޅިވަރުLeaveacomment on ފުޓްބޯޅައިން ރިޓާޔާ ކޮށްފާނެކަމުގެ ސިގުނަލެއް ރޮނާލްޑޯ ދީފި\nތިންސެޓުން ނޭޕާލް ބަލިކޮށް ރާއްޖެ ސެމީއަށް\nއޭވީސީ މެންސް ސީނިއަރ ސެންޓްރަލް ޒޯން ވޮލީބޯޅަ މުބާރާތުގައި ރާއްޖެ މިއަދު ކުޅުނު މެޗު ސީދާ ތިން ސެޓުން ނޭޕާލް ބަލިކޮށް ސެމީއަށް ދަތުރުކޮށްފިއެވެ.\nމިއަދުގެ މެޗުގައި ރާއްޖެއިން ވަރުގަދަ ކުޅުމެއް ދައްކާފައިވާ އިރު، ފުރަތަމަ ދެ ސެޓު ގެނައީ ވާދަވެރި ކުޅުމަކަށްފަހު 22-25 އަދި 21-25 ންނެވެ. ނަމަވެސް ތިންވަނަ ސެޓު ގެނައީ ފަސޭހަކަމާއެކު 25-14 ންނެވެ.\nމިއަދުގެ މޮޅާއެކު ރާއްޖެ ސެމީއަށް ދިޔައީ ގްރޫޕުގެ ދެވަނަ ޓީމުގެ ގޮތުގައެވެ. އެއްވަނަ ޓީމުގެ ގޮތުގައި ސެމީއަށް ދިޔައީ ކިރްގިސްތާނެވެ.\nރާއްޖެ ކުޅުނު ފުރަތަމަ މެޗުގައި ކިރްގިސްތާނު އަތުން ވަނީ ބަލިވެފައެވެ. މި ގްރޫޕުގައި ނޭޕާލު ކުޅުނު ދެ މެޗުންވެސް ބަލިވެ، މުބާރާތް އެޓީމަށް ނިންމާލަންޖެހުނީ ހުސްއަތާއެވެ.\nސެމީ ފައިނަލް މެޗުގައި މާދަމާ ރާއްޖެ ވާދަކުރާނީ އުޒްބެކިސްތާނާ އެވެ.\nAuthor އަފްރާހްPosted on August 21, 2019 September 28, 2019 Categories ކުޅިވަރުLeaveacomment on ތިންސެޓުން ނޭޕާލް ބަލިކޮށް ރާއްޖެ ސެމީއަށް\nޗެމްޕިއަންސް ލީގު ޕްލޭއޮފް ފުރަތަމަ ލެގުގެ މެޗުތަކުން ސްލާވިއާ އަދި ކްލަބް ބްރޫޖް މޮޅުވެއްޖެ\nޔޫއެފާ ޗެމްޕިއަންސް ލީގު ޕްލޭއޮފްގެ ފުރަތަމަ ލެގުގެ މެޗުތަކުން ސްލާވިއާ ޕްރަހާ އަދި ކްލަބް ބްރޫގް މޮޅުވިއިރު، އަޔެކްސް ކުޅުނު މެޗު އެއްވަރުވެއްޖެއެވެ.\nޗްކްރިޕަބްލިކް ގެ ސްލާވިއާ ޕްރަހާ މޮޅުވީ އަވޭގައި ރުމޭނިއާގެ ސީއެފްއާރް ކްލަޖް އާއިބައްދަލުކުރި މެޗު 0-1 އިން ކާމިޔާބުކޮށްގެން ނެވެ.\nމި މެޗުގެ ފުރަތަމަ ހާފުގައި ރަނގަޅަށް ކުޅެ ހަމަލާތަށް އުފައްދާފައިވަނީ ސްލާވިއާ ޕްރަހާއިންނެވެ. އެގޮތުން އެޓީމުން ލަނޑުޖަހާ މެޗުގެ ލީޑުނެގީ 28 ވަނަ މިނެޓުގައި ސްޓެންކިއު ދިން ހިއްގައިމު ޕާހަކުން ލޫކަސް މަސޮޕުސްޓް ކާމިޔާބުކޮށްދިން ލަނޑުންނެވެ.\nމި ލަނޑަށް ފަހުވެސް ސްލާވިއާއިން ރަނގަޅަށް ކުޅެމުން ދިޔައިރު، ގިނަ ހަމަލާތަކެއްވެސް ވަނީ ސްލުޖްގެ ގޯލަށް ފޮނުވާލާފައެެވެ. ނަމަވެސް އެއްވެސް ހަމަލާއެއް ގޯލަށް އަމާޒުވެފައެއް ނުވެއެވެ.\nދެވަނަ ހާފް ފެށިގެން ވެސް ރަނގަޅަށް ކުޅެ ގިނަވަގުތު ބޯޅަ ހިފަހައްޓާފައިވަނީ ސްލާވިއާ އިންނެވެ. ނަމަވެސް މެޗުގެ ކުޅުން ނިމުނީ އިތުރު ލަނޑެއް ނުޖެހިއޮވެއެވެ.\nމި ދެޓީމު ބައްދަލުކުރާ ދެވަނަ ލެގުގެ މެޗު ކުޅުމަށް ހަމަޖެހިފައިވަނީ މިމަހުގެ 28 ވާ ބުދަދުވަހު އެވެ.\nކްލަބް ބްރޫގް އޮސްޓްރިއާގެ ލަކަސްއާއި ވާދަކުރި މެޗުން ބްރޫޖް މޮޅުވީ 0-1 ގެ ނަތީޖާއިންނެވެ. މި ދެޓީމު ބައްދަލުކުރާ ދެވަނަ ލެގުގެ މެޗު ކުޅޭނީ މިމަހުގެ 28 ވާ ބުދަ ދުވަހުއެވެ.\nރޭ އަޔެކްސްގެ މެޗު އެއްވަރުވީ ސައިޕްރަސްގެ އެއޮއެލްއާއި ވާދަކޮށް 0-0 ގެ ނަތީޖާއިންނެވެ. އަދި މި ދެޓީމު ބައްދަލުކުރާ ދެވަނަ ލެގުގެ މެޗުވެސް ކުޅުމަށް ހަމަޖެހިފައިވަނީ މިމަހުގެ 28 ވާބުދަ ދުވަހު އެވެ.\nAuthor .Posted on August 21, 2019 September 28, 2019 Categories ޚަބަރު, ކުޅިވަރުLeaveacomment on ޗެމްޕިއަންސް ލީގު ޕްލޭއޮފް ފުރަތަމަ ލެގުގެ މެޗުތަކުން ސްލާވިއާ އަދި ކްލަބް ބްރޫޖް މޮޅުވެއްޖެ\nމޮޅަށް ކުޅެ މޭރީ ސްޕޯޓްސް ބަލިކޮށް ޖަޒީރާ ކަޕްގެ ޗެމްޕިއަންކަން އެފްސީ ވާގަލިން ހޯދައިފި\nމޮޅަށް ކުޅެ މޭރީ ސްޕޯޓްސް ކުލަބް ބަލިކޮށް ޖަޒީރާ ކަޕްގެ ޗެމްޕިއަންކަން ކޮލަމާފުށީ އެފްސީ ވާގަލިން ހޯދައިފިއެވެ.\nސްކައި ސޮސައިޓީ އޮފް ކޮލަމާފުށި ޔޫތާއި، ގއ އަތޮޅުކައުންސިލް ގުޅިގެން ގއ އަތޮޅަށް ހުޅުވާލައިގެން ކުރިޔަށްގެންދިޔަ ޖަޒީރާ ކަޕް ފުޓްބޯޅަ މުބާރާތުގައި ޖުމްލަ ހަޓީމް ބައިވެރިވެފައިވާއިރު މި މުބާރާތް ބާއްވާފައިވަނީ ކޮލަމާފުށީގައެވެ.\nފޯރިގަދަ ކުޅުމެއް ފެނިގެންދިޔަ މިމުބާރާތުގެ ފައިނަލްމެޗްގައި ވިލިގިނލީ މޭރީ ސްޕޯޓް ކުލަބާއި ކޮލަމާފުށީ އެފްސީ ވާގަލި ބައްދަލުކޮށްފައިވާއިރު މިމުބާރާތުގެ އެންމެ މޮޅު ކުޅުންތެރިޔަކަށް ހޮވިފައިވަނީ އެފްސީ ވާގަލީގެ އަބްދުﷲ މުއާޒް އެވެ. އަދި މުބާރާތުގެ އެންމެ ގިނަ ލަނޑުޖެހި ކުޅުންތެރިޔަކަށް ހޮވިފައިވަނީވެސް ވާގަލީގެ އަބްދުﷲ ވިސާމްއެވެ.\nމީގެއިތުރުން މުބާރާތުގެ އެންމެމޮޅު ފަސް ކުޅުންތެރިންވަނީ ހޮވާފައެވެ. އެގޮތުން މުބާރާތުގެ ރަނަރަޕް ޓީމް އަދި ފެއަރ ޕްލޭ ޓީމްކަމަށްވާ މޭރީ ސްޕޯޓްސްގެ މުހައްމަދު މައުރޫފް މޮޅުކުޅުންތެރިންގެ ތެރޭގައި ހޮވިފައިވާއިރު، މުބާރާތުގެ ޗެމްޕިއަންޓީމު ވާގަލީގެ ތިން ކުޅުންތެރިންވަނި މޮލުކުޅުންތެރިންގެ ތެރޭގައި ހޮވިފައެވެ. އެއީ ވާގަލީގެ ޝަޒްމީން މުހައްމަދު ރާޝިދާއި، އަބްދުﷲ ވިސާމް ގެ އިތުރުން އަބްދުﷲ މުއާޒް އާއި، އިބްރާހީމް ސަލީމްއެވެ.\nމި މުބާރާތުގެ ފައިނަލް މެޗް ޝަރަފްވެރިކޮށްދެއްވީ މޯލްޑިވްސް ވޯޓަރ އެންޑް ސްވަރޭޖް ކޮމްޕެނީ(އެމްޑަބްލިޔު އެސްސީ)ގެ ޑެޕިއުޓީ މެނޭޖިންގ ޑިރެކްޓަރ މުހައްމަދު ޝަރީފްއެވެ.\nAuthor .Posted on August 19, 2019 September 28, 2019 Categories ކުޅިވަރުLeaveacomment on މޮޅަށް ކުޅެ މޭރީ ސްޕޯޓްސް ބަލިކޮށް ޖަޒީރާ ކަޕްގެ ޗެމްޕިއަންކަން އެފްސީ ވާގަލިން ހޯދައިފި\nއަހަރެންނަގާ ފުރަތަމަ އެގާރައިގައި ދަނގަޑޭ ހިމެނޭނެ: މަހްލޫފް\nފަހަކަށް އައިސް ރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިއާ އަލީ އަޝްފާގް (ދަގަނޑޭ) ރާއްޖޭގެ ގައުމީ ޓީމުގައި ހިމެނެންޖެހޭކަމަށް ޔޫތް މިނިސްޓަރު އަހުމަދު މަހުލޫފް ވިދާޅުވެއްޖެއެވެ.\nމިނިސްޓަރ މަހުލޫފް މިހެން ވިދާޅުވީ ވޯލްޑް ކަޕް ކޮލިފައިންގައި ގުއާމް އާއި ޗައިނާއާ ދެކޮޅަށް ކުޅެން ނެގި ދިވެހި ގައުމީ ޓީމުގެ ސްކޮޑުގައި ދަގަނޑޭ ހިމަނާފައިނުވުމުން އެކަމުގެ ހިތްހަމަނުޖެހުން ދިވެހި ސަޕޯޓަރުން ސޯޝަލްމީޑިއާގައި ފާޅުކުރަމުން ދަނިކޮށް ރޭ މަހްލޫފް ކުރެއްވި ޓްވީޓެއްގައެވެ.\nމިނިސްޓަރ މަހްލޫފް ވިދާޅުވީ އޭނާ ނަގާ ފުރަތަމަ އެގާރައެއްގައި ދަގަނޑޭ ހިމެނޭނެ ކަމަށާއި ދަގަނޑޭ އަކީ ގައުމީ ޓީމުގައި ހިމެނެންޖެހޭ ކުޅުންތެރިއެއް ކަމަށް ގަބޫލުކުރާ ކަމަށެވެ.\nއަދި މަހްލޫފްވަނީ ދިވެހި ސަޕޯޓަރުންގެ އެދުން ފުޓްބޯޅައެސޯސިއޭޝަނާއި ރައްސްމީކޮށް ހިއްސާކުރާނެކަމަށް ވެސް ވިދާޅުވެފައެވެ.\n“އަޅުގަނޑު ނަގާ ފުރަތަމަ އެގާރައެއްގައި އަލީއަޝްފާގް (ދަގަނޑޭ) ހިމެނޭނެ. ދަގަނޑޭ އަކީ ގައުމީ ޓީމުގައި ހިމެނެންޖެހޭ ކުޅުންތެރިއެއް ކަމަށް އަޅުގަނޑު ގަބޫލުކުރަން. އަޅުގަނޑު ދިވެހި ސަޕޯޓަރުންގެ އެދުން ފުޓްބޯޅައެސޯސިއޭޝަނާއި ރައްސްމީކޮށް ހިއްސާކުރާނަން.” ޔޫތުމިނިސްޓަރ އަހްމަދު މަހްލޫފް ވިދާޅުވިއެވެ.\nދަނގަޑޭ ގައުމީޓިމުގައި ނުހިމަނަން ނިންމާފައިވަނީ މިދިޔައަހަރު ބޭއްވި އޭޝިއަން ކަޕް ކޮލިފިކޭޝަންގައި އެންމެފަހުން ބޫޓާނާ ދެކޮޅަށް ކުޅުނު މެޗުގެ ކުރިން، އޮތް ޕްރެސްއަށް ނުދިއުމުން އޭރު ޓީމާއި ހަވާލުވެހުރި ކޯޗް ޕީޓާ ސެގަޓް ވަނީ ދަގަނޑޭ ޓީމުން ބޭރުކޮށްފައެވެ. އޭގެ ފަހުން ގައުމީ ޓީމުގެ ކޯޗާއި ދަގަނޑޭއާ ދެމެދު ބަހުގެ ހަމަލާތަކެއްވެސް އޭރުވަނީ ހިގައިފައެވެ.\nއެހެންނަމަވެސް ދަގަނޑޭ ޓީމުގައި ނުހިމުނު ސަބަބެއްކަމަށް ސެގަޓް އޭރު ބުނެފައިވަނީ އޭނާއާއި ދަގަނޑޭ ދޭތެރޭ އެއްވެސް މައްސަލައެއް ނެތް ކަމަށާއި، ދަގަނޑޭ ނުނެގި އެއް ސަބަބަކީ ދަގަނޑޭގެ އުމުރު ކަމަށެވެ. ދަގަނޑޭގެ މިހާރު އުމުރަކީ 32 އެކެވެ.\n“އަހަރެން އަޝްފާގާ ދޭތެރޭ އެއްވެސް ހިތް ބުރަކަމެއް ނެތް. އޭނާ އަކީ އަހަރެން ވަރަށް ގަޔާވާ ކުޅުންތެރިއެއް. އޭނާގެ ހުނަރާ މެދުވެސް ސުވާލެއް ނެތް. އެކަމަކު ބައެއް ފަހަރު އުމުރާއެކު ކުޅުންތެރިން ބަދަލު ކުރަން ޖެހޭނެ. މުސްތަގުބަލަށް ބެލުން ވަރަށް މުހިއްމު. އަޝްފާގާ އަހަރެން ދެފަހަރަށް ބައްދަލު ކުރިން. ސާފް ޗެމްޕިއަންޝިޕަށް އަލުން ދާން އޭނާ ނުނިންމާ. އެ ނިންމުމަކީ އެފްއޭއެމްއާއި އަހަރެން އަދި އަޝްފާގުގެވެސް ނިންމުން،” ސެގަޓް ބުންޏެވެ.\nAuthor .Posted on August 15, 2019 Categories featured 1, ކުޅިވަރުLeaveacomment on އަހަރެންނަގާ ފުރަތަމަ އެގާރައިގައި ދަނގަޑޭ ހިމެނޭނެ: މަހްލޫފް\nތަޖުރިބާކާރު ކުޅުންތެރިޔާ ލޯންގޭ ގައުމީ ޓީމުން ރިޓަޔާކުރަން ނިންމައިފި\nދިވެހި ގައުމީ ވޮލީބޯޅަ ޓީމުގައި ހުރި އެންމެ ތަޖުރިބާކާރު ކުޅުންތެރިޔާ އަހުމަދު އަބްދުލް ކަރީމް (ލޯންގޭ) ގައުމީ ޓީމުން ރިޓަޔާކުރަން ނިންމައިފި އެވެ.\nލޯންގޭ ގައުމީ ޓީމަށް ކުޅުން ހުއްޓާލާނީ އަންނަ ހަފުތާގައި ނޭޕާލްގައި ބޭއްވުމަށް ހަމަޖެހިފައިވާ ސެންޓްރަލް ޒޯން މުބާރާތަށްފަހު އެވެ.\nކުޅިވަރުގެ ދާއިރާއިން ގައުމީ އިނާމުވެސް ހާސިލްކޮށްފައިވާ ލޯންގޭ ގައުމީ ޓީމަށް ކުޅުން ހުއްޓާލަން ނިންމުމާއި ގުޅިގެން އޭނާގެ އަގު ވަޒަންކުރުމުގެ ގޮތުން ވޮލީބޯޅަ އެސޯސިއޭޝަނުން ދިން ޝީލްޑް، ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު ރޭ ވަނީ އޭނާއާ ހަވާލުކޮށްދެއްވާފައެވެ. އަދި ނިމިގެންދިޔަ އިންޑިއަން އޯޝަން އައިލެންޑް ގޭމްސްގައި އޭނާ ބޭނުން ކުރި ޖާޒީގައި ވެސް މިރަސްމިއްޔާތުގައި ރައީސުލްޖުމްހޫރިއްޔާ ސޮއިކޮށްދެއްވިއެވެ.\nގައުމީ ޓީމުގެ ކެޕްޓަނަކަށް ގިނަ ދުވަސްތަކެއް ވަންދެން ކުރި ތަޖުރިބާކާރު ކުޅުންތެރިޔާ އަހުމަދު އަބްދުލް ކަރީމް ލޯންގޭގެ ކެޕްޓަންކަމުގެ ދަށުން ރާއްޖެ ވަނީ މިދިޔަ އަހަރު ބަންގްލަދޭޝްގައި އޮތް ސެންޓްރަލް ޒޯން މުބާރާތާއި އޭޝިއަން ގޭމްސްގެ އިތުރުން، ނިމިގެންދިޔަ އިންޑިއަން އޯޝަން އައިލެންޑް ގޭމްސް (އައިއޯއައިޖީ) ގައި ކުޅެފަ އެވެ.\nAuthor .Posted on August 14, 2019 Categories ކުޅިވަރުLeaveacomment on ތަޖުރިބާކާރު ކުޅުންތެރިޔާ ލޯންގޭ ގައުމީ ޓީމުން ރިޓަޔާކުރަން ނިންމައިފި\nއެފް އޭ ކޮމިއުނިޓީ ޝީލްޑް ހަވަނަ ފަހަރަށް ސިޓީން އުފުލާލައިފި\nލިވަޕޫލް ބަލިކޮށް އެފްއޭ ކޮމިއުނިޓީ ޝީލްޑް މެންޗެސްޓާ ސިޓީން އުފުލާލައިފި އެވެ.\nއިނގިރޭސި ފުޓްބޯޅަ ސީޒަން ހުޅުވަން ކުޅުނު ރޭ ވެމްބްލީ ސްޓޭޑިއަމްގައި ކުޅުނު މިމެޗުގެ ފުރިހަމަ ވަގުތު ހަމަވިއިރު 1-1 އިން ދެޓީމު އެއްވަރުވުމުން، ނަތީޖާ ނެރުމަށް ޖެހި ޕެނަލްޓީގައި ސިޓީ ކުރި ހޯދީ 5-4 އިންނެވެ.\nމިއީ މެންޗެސްޓަރ ސިޓީން ކޮމިއުނިޓީ ޝީލްޑް އުފުލާލި ހަވަނަ ފަހަރުއެވެ.\nރޭގެ މެޗުގެ ފުރަތަމަ ހާފުގައި ސިޓީން މޮޅަށް ކުޅުނުއިރު، އެޓީމުން ވަނީ މި ހާފުގައި ލީޑު ނަގާފައެވެ. މެޗުގެ 17 ވަނަ މިނެޓުގައި ޑޭވިޑް ސިލްވާ ދިން ޕާހަކުން މި ލަނޑު ކާމިޔާބުކޮށްދިނީ ރަހީމް ސްޓާލިން އެވެ.\nލިވަޕޫލުން މެޗުގެ ނަތީޖާ ހަމަހަމަ ކުރި ލަނޑު ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެން ނުކުތް ޑިފެންޑަރު ޖޯ މަޓިޕް އެވެ. އޭނާ މި ލަނޑު ކާމިޔާބު ކޮށްދިނީ މެޗްގެ 76 ވަނަ މިނިޓްގައެވެ. ނަތީޖާ އެއްވަރުވުމުން ޖެހި ޕެނަލްޓީގައި ސިޓީން ވަނީ ފަސް ޕެނަލްޓީވެސް ކާމިޔާބުކޮށްފަ އެވެ.\nމިއީ ކޮމިއުނިޓީ ޝީލްޑް މެޗުގައި ލިވަޕޫލާއި ސިޓީ ވާދަކުރި ފުރަތަމަ ފަހަރެވެ.\nAuthor .Posted on August 5, 2019 Categories ކުޅިވަރުLeaveacomment on އެފް އޭ ކޮމިއުނިޓީ ޝީލްޑް ހަވަނަ ފަހަރަށް ސިޓީން އުފުލާލައިފި\nބޮޑުތަފާތަކުން ނިލަންދޫ ބަލިކޮށް ގްރީން ތިންވަނައަށް\nބޮޑުތަފާތަކުން ނިލަންދޫ ސްޕޯޓްސް ބަލިކޮށް ކްލަބު ގްރީން ސްޓްރީޓްސް މުބާރާތުގެ ތިންވަނައަށް ޖެހިލައިފިއެވެ.\nދިވެހި ޕްރިމިއާ ލީގު ބޮޑު ބްރޭކަކަށް ފަހު މިއަދު މުބާރާތުގެ ކުޅުން ފެށިއިރު، މެޗުން ގްރީން ވަނީ 6-0 ގެ ތަފާތު ބޮޑު ނަތީޖާއަކުން މޮޅުވެފައެވެ.\nރާއްޖޭގެ އެއްވަނަ ފޯވާރޑް އަލީއަޝްފާގު ހެޓްރިކް ހެދި މިމެޗްގައި ގްރީންއިންގެ ފުރަތަމަ ލަނޑުވެސް އެޓީމަށް ޖަހައިދިނީ މެޗްގެ ހަތްވަނަ މިނިޓްގައި ކެޕްޓަން އަޝްފާގު (ދަގަނޑޭ) އެވެ. ނިލަންދޫގެ ފަރާތުން އާދައިގެ ކުޅުމެއް ފެނިގެންދިޔައިރު، ފުރަތަމަ ހާފު ނިމުމުގެ ކުރިން ގްރީން އިން ވަނީ ލީޑު ފުޅާކޮށްފައެވެ. މެޗުގެ 31 ވަނަ މިނެޓުގައި އަހުމަދު ރަޝީދު (އައްމަޑޭ) ގެ އެހީއާއެކު މި ގޯލް އެޓީމަށް ކާމިޔާބުކޮށްދިނީ އިބްރާހީމް ރިޒުހާން (ރިޒްކޮ) އެވެ.\nދެވަނަ ހާފު ފަށައިގެން މާގިނައިރުތަކެއް ނުވަނީސް މުހައްމަދު އުމެއިރު ވަނީ ގްރީންގެ ތިންވަނަ ލަނޑު ކާމިޔާބުކޮށްފައެވެ. 64 ވަނަ މިނެޓުގައި ޑިފެންޑަރު މަހުމޫދު ދިން ޕާހަކުން ދަގަނޑޭ ގްރީންގެ ހަތަރުވަނަ ގޯލް ޖެހިއިރު، އޭގެ9މިނެޓު ފަހުން ދަގަނޑޭ ވަނީ އޭނާގެ ހެޓްރިކް ފުރިހަމަ ކޮށްފައެވެ. މިއީ މިފަހަރުގެ ސީޒަނުގައި ދަގަނޑޭ ހެދި ފުރަތަމަ ހެޓްރިކެވެ. ގްރީންގެ ހަވަނަ ގޯލް މެޗުގެ 82 ވަނަ މިނެޓުގައި ދަގަނޑޭ ދިން ޕާހަކުން ކާމިޔާބުކޮށްދިނީ ޒުވާން މިޑްފީލްޑަރު އަބްދުﷲ ޔާމީނެވެ.\nމިއަދުގެ މެޗުން މޮޅުވެ ގްރީން ވަނީ ތާވަލުގެ ތިންވަނައަށް ޖެހިލާފައެވެ. އެޓީމަށް 8 ޕޮއިންޓު ލިބިފައިވާއިރު، ހަތަރުވަނައިގައި އޮތް ޓީސީއަށްވެސް ވަނީ 8 ޕޮއިންޓު ލިބިފައެވެ. ގްރީންއަށް ކުރިލިބެނީ ގޯލުގެ ތަފާތުންނެވެ.\nAuthor .Posted on August 3, 2019 Categories ކުޅިވަރުLeaveacomment on ބޮޑުތަފާތަކުން ނިލަންދޫ ބަލިކޮށް ގްރީން ތިންވަނައަށް\nމޫސުމާއި ގުޅޭ ވަޒީރުންގެ ފެންވަރުގެ ބައްދަލުވުމެއްގައި ޚާރިޖީ ވަޒީރު ބައިވެރިވެވަޑައިގެންފި\nނިއުޕޯޓު ހުރި ބިން ސަރުކާރާ ހަވާލުކޮށް އެއް މިލިއަން ރުފިޔާ ދައްކަން ހުކުމްކޮށްފި\nމިއަހަރުގެ އޮގަސްޓް މަހުގެ ނިޔަލަށް 1.13 މިލިއަން ފަތުރުވެރިން ރާއްޖެއަށް ޒިޔާރަތްކޮށްފި\n“ފަސޭހަ” އާއި “އަޑަފި”ގެ މައްސަލަ ބަލަނީ\nfgfd on މޫސުމާއި ގުޅޭ ވަޒީރުންގެ ފެންވަރުގެ ބައްދަލުވުމެއްގައި ޚާރިޖީ ވަޒީރު ބައިވެރިވެވަޑައިގެންފި\nadmin on މޫސުމާއި ގުޅޭ ވަޒީރުންގެ ފެންވަރުގެ ބައްދަލުވުމެއްގައި ޚާރިޖީ ވަޒީރު ބައިވެރިވެވަޑައިގެންފި\ntests on މޫސުމާއި ގުޅޭ ވަޒީރުންގެ ފެންވަރުގެ ބައްދަލުވުމެއްގައި ޚާރިޖީ ވަޒީރު ބައިވެރިވެވަޑައިގެންފި\nasdasasdasd on މޫސުމާއި ގުޅޭ ވަޒީރުންގެ ފެންވަރުގެ ބައްދަލުވުމެއްގައި ޚާރިޖީ ވަޒީރު ބައިވެރިވެވަޑައިގެންފި\nsdefgs on މޫސުމާއި ގުޅޭ ވަޒީރުންގެ ފެންވަރުގެ ބައްދަލުވުމެއްގައި ޚާރިޖީ ވަޒީރު ބައިވެރިވެވަޑައިގެންފި


ކަސްޓަމްސް މެދުވެރިކޮށް ދަޢުލަތަށް މިދިޔަމަހު 266 މިލިއަން ރުފިޔާ ކަސްޓަމްސް މެދުވެރިކޮށް ދަޢުލަތަށް މިދިޔަމަހު 266 މިލިއަން ރުފިޔާ\nކަސްޓަމްސް މެދުވެރިކޮށް ދައުލަތަށް މިދިޔަމަހު 266 މިލިއަން ރުފިޔާ\nމާލޭ ވިޔަފާރި ބަނދަރު - ފޮޓޯ: މޯލްޑިވްސް ކަސްޓަމްސް ސަރވިސް\nކަސްޓަމްސް މެދުވެރިކޮށް މިދިޔަމަހު ދަޢުލަތަށް ލިބުނު އާމްދަނީ މިދިޔައަހަރުގެ އެމުއްދަތާ އަޅާ ބަލާއިރު އިތުރުވެއްޖެއެވެ.\nކަސްޓަމްސްއިން ޢާއްމުކޮށްފައިވާ ތަފާސް ހިސާބުތައް ދައްކާގޮތުން މިދިޔަ އަހަރުގެ ޖޫންމަހު އިމްޕޯޓް އަދި އެކްސްޕޯޓް އާމްދަނީގެ ގޮތުގައި ކަސްޓަމްސްއަށް ލިބިފައިވަނީ 235 މިލިއަން ރުފިޔާއެވެ. އަދި މިދިޔަ ޖޫންމަހު ލިބުނު އާމްދަނީ 266 މިލިއަނުގައި އުޅޭއިރު، މިއީ 13 އިންސައްތައިގެ ކުރިއެރުމެކެވެ.\nމިދިޔަ އަހަރުގެ ޖޫންމަހަށްވުރެ މިއަހަރުގެ ޖޫންމަހު އިމްޕޯޓް އަދި އެކްސްޕޯޓުން ލިބުނު އާމްދަނީ އިތުރުވިނަމަވެސް، މިދިޔަ ޖޫންމަހު ރާއްޖެއަށް އިމްޕޯޓްކުރެވުނު މުދަލުގެ އަގު ވަނީ ދަށްވެފައެވެ. އެގޮތުން މިދިޔަމަހު 3.3 ބިލިއަން ރުފިޔާގެ މުދާ އެތެރެކުރިއިރު، މިދިޔަ އަހަރުގެ މުއްދަތުގައި 3.5 ބިލިއަން ރުފިޔާގެ މުދާ ވަނީ އެތެރެކޮށްފައިވެއެވެ. އެހެންކަމުން މިދިޔަމަހު އިމްޕޯޓްކުރެވުނު މުދާ ވަނީ މިދިޔަ އަހަރުގެ އެމުއްދަތާ އަޅަބަލާއިރު5އިންސައްތަ ދަށްވެފައެވެ.\nއިމްޕޯޓްކުރެވުނު މުދަލުގެ އިތުރުން އެކްސްޕޯޓްކުރި މުދަލުގެ އަގުވެސް ވަނީ މިދިޔަ އަހަރުގެ ޖޫންމަހާ އަޅާބަލާއިރު މިއަހަރުގެ ޖޫންމަހު ދަށްވެފައެވެ. މިދިޔަ އަހަރުގެ ޖޫންމަހު 113 މިލިއަން ރުފިޔާގެ މުދާ އެކްސްޕޯޓްކުރިއިރު މިއަހަރުގެ ޖޫންމަހު އެކްސްޕޯޓްކުރީ 104 މިލިއަން ރުފިޔާގެ މުދަލެވެ. މިއީ7އިންސައްތައިގެ ދަށްވުމެކެވެ.\nއަގުގެ ގޮތުން މިދިޔަމަހު ރާއްޖެއަށް އެންމެ ގިނައިން މުދާ އިމްޕޯޓްކޮށްފައިވަނީ ޗައިނާއާއި ޔޫއޭއީންނެވެ. އެއީ އިމްޕޯޓްކުރި މުދަލުގެ 19 އިންސައްތައެވެ. ދެވަނައަށް އެންމެ ގިނައިން އިމްޕޯޓްކޮށްފައިވަނީ ސިންގަޕޫރުންނެވެ.3ވަނައަށް އެންމެ ގިނައިން އިމްޕޯޓްކޮށްފައިވަނީ އިންޑިއާއިންނެވެ.\nއަގުގެ ގޮތުން މިދިޔަމަހު ރާއްޖެއިން އެންމެ ގިނައިން މުދާ އެކްސްޕޯޓްކޮށްފައިވަނީ ޖަރުމަންވިލާތަށެވެ. އެއީ އެކްސްޕޯޓުގެ 42 އިންސައްތައެވެ. ދެވަނައަށް އެންމެ ގިނައިން ރާއްޖެއިން މުދާ އެކްސްޕޯޓްކޮށްފައިވަނީ ފްރާންސް އަދި ޔޫއޭއީއަށެވެ.3ވަނައަށް އެންމެ ގިނައިން މުދާ އެކްސްޕޯޓްކޮށްފައިވަނީ އެމެރިކާއަށެެވެ.\nދަތުރުވެރިންގެ މާރުކޭޓް އަލުން ހުޅުވާއިރު އެތަނުގައި 117 ގޮޅި ހުންނާނެ - ސިޓީ ކައުންސިލް\nއެންމެ ފަރާތަކުން ބީލަމަށް ކުރިމަތިލިޔަސް ބީލަން ކާމިޔާބުކުރެވޭ ގޮތަށް ޤަވާއިދު އިސްލާހުކުރަނީ


Rajesh Khanna ge "hithuge raanee" akee Dimple eh noon!\nރާޖޭޝް ކަންނާގެ "ހިތުގެ ރާނީ" އަކީ ޑިމްޕަލް އެއް ނޫން!\nރާޖޭޝް ކަންނާ އާއި އަންޖޫ\nހިންދީ ފިލްމު އިންޑަސްޓްރީން އުފަންވި ފުރަތަމަ ސުޕަސްޓާރަކީ ރާޖޭޝް ކަންނާ ކަމަށް އިންޑިޔާގެ ގިނަ ބަޔަކު ގަބޫލު ކުރެ އެވެ. އެއީ އެ ދުވަސްވަރު އޭނާގެ ފިލްމުތަކަށް ލިބުނު ބޮޑު ކާމިޔާބުގެ ސަބަބުންނެވެ.\nދެ އަހަރު ތެރޭ -- 1969 އާއި 1971 އާ ދެމެދު ރާޖޭޝް ކަންނާގެ 15 ފިލްމެއް ހިޓްވެފައިވެ އެވެ. މި ހުރިހާ ފިލްމުގައި ވެސް އެންމެ މުހިއްމު ރޯލެއް އަދާކުރީ ރާޖޭޝް ކަންނާ އެކަނި މާއެކަންޏެވެ. މި ރެކޯޑް އަދިވެސް އެއްވެސް އެކްޓަރަކަށް މުގުރައެއް ނުލެވެ އެވެ.\nފިލްމުތަކުގެ ކާމިޔާބީގެ އިތުރުން ރާޖޭޝް ކަންނާ ވަނީ އޭނާގެ ރީތިކަމާއި ސްޓައިލުން އެ ދުވަސްވަރުގެ ގިނަ އަންހެން ކުދިންތަކެއްގެ ހިތްތަކުން ވެސް ޖާގަ ހޯދާފަ އެވެ. އަދި އޭރުގެ އެންމެ މަޝްހޫރު ބަތަލާއިންގެ ތެރޭގައި ހިމެނުނު ޑިމްޕަލް ކަޕާޑިއާ އާއި ޓީނާ މުނީމް އާއި ރާޖޭޝް ކަންނާ ލޯބީގެ ގޮތުން ގުޅިގެން ގިނަ ދުވަސް ތަކަކު އުޅުނެވެ.\nމި ދެ ބަތަލާއިން ނޫން އެހެން ބަތަލާއަކު ވެސް ރާޖޭޝްގެ ހަޔާތަށް އައެވެ. އަންޖޫ މެހެންދުރަ އެވެ. އަންޖޫއަށް ފިލްމީ ދުނިޔޭގައި މާބޮޑު ކުރިއެރުމެއް ނުލިބުނަސް ރާޖޭޝް ކަންނާގެ ހިތުގެ ރާނީ އަކީ އޭނާ އެވެ. ރާޖޭޝް ކަންނާގެ ހަޔާތުގައި އޭނާ އެންމެ ލޯބިވީ އަންޖޫ ދެކެ ކަމަށް އޭނާގެ އަންހެނުން ޑިމްޕަލް ވެސް އަދި އޭނާ ރައްޓެހިވީ އެހެން މީހުން ވެސް ގަބޫލު ކުރެ އެވެ.\nއަންޖޫ އަކީ ބަތަލާއެއްގެ އިތުރުން ފެޝަން ޑިޒައިނަރެއް ވެސް މެއެވެ. "އާރާދަނާ"ގެ ބަތަލު ރާޖޭޝް ކަންނާ އާއި އަންޖޫ ފުރަތަމަ ބައްދަލުވީއިރު އަންޖޫ އަކީ ކުޅޭނެ ފިލްމުތައް ހޯދަން ގަދައަޅާ މަސައްކަތް ކުރަމުންދިޔަ އެކްޓަރެކެވެ. އޭރުވެސް ރާޖޭޝް ކަންނާ އަކީ ސުޕަސްޓާރެކެވެ.\nފުރަތަމަ ބައްދަލުވުމާއެކު ވެސް ރާޖޭޝް ކަންނާ އާއި އަންޖޫގެ ލޯބީގެ ވާހަކަތައް މީޑިއާއަށް ފެންމަތިވި އެވެ. އަދި އެމީހުން ވެސް މިކަން ސިއްރު ކުރާކަށް މަސައްކަތެއް ނުކުރެ އެވެ. ރާޖޭޝް ކަންނާ ދާ ކޮންމެ ތާކުން އޭނާގެ އެންމެ ކައިރީގައި އަތާ އަތް ގުޅާލައިގެން އޭރު އަންޖޫ ހުރެ އެވެ. އެމީހުންގެ ލޯބި ސިއްރުކުރާކަށް އެކަމާ ލަދުގަންނާކަށް އެމީހުން ބޭނުމެއް ނުވި އެވެ.\nރާޖޭޝް ކަންނާގެ ހަޔާތަށް އަންޖޫ އައިއިރުވެސް އޭނާ އުޅެނީ ޑިމްޕަލްއާ ކައިވެނި ކޮށްގެންނެވެ. ރާޖޭޝް ކަންނާ މަރުވުމުން އާއިލާއިން އެކަމުގެ ހިތާމައިގައި ބޭއްވި އެކި އިވެންޓުތަކުން ވެސް އަންޖޫ ފެނިފައިވެ އެވެ.\nއަންޖޫ އާއި ކައިވެނިކުރަން ރާޖޭޝް ކަންނާ ހުރީ ތައްޔާރަށެވެ. އަދި އެ ކައިވެންޏަށް އަންޖޫގެ މަންމަ ވެސް ވަރަށް ޕްރެޝަރު ކުރި އެވެ. ނަމަވެސް އަންޖޫ އޭރު ކައިވެންޏަށް ތައްޔާރެއް ނޫނެވެ. ފިލްމު އިންޑަސްޓްރީގައި ފައިތިލަ ސާބިތުކުރެވޭތޯ މަސައްކަތް ކުރަން ބޭނުންވާތީ އެވެ.\nއީޓައިމްސް އަށް އަންޖޫ ވަރަށް ކުރިން ދިފައިވާ އިންޓަވިއު އެއްގައި ރާޖޭޝް ކަންނާ އާއި އޭނާ ކައިވެނި ނުކުރި ސަބަބު ކިޔައިދީފައި ވެއެވެ. އަންޖޫ ބުނި ގޮތުގައި ރާޖޭޝް ކަންނާ އަކީ ހަރުކަށި ފިކުރުގެ މީހަކަށް، ޒަމާނީ އަންހެން ކުދިންނާ ވަރަށް ގަޔާވާ މީހެކެވެ.\nއެމީހުންގެ ގުޅުމަކީ ވަރަށް އޮޅުން ބޮޅުން ބޮޑު ގުޅުމެއް ކަމަށް އަންޖޫ ބުންޏެވެ.\n"އަހަރެން ސްކާޓެއް ލައިފިއްޔާ އޭނަ ބުނޭ ސާޅިއެއް އަޅަންވީ ނޫންހޭ؟ އަހަރެން ސާޅިއެއް އަޅައިފިއްޔާ ބުނާނެ ތިޔަ އުޅެނީ މާ އިންޑިއާ ވަންތަ އަންހެނަކަށް ވާހިތުންހޭ؟" އަންޖޫ ކިޔައިދިނެވެ.\nއަންޖޫ ދެކެ ރާޖޭޝް ކަންނާ އިންތިހާއަށް ލޯބިވީ ނަމަވެސް ދެ މީހުން ދުވަހަކުވެސް އެއްގަލަކަށް އަރައިގެން ހަމަޖެހޭ ދިރިއުޅުމެއް އުޅެފައެއް ނެތެވެ. ޚާއްސަކޮށް އަންޖޫ އާ ގުޅުނުފަހުން ރާޖޭޝް ކަންނާގެ ގިނަ ފިލްމުތަކެއް ފްލޮޕްވުމުން އެކަމުގެ ރުޅިއާއި ހިތްހަމަނުޖެހުން އިންތިހާއަށް އިތުރުވެ އެކުގައި އުޅެން ދަތިވާ ދަރަޖައަށް ރާޖޭޝް ކަންނާގެ މޫޑު ގޯސްވެގެން ދިޔަ ކަމަށް އަންޖޫ ބުންޏެވެ.\n"އެ ދުވަސްވަރު އޭނާއާ ވާހަކަ ދައްކަން ވެސް އިންތިހާއަށް އުނދަގޫވި. އަބަދު ހުންނަނީ ރުޅި އައިސްގެން ފަޅައިގެންދާވަރު ވެފައި. މީހާގެ މޫޑު ހުންނަނީ އިންތިހާއަށް ގޯސްކޮށް،" އަންޖޫ ބުންޏެވެ.\nނަމަވެސް އަންޖޫ އޭނާއާ ވަކިވި ސަބަބު ރާޖޭޝް ކަންނާ ކިޔައިދީފައިވާ ގޮތް ތަފާތެވެ. އޭނާގެ ވަރަށް ކުރިގެ އިންޓަވިއު އެއްގައި ބުނެފައިވާ ގޮތުގައި ޝޫޓިންގައި ވަރަށް ބުރަކޮށް އުޅެފައި ގެޔަށް އަންނައިރުވެސް އަންޖޫ ގެއަކު ނޫޅޭނެ އެވެ. ނޯޓެއް ލިޔެފައި ބާއްވާފައި އަންޖޫ ގޮސް އުޅެނީ ކޮންމެވެސް ޕާޓީ އެއްގަ އެވެ. އަދި ބައެއް ދުވަސްދުވަހު ވަރަށް ވަރުބަލިވެގެން ގެއަށް އަންނައިރު ގެ ފުރެންދެން ރައްޓެހިން ވައްދައިގެން އެ މީހުންނާ އެކު މަޖާކުރަން އަންޖު އުޅޭ ކަމަށް ރާޖޭޝް ކަންނާ ބުނެފައިވެ އެވެ.\n"އަހަރެން ބޭނުންވަނީ އަންޖޫއާ އެކު އެކަނި ވަގުތުތައް ހޭދަކޮށް ވަރުބަލި ފިލުވާލަން. ނަމަވެސް އަންޖޫ އުޅެނީ އެކުވެރިންނާއެކު މަޖާ ކުރުމުގައި،" ރާޖޭޝް ކަންނާ ބުނެފައިވެ އެވެ.\nއަންޖޫ އާއި އެ ދުވަސްވަރުގެ މަޝްހޫރު ކްރިކެޓް ކުޅުންތެރިޔެއް ކަމަށްވާ ގެރީ އާއި އަޅުވާ ކިޔާ މީޑިއާ ތަކުން ލިޔަން ފެށުމުން ރާޖޭޝް ކަންނާގެ ރުޅިގަނޑު އިތުރަށް ބޮޑުވި އެވެ. އަދި ކައިވެނިކުރަން އަންޖޫ ދެކޮޅު ހެދުން ވެސް ރާޖޭޝް ކަންނާ ދުށީ އަންޖޫ އޭނާ ދެކެ ލޯބިނުވާތީ ދައްކާ ބަހަނާގެ ގޮތުގަ އެވެ. ކިތަންމެ ލޯބިވިޔަސް އަންޖޫ އާއި ވަކިވާން ރާޖޭޝް ކަންނާ ނިންމީ އެހެންވެ އެވެ.\nއަންޖޫ އާއި ރާޖޭޝް ކަންނާ ވަކިވީ 1972 ގައެވެ. އަދި ޑިމްޕަލްއާ ކައިވެނިކުރީ 1973 ގައެވެ. އޭގެ ފަހުން އެތައް އަހަރެއް ވަންދެން އަންޖޫއާ ވާހަކަ ނުދައްކާ ރާޖޭޝް ކަންނާ ހުއްޓެވެ. ނަމަވެސް 1988 ގައި އަނެއްކާވެސް ދެ މީހުން ވާހަކަ ދައްކަން ފަށައި އެކުވެރިކަން އާލާ ކުރި އެވެ. ރާޖޭޝް ކަންނާގެ ހަޔާތުގެ އެންމެ ފަހު ވަގުތުކޮޅުވެސް އޭނާ ހޭދަކުރީ އަންޖޫއާ އެކުގަ އެވެ.\nމިހާރު އުމުރުން 75 އަހަރުވެފައިވާ އަންޖޫގެ ހަޔާތަށް އެކި ދުވަސްވަރު އެކި މީހުން އަޔަސް އެއްވެސް މީހަކާ އޭނާ ކައިވެންޏެއް ނުކުރެ އެވެ.


Adhuge dhuniye: Emiratesve verikan badhaluveemaa siyaasathun badhaleh fennaanetha? - One Online\nއަދުގެ ދުނިޔެ: އެމިރޭޓްސްގެ ވެރިކަން ބަދަލުވީމާ ސިޔާސަތުން ބަދަލެއް ފެންނާނެތަ؟\nޔުނައިޓެޑް އަރަބް އެމިރޭޓްސްގެ އައު ރައީސް އަދި އަބޫދާބީގެ އައު އަމީރު މުހައްމަދު ބިން ޒައިދު އާލްނަހުޔާން: ފާއިތުވި 8 އަހަރު އަބޫދާބީގެ ވަލީއަހުދުގެ ގޮތުގައި ގައުމު ހިންގަވާފައިވަނީ މުހައްމަދު. ފޮޓޯ ރޮއިޓަރސް\nގަލްފުގެ އަރަބި ގައުމުތަކުގެ ތެރެއިން ދެވަނައަށް އެންމެ މުއްސަނދި އަދި ދެވަނައަށް އެންމެ ބާރުގަދަ މުހިއްމު ގައުމުކަމަށްވާ ޔުނައިޓެޑް އަރަބް އެމިރޭޓްސްގެ ރައީސްކަމަށް ހޮނިހިރު ދުވަހު އައު ބޭފުޅަކު ވަޑައިގެންފިއެވެ. އައު ރައީސަކީ މުހައްމަދު ބިން ޒައިދު އާލްނަހުޔާނެވެ. ގައުމުގެ ވެރިކަމާއި އަބޫދާބީގެ އަމީރުކަންވެސް ބަދަލުވެގެން މިދިޔައީ ކުރިން އެމަގާމުގައި ހުންނެވި ޚަލީފާ ބިން ޒައިދު އާލްނަހުޔާން ހުކުރުދުވަހު އަވަހާރަވުމުންނެވެ. ވެރިކަން ބަދަލުވީމާ ގައުމުގެ ސިޔާސަތަށް އަންނާނީ ކޮން ބަދަލެއް ބާވައެވެ؟ އެއްވެސް ބަދަލެއް ނާންނާނެއެވެ. ޚަލީފާ ބިން ޒައިދުގެ ސިއްހަތު ތަންނުދޭތީ 2014 ވަނަ އަހަރުގެ ފަހުން މިހާތަނަށް ގައުމު ހިންގަވަމުން ގެންދެވީ މުހައްމަދު ބިން ޒައިދެވެ. އެހެންވީމާ ޔުނައިޓެޑް އަރަބް އެމިރޭޓްސް ކުރިއަށްދާނީ ފާއިތުވި 8 އަހަރުވެސް ހިންގާފައިވާ އުސޫލުން އެމަގުންނެވެ.\nޔުނައިޓެޑް އަރަބް އެމިރޭޓްސްއަކީ ކޮންތަނެއް؟\nއެމިރޭޓްގެ މާނަޔަކީ އަމީރަކު ވެރިކަންކުރައްވާ ސަރަހައްދެވެ. ޔުނައިޓެޑް އަރަބް އެމިރޭޓްސް އަކީ މިޒާތުގެ7އެމިރޭޓް ގުޅިގެން އުފައްދާފައިވާ ގައުމެކެވެ. ޔުނައިޓެޑް އަރަބް އެމިރޭޓްސް، ނުވަތަ އެކުވެރި އަރަބި އިމާރާތޭ ކިޔަނީ އެހެންވެގެންނެވެ. ގަލްފުގެ އަރަބި ގައުމުތަކުގެ ތެރެއިން ސައުދީ އަރަބިޔާ އާއި އޮމާން އަދި ބަހުރައިން ފިޔަވައި އެހެން ހުރިހާ ތަނެއްގައި ތިއްބަވަނީ އަމީރުންނެވެ. ކުވޭތާއި ގަތަރާއި އެމިރޭޓްސްގައެވެ. ސައޫދީ އަރަބިޔާގައި ހުންނަވަނީ މަލިކެކެވެ. އޮމާނުގައި ސުލްތާނެކެވެ. ބަހުރޭނުގައިވެސް 2002 ވަނަ އަހަރާ ހަމަޔަށް އަމީރެކެވެ. އެހެންނަމަވެސް އެހިސާބުން ފެށިގެން މަލިކެކެވެ. އެމިރޭޓްސް ފިޔަވައި ގަލްފުގައި ދެންތިބީ މުޅިންވެސް ޔުނިޓަރީ ދައުލަތްތަކެވެ. އެމިރޭޓްސް އަކީ ފެޑެރަލް ދައުލަތެކެވެ.\nޔުނައިޓެޑް އަރަބް އެމިރޭޓްސްގައި ހިމެނޭ7އެމިރޭޓަކީ ކުރިން އިނގިރޭސީންގެ ދަށުގައި އޮތް ހަތް ސަރަހައްދެވެ. އެހިސާބަށް ކުރިން ކިޔަނީވެސް ކަނޑުފޭރޭ މީހުންގެ އައްސޭރިއެވެ. މިނިވަންކަން ލިބުމާއެކު މި7އެމިރޭޓް ގުޅިގެން ފެޑެރަލް އުސޫލުން އުފެއްދީ ދައުލަތެކެވެ. ކޮންމެ އެމިރޭޓެއްގައިވެސް އަމީރަކު ހުންނަވައެވެ. ކޮންމެ އެމިރޭޓަކީވެސް ދާޚިލީ މިނިވަންކަމާއި އިގްތިސާދީ މިނިވަންކަމާއެކު ވަކި ހައިސިއްޔަތެއް ލިބިގެންވާ އެމިރޭޓެކެވެ. މި ހުރިހާ އެމިރޭޓެއް ގުޅިގެން ފެޑެރަލް ދައުލަތެއްގެ ގޮތުގައި ގައުމު ހިންގުމަށްޓަކައި ކައުންސިލެއް އޮވެއެވެ. އެޔަށް ކިޔަނީ ފެޑެރަލް ސްޕްރީމް ކައުންސިލެވެ. މި ކައުންސިލް އެކުލެވިގެންވަނީ7އެމިރޭޓުގެ7އަމީރުންގެ މައްޗަށެވެ. ގައުމުގެ ރައީސާއި ބޮޑުވަޒީރު އައްޔަން ކުރާނީ މި ކައުންސިލްގެ ތެރެއިންނެވެ.\nގައުމު ހިންގުމުގައި އަބޫދާބީގެ ދައުރަކީ ކޮބާ؟\nދައުލަތެއްގެ ސިފައިގައި ޔުނައިޓެޑް އަރަބް އެމިރޭޓްސް 1971 ވަނަ އަހަރުގެ ޑިސެމްބަރު މަހު އުފެދުނުއިރު އެ ދައުލަތުގައި އެންމެ ފުރަތަމަ ހިމެނުނީ6އެމިރޭޓެވެ. އެއީ އަބޫދާބީ، ދުބާއީ، ޝާރްޖާ، އަޖްމާން، އުއްމުލްގުވައިން، އަދި ފުޖައިރާއެވެ. މި ލިސްޓަށް ރައުސުލްޚީމާ އިތުރުވީ އޭގެ އެއްއަހަރު ފަހުން 1972 ގައެވެ. ވެރިރަށުގެ ގޮތުގައި ކަނޑައަޅައިފައިވަނީ އަބޫދާބީއެވެ. އަބޫދާބީއަކީ އެންމެ ބިޔަ އަދި ބޮޑުތަނުން އެންމެ މުއްސަނދި އެމިރޭޓް ކަމަށްވާ އަބޫދާބީގެ ވެރިރަށެވެ. މި7އެމިރޭޓަކީ މުއްސަނދިކަމާއި ސައިޒުގެ ގޮތުން އެއްވަރު ތަންތަނެއް ނޫނެވެ. އަޖްމާނަކީ އެންމެ ކުޑަ އެންމެ ފަގީރު އެމިރޭޓެވެ. އެތަނުގައި ތެލެއްވެސް ގޭހެއްވެސް ނުވެއެވެ. ޔުނައިޓެޑް އަރަބް އެމިރޭޓްސްގެ ގުދުރަތީ މުއްސަނދިކަމުގެ 84 އިންސައްތައަކީ އަބޫދާބީ އާއި ދުބާއީގެ މުއްސަނދިކަމެވެ.\nޔުނައިޓެޑް އަރަބް އެމިރޭޓްސްގެ އެންމެ ބޮޑު އަދި އެންމެ މުއްސަނދި އެމިރޭޓަކީ އަބޫދާބީ ކަމަށްވާތީ މި ފެޑެރޭޝަން ވުޖޫދުވީއްސުރެ ގައުމުގެ އެންމެ މަތީ މަގާމު އޮންނަނީ އަބޫދާބީއަށެވެ. އެއީ ރައީސްކަމެވެ. ރައީސްކަމުގައި އަބަދުވެސް ހުންނަވަނީ އަބޫދާބީގެ އަމީރެވެ. ޔުނައިޓެޑް އަރަބް އެމިރޭޓްސްގެ ރައީސުން ބަދަލުވާނީ އަބޫދާބީގެ އަމީރު ބަދަލުވުމުންނެވެ. އެގޮތުން މި މަގާމު ބަދަލުވެފައިވަނީ މިހާތަނަށް އެންމެ ތިން ފަހަރުއެވެ. އެންމެ ފުރަތަމަ 1971 ވަނަ އަހަރުން ފެށިގެން 2004 ވަނަ އަހަރާ ހަމަޔަށް ޒައިދު ބިން ސުލްތާން އާލްނަހުޔާނެވެ. އޭނާ އަވަހާރަވުމުން 2022 ވަނަ އަހަރުގެ މެއި 13 ވަނަ ދުވަހާ ހަމަޔަށް އޭނާގެ ދަރިކަލުން ޚަލީފާ ބިން ޒައިދު އާލްނަހުޔާނެވެ. އޭނާ އަވަހާރަވުމުން އޭނާގެ ކޮއްކޮ މުހައްމަދު ބިން ޒައިދު އާލްނަހުޔާނެވެ.\nފާއިތުވި 8 އަހަރު ގައުމު ހިންގެވީ ކާކު؟\nމުހައްމަދު ބިން ޒައިދު ރަސްމީގޮތުން ޔުނައިޓެޑް އަރަބް އެމިރޭޓްސްގެ ރައީސަކަށް އެތާގެ ސުޕްރީމް ފެޑެރަލް ކަައުންސިލްގެ އިއްތިފާގުން ހޮނިހިރުދުވަހު އައްޔަން ކުރުމުގެ ކުރިންވެސް ގައުމުގެ އެންމެހައި ކަންކަން އޭނާ ހިންގަވާތާ އަހަރުތަކެއްވެއްޖެއެވެ. ރައީސް ޚަލީފާ ބިން ޒައިދަށް 2014 ވަނަ އަހަރު ޖެހުނު ސްޓްރޯކެއްގެ ސަބަބުން އޭނާ އޮންނަވަނީ ތަންމަތީގައެވެ. އެހެންވީމާ އަބޫދާބީގެ ވަލީއަހުދުގެ ގޮތުން ޔުނައިޓެޑް އަރަބް އެމިރޭޓްސް ހިންގަވަމުން ގެންދެވީ މުހައްމަދު ބިން ޒައިދެވެ. އޭނާ މަޝްހޫރުވެފައިވަނީ އެމްބީޒެޑްގެ ނަމުންނެވެ. އުމުރުފުޅުން 61 އަހަރުވީ އެމްބީޒެޑް ވަނީ ވަރަށް ގިނަ ބޮޑެތި ބަދަލުތަކެއް ގެންނަވައިފައެވެ. އަސްކަރީ ބާރަކަށް ހައްދަވައިފިއެވެ. ޖައްވަށް އެސްޓްރޮނޯޓުން ފޮނުއްވައިފިއެވެ. އިޒްރޭލާ ސިޔާސީ ގުޅުން ގާއިމް ކުރައްވައިފިއެވެ. އަދިވެސް ކިތަންމެ ކަމެކެވެ.\nގުޅޭ ޓެގު އަބޫދާބީ ދުބާއީ


އަސޭމިރުސް: ނަފްސާނީ ބަލިތަކުން ރައްކާތެރިކޮށްދޭ އައްޑަނައެއް! | Jazeera\tއަސޭމިރުސް: ނަފްސާނީ ބަލިތަކުން ރައްކާތެރިކޮށްދޭ އައްޑަނައެއް! - Jazeera\nއަސޭމިރުސް: ނަފްސާނީ ބަލިތަކުން ރައްކާތެރިކޮށްދޭ އައްޑަނައެއް!\nހުސައިން ނަޒީފް August 16, 2019 23 views0\nއަސޭމިރުހަކީ ކާބޯތަކެތި ތައްޔާރުކުރުމުގައި އާންމުކޮށް ބޭނުންކޮށްއުޅޭ އެއްޗެކެވެ. އަސޭމިރުހަކީ ގިނަ އަދަދަކަށް ނިއުޓްރިއެންޓްސް އެކުލެވިގެންވާ، ސިއްޙަތަށް ވަރަށް ފައިދާހުރި އެއްޗެކެވެ. ތިރީގައި މިވަނީ އަސޭމިރުހުން ލިބޭ ބައެއް ފައިދާތަކެވެ.\n1. ކެންސަރުން ރައްކާތެރިކޮށްދޭ\nއަސޭމިރުހުގައި ހިމެނޭ ޕައިޕެރިން އަކީ ކެންސަރު ޖެހުމުން ރައްކާތެރިކޮށްދޭ މާއްދާއެކެވެ. އަދި ރީނދުލާއި އެކުވުމުން އެ މާއްދާގެ ބާރުގަދަކަން ދެގުނަ އިތުރުވެގެންދެއެވެ. އަސޭމިރުހަކީ ވިޓަމިން ސީ، ވިޓަމިން އޭ އާއި ފްލެވޮނޮއިޑްސްގެ އިތުރުން ކެރޮޓީންސްފަދަ އެންޓިއޮކްސިޑެންޓްތައް އެކުލެވިގެންވާ އެއްޗެކެވެ. މި އެންޓިއޮކްސިޑެންޓްތަކަކީ ނުރައްކާތެރި ފްރީ ރެޑިކަލްތައް ނައްތާލައި، ކެންސަރާއި އެހެނިހެން ބަލިތަކުން ހަށިގަނޑު ރައްކާތެރިކޮށްދޭ މާއްދާތަކެކެވެ. އަސޭމިރުހުގެ ފައިދާތައް އެންމެ ރަނގަޅަށް ލިބިގަތުމަށްޓަކައި، ކެއްކުމުގައި ބޭނުންކުރުމުގެ ބަދަލުގައި ތާޒާ އަސޭމިރުސް މުގުރައިގެން ކާށެވެ.\n2. ހަޖަމުކުރުމުގައި އެހީތެރިވެދޭ\nޕައިޕެރިން އަކީ ހަޖަމުކުރުމުން ފަސޭހަކޮށްދީ، ބަނޑުގައި ހައިޑްރޮކްލޮރިކް އެސިޑް އުފެދޭއިރު ބަނޑަށް ފަސޭހަކޮށްދީ، ކާއެއްޗެހީގައި ހިމެނޭ ޕްރޮޓީންސް ހަޖަމުކޮށްދޭ މާއްދާއެކެވެ. އެހެންކަމުން އަސޭމިރުސް ކެއުމަކީ ޕްރޮޓީން ހުންނަ ކާއެއްޗެހި އަވަހަށް ހަޖަމުކޮށްދޭ ކަމެކެވެ.\n3. ކެއްސުމާއި ރޯނގާ ފަސޭހަކޮށްދޭ\nއަސޭމިރުހަކީ އޭގެ ޒާތުގައި އެންޓިބެކްޓީރިއަލް އެއްޗެކެވެ. އެހެންކަމުން އަސޭމިރުހަކީ އަރިދަފުހާއި ކެއްސުން ރަނގަޅުކޮށްދޭ އެއްޗެކެވެ. ހިމުންކުރި އަސޭމިރުހާއި އެއް ސައިސަމުސާ މާމުއި އެއްކޮށްލައިގެން ބުއިމަކީ އެފަދަ މައްސަލަތަކަށް ރަނގަޅު ކަމެކެވެ. މީގެ އިތުރުން އަސޭމިރުހަކީ ޕޮލިއުޝަން އާއި ފްލޫ ނުވަތަ ވައިރަލް އިންފެކްޝަންގެ ސަބަބުން މޭމަތީގައި އަރިދަފުސް ހަރުލުންވެސް ރަނގަޅުކޮށްދޭ އެއްޗެކެވެ. އެއީ ގިނަ އަދަދަކަށް ވިޓަމިން ސީ އެކުލެވިގެންވުމާއެކު، އަސޭމިރުހަކީ ރަނގަޅު އެންޓިބައޮޓިކެއްގެ ގޮތުގައިވެސް މަސައްކަތްކުރާ އެއްޗެކެވެ.\n4. ބަރުދަން ލުއިކުރުމުގައި އެހީވެދޭ\nއަސޭމިރުހަކީ ކާއެއްޗެހިން ނިއުޓްރިއެންޓްތައް ހަށިގަނޑަށް ނަގައިދިނުމުގައި މުހިންމު ރޯލެއް އަދާކުރާ އެއްޗެކެވެ. މީގެ އިތުރުން އޭގެ ބޭރު ފަށަލައިގައި މެޓަބޮލިޒަމް އަވަސްކޮށްދީ، ފެޓް ސެލްތައް ހަލާކުކޮށްދޭ ފައިޓޯނިއުޓްރިއެންޓްސް އެކުލެވިގެންވެއެވެ. އަސޭމިރުސް ކެއުމަށްފަހު ދާހިއްލާނަމަ، އޭގެ މާނައަކީ ހަށިގަނޑުގައި ހުންނަ އިތުރު ފެނާއި ވިހަތައް ބޭރުވަނީ ކަމަށެވެ. އެހެންނަމަވެސް އަސޭމިރުހަކީ މާގިނައިން ކެއުންވެސް ރަނގަޅު އެއްޗެއް ނޫނެވެ.\n5. ހަންގަނޑު ރަނގަޅުކޮށްދޭ\nއަސޭމިރުހަކީ ޤުދުރަތީ އެންމެ ރަނގަޅު އެއް އެކްސްފޯލިއޭޓަރެވެ. ނަމަވެސް އިތުރު އެއްޗަކާއި ނުލައި، ސީދާ ހަމުގައި އަސޭމިރުސް ބޭނުންކުރާކަށް ނުވާނެ އެވެ. މާމުއި އާއި ތާޒާ ކްރީމްގެ ތެރެއަށް އަސޭމިރުސް ކޮޅެއް އަޅާލުމަށްފަހު ބޭނުންކުރާށެވެ. އަސޭމިރުހަކީ ލޭދައުރުވުން ރަނގަޅުކޮށްދީ، ހަންގަނޑަށް އޮކްސިޖަން ފޯރުކޮށްދޭ އެއްޗެކެވެ. މީގެ އިތުރުން ހަންގަނޑުގައި ރޫޖެހުމުންވެސް ރައްކާތެރިކޮށްދެއެވެ. ހަންގަނޑު ހުދުވުން (ވިޓިލިގޯ) ރަނގަޅު ކުރުމުގައިވެސް އަސޭމިރުސް ބޭނުންކޮށް އުޅެއެވެ.\n6. ޑިޕްރެޝަން އާއި ނަފްސާނީ ބަލިތަކުން ރައްކާތެރިކޮށްދޭ\nއަސޭމިރުހުގައި ހިމެނޭ ޕައިޕެއިން އަކީ ޑިޕްރެޝަން އާއި ހަނގުރާމަކުރުމުގައި އެހީތެރިވެދޭ މާއްދާއެކެވެ. އެގޮތުން ޕައިޕެރިން އަކީ ސިކުނޑި އެކްޓިވްކޮށްދީ، ރަނގަޅަށް މަސައްކަތްކުރުމަށްވެސް މަގުފަހިކޮށްދޭ އެއްޗެކެވެ.


Dhigu tweet thah kuran beynunvaa meehunah rangalheh!\nދިގު ޓްވީޓުތައް ކުރަން ބޭނުންވާ މީހުނަށް ރަނގަޅެއް!\nދުނިޔޭގެ އެންމެ ވަރުގަދަ އެއް ސޯޝަލް މީޑިއާ، ޓްވިޓާ ތެރެއަށް މުޅި ދުވަހު ވަދެ އޮވެ، ޓްވީޓު ކުރަން ތިބޭ މީހުންނާއި މަދުން ވިޔަސް ޓްވީޓުތަކަށް ޖަވާބު ދޭ މީހުންގެ ވެސް ބޮޑު އެއް ޝަކުވާއެއް އޮވެ އެވެ. އެއީ އެހެން ސޯޝަލް މީޑިއާތަކުގައި ލިޔެވޭ ފަދައިން ބޭނުން ދިގު މިނެއްގައި ޓްވީޓެއް ނުކުރެވޭ އިރު ބޮޑެތި ޔޫޒާ ނޭމްތައް ހުންނަ މީހުން ކުރާ ޓްވީޓުތަކަށް ޖަވާބު ދޭން ލިޔެވޭ ކެރެކްޓާ ކޮޅުން ނުފުދޭ މައްސަލަ އެވެ.\nމިސާލަކަށް ބުނާނަމަ ކޮންމެ މީހަކަށް ވެސް 140 ކެރެކްޓާގެ ޓްވީޓެއް ކުރެވޭ އިރު ޔޫޒާ ނަމަކަށް [email protected] ނުވަތަ [email protected] ޓެގު ކުރުމަށް ފަހު ލިޔަން ބޭނުންވާ އެތި ލިޔާ ވަރަކަށް ކެރެކްޓާ ހަމަނުވުމެވެ. މި މައްސަލަ ބޮޑުވެ ގިނަ ބަޔަކު ޝަކުވާ ކުރަމުން ދަނިކޮށް ޓްވިޓާއިން އިއްޔެ ވަނީ އެކަމަށް ހައްލެއް ހޯދައިދީ ޓްވިޓާ ފޭނުންނަށް އުފާވެރި ހަބަރެއް ދީފަ އެވެ.\nޓްވިޓާގެ ޕްރޮޑަކްޓް މެނޭޖާ ސަސަންކް ރެޑީ ވިދާޅުވި ގޮތުގައި ގިނަ ބައެއްގެ އެދުމުގެ މަތިން ޓްވީޓުގެ ކެރެކްޓާ ގުނާ އިރު ޔޫޒާ ނޭމް ނުހިމަނާ ގޮތަށް ނިންމީ އެވެ. އޭގެ ސަބަބުން ވާހަކަ ދައްކާލަން ފަސޭހަވެ ގިނަ ކެރެކްޓާތައް ލިބޭނެ ކަމަށް ރެޑީ ވިދާޅުވި އެވެ.\nނަމަވެސް އެ އަޕްޑޭޓުގެ ނާޖާއިޒް ފައިދާ ހިފާ ހަމައެކަނި ޔޫޒާ ނަންތައް ބޭނުންކޮށްގެން ދިގު ސްޕޭމް ޓްވީޓުތައް ދައުރުވާން ފަށާފާނެ ކަމަށް އެ ސޯޝަލް މީޑިއާ ބޭނުން ކުރާ ބައެއް މީހުން ބުނެ އެވެ.


މި ފޮޓޯއިން އާދަޔާ ޚިލާފު މަންޒަރެއް އެބަ ފެނޭތަ؟ ހާދަހާ ބިރުވެރިއޭ! – Dhen.mv\nމި ފޮޓޯއިން އާދަޔާ ޚިލާފު މަންޒަރެއް އެބަ ފެނޭތަ؟ ހާދަހާ ބިރުވެރިއޭ!\nމުޙައްމަދު ޝިފާއު October 25, 2020 - 5:49 pm\nމަތީގައި އެވާ ފޮޓޯގައި ބަލާ ބެލުމަށް އެއްވެސް ކަހަލަ އާދަޔާ ޚިލާފުކަމެއް ފާހަގަ އެއް ނުވެއެވެ. އެހެން ނަމަވެސް ފޮޓޯގެ ހުރިހާ ތާކަށް ވަރަށް ސަމާލުކަމާއިއެކު ބަލައިފި މީހަކަށް މިކަން ފާހަގަ ވާނެކަން ޔަގީނެވެ. އެހާމެ ބިރުވެރިއެވެ. ހަގީގަތް އެނގުމުން ގައިން ހީބިހި ނަގައިގެން ދެއެވެ.\nފޮޓޯއަށް ޖިންނި އަރައޭ ބައެއް މީހުން ބުނަމުން ގެންދާއިރު އަނެއްބައިމީހުން ބުނަމުން ގެންދަނީ ޖިންނީންނަކީ ފޮޓޯއަށް އަރާ ބައެއް ނޫން ކަމަށެވެ. މީގައި ހަގީގަތަކީ ކޮބައިކަމެއް ޚުދު އަޅުގަނޑަކަށް ވެސް ނޭނގެއެވެ. އަދި މި ފޮޓޯގައި އެވަނީ ހަމަ ހަގީގަތުގައި ވެސް ޖިންނިއެއްތޯ ބުނަން ނޭނގުނަސް ހަގީގަތުގައި މި ފޮޓޯ ވަރަށް ވެސް ބިރުވެރިއެވެ.\nކައިވެނި ޕާޓީއަކަށް ގޮސްތިބި ހަތަރު ރައްޓެހިންގެ ފޮޓޯއަކަށް އަރާ އިން ޖިންނި ނުފެނުނު ހެއްޔެވެ؟ ފޮޓޯގެ ކަނާތް ފަރާތުގައި ،ކަޅުކުލައިގެ ސޫޓެއް ލައިގެން ހުރި މީހާގެ ބޫޓުކައިރިން ހުދު ކުލައިގެ ތަންކޮޅެއް އެބަ ފެނޭ ހެއްޔެވެ؟ އެއީ ކޮން އެއްޗެއް ހެއްޔެވެ؟ އެ އެކަންޏެއް ނޫނެވެ. ހަމަ އެމީހާގެ ކަނާތު ފައިން ފެށިގެން މަޑުމަޑުން މައްޗަށް ބަލަން ފަށާށެވެ. ދެން ފެންނާނީ ވަރަށް ބޮޑުކޮށްލާފައި ހުރި ލޮލެކެވެ.\nއެހިސާބުން ހަމަ ގައިމުވެސް ހީބިހި ނަގާނެކަން ގައިމެވެ. ހަގީގަތުގައި ވެސް ޖިންނީންނަކީ ފޮޓޯއަށް އަރާ ބަޔަކީ ބާވައެވެ؟\nލިޔާނެެ އެއްޗެއްނަތިއްޔާާ އަތުގަހުރިި އެއްޗެހިި ފޮޓޯނަގާފަަ އޭގެެ ވާހަކަަ ލިޔަންް ވީނު\nނުފެނުނު ތިޔެއް. މަށަކަށް ޖިންނި އެވެއިލެބެލް އެއް ނޫން.\nއަތުގަ ހުރި ތަކެތި ކަމަކު ނުދާނެ\nއެއީ އޭނަ ފުރަގަހުގަ ހުރި ކުޑަކުއްޖެއް….\nގެންގުޅުނު ކުއްތާ، ކަޅި ޖަހާނުލާ ފާރަށް ބަލާތީ ކެމެރާ ހަރުކޮށްގެން ބެލީ ހަގީގަތް!\nބަނޑުބޮޑު ކަމަށް ހީކޮށް2އަހަރު ވަންދެން މަޑުކުރިއިރު ވެސް ނުވިހި،ބަނޑު ވީ އިތުރަށް ބޮޑު!


California Ge Gondudhoshun Aadhaya Hilaafu Vattharehge Maheh - Vaguthu\nކޮވިޑް-19: އަތޮޅުތައް ނުރައްކަލުގައި! - 14 ގަޑިއިރު ކުރިން\nކެލިފޯނިޔާގެ ގޮނޑުދޮށުން އާދަޔާ ހިލާފު ވައްތަރެއްގެ މަހެއް\nއެމެރިކާގެ ކެލިފޯނިޔާގެ ގޮނޑުދޮށަށް އާދަޔާ ހިލާފު ވައްތަރެއްގެ މަހެއް ފެނިއްޖެއެވެ.\nއެމެރިކާގެ ކެލިފޯނިޔާގެ ގޮނޑުދޮށަށް ލަށްވެފައި ވަނީ "އެންގްލާފިޝް" ގެ އާއިލާއަށް ނިސްބަތްވާ "ޕެސިފިކް ފުޓްބޯލް ފިޝް" އެކެވެ. މި މަހުގައި ހުންނަނީ ކަޅު ކުލައެކެވެ. މި މަސް އުޅޭކަމަށް ބެލެވެނީ ކަނޑުގެ 3،000 ފޫޓު އަޑީގައެވެ. ކަނޑުގެ ވަރަށް އަޑީގައި އުޅޭ މަހަކަށް މި މަސް ވުމުން މިފަދަ އެހެން މަސްތަކުގައި ހުންނަ ގޮތަށް މިމަހުގައިވެސް "ލައިޓް ބަލްބް" އެއް ނުވަތަ އަލި ކުރާނެ ބޮއްކެއް ހުރެއެވެ.\nއެންގްލާފިޝްގެ އާއިލާ އަށް ނިސްބަތްވާ 200 އަށް ވުރެ ގިނަ ވައްތަރުގެ މަސް ހޯދިފައިވާއިރު މިފަހަރު މި ފެނުނު މަސް ކަނޑުގެ މަތިން އަދި ގޮނޑުދޮށުން ފެނުނީ ކީއްވެ ކަމެއް އަދި އެއްވެސް ފަރާތަކުން ހާމަކޮށްފައި ނުވެއެވެ.\nޕެސިފިލް ފުޓްބޮލް ފިޝް\nލޮސްއެންޖެލިސް ޓައިމްސްގައިވާ ގޮތުން ކަނޑުގެ ދިރުންތަކާ ބެހޭ މައުލޫމާތު ހިއްސާކުރައްވާ ތަޖުރިބާކާރެއް ކަމަށްވާ ޖެސިކާ ރޯމޭ ބުނީ މިފަދަ މަސްތައް ކަނޑުގެ ވަރަށް އަޑީގައި އުޅުމުގެ ސަބަބުން މިތަކެތި ދިރާސާކުރަން ގިނަ ފަރާތްތަކަށް އުނދަގޫ ކަމަށެވެ.\nމި މަހުގެ އަންހެން ޖިންސު އެންމެ ބޮޑުވާނެ ކަމަށް ބެލެވެނީ 24 އިންޗިއަށް ކަމަށެވެ. އަދި ފިރިހެން ޖިންސު ބޮޑުވާނީ އެންމެ އިންޗިއަކަށެވެ. އަދި ފިރިހެން ޖިންސުގެ މަހުގެ ހަމައެކަނި ބޭނުމަކީ އެބާވަތުގެ އަންހެން ޖިންސުގެ މަހެއް ހޯދުމާއި ދަރިފަނި އުފެއްދުމެވެ.\n'ޕެސިފިކް ފުޓްބޯލް ފިޝް' ގެ ފިރިހެން ޖިންސު ކާނާ ހޯދަނީ އަންހެން ޖިންސުގެ މަހަށް ބަރޯސާ ވެގެންނެވެ.\n2018 ވަނަ އަހަރު ސައިންސުވެރިން ވަނީ ފުރަތަމަ ފަހަރަށް އެންގާފިޝް 'މޭޓް' ކުރާތަނުގެ މަންޒަރު ނަގައިފައެވެ.\nމެއި 18, 2021 12:15\nލަންޓަނު ފިސްއެއް ތީ. ބޯމަތިން ބޮކި ދިއްލައިގެން އިންނަ ކަލޭގެ.\nމެއި 18, 2021 12:23\nތިމަހަށް ދިވެހިބަހުން ކިޔަނީ ގިރުބާ މަސް\nމެއި 18, 2021 12:54\nވަރުގަދަ ބިން ހެލުމެ އްގެ ފެށުން ކަމުގަ އިވުން ވެސް އެކަށީގެންވޭ . ޔާﷲ ، ކު އްލި ކާރިސާތަކުން އަޅަމެން ރަ އްކާތެރި ކުރަ އްވާށި . އާމީން .\nމެއި 18, 2021 14:18\nތިޔަ އީ އެލްޓީ ފިޝް އެއް. މީހުންނަށް ކެހިދޭ އެލްޓީ، ޑްރަގުބޯ މީހުންނަށް ދަރި ވި އްކާ އެލްޓީ\nފައިންޑިންގް ނީމޯ ބެލިންތަ!؟ ފައިންޑިންގް ނީމޯ!؟


Shakkuvaa Zaathuge Kameh Hingaanama Salaamathy Baaruthakah Engumah...\nޝައްކުވާ ޒާތުގެ ކަމެއް ހިނގާނަމަ ސަލާމަތީ ބާރުތަކަށް އެންގުމަށް އިލްތިމާސްކޮށްފި\n6 މަސް,2ހަފްތާ,4ދުވަސް,5ގަޑި, 30 މިނެޓް, 22 ސިކުންތު ކުރިން 1280ފަތޯނާ ފާއިޒް\nޝައްކުވާ ޒާތުގެ ކަމެއް ހިނގާނަމަ ނޭޝަނަލް ކައުންޓަރ ޓެރަރިޒަމް ސެންޓަރަށް އެކަން އެންގުމަށް އެމްއެންޑީއެފްއިން އިލްތިމާސްކޮށްފިއެވެ.\nއަވަށްޓެރި ސްރީލަންކާގައި މިދިޔަ މަހުގެ 21 ވަނަ ދުވަހު ދިން ޓެރަރިސްޓް ހަމަލާތަކާއި ގުޅިގެން އެމްއެންޑީއެފްއާއި ފުލުހުން ޚާއްސަ ތަމްރީންތަކެއް ވަނީ ކުރިއަށްގެންދަން ފަށާފައެވެ. މި ދަނޑިވަޅުގައި ޓެރަރިޒަމްގެ އެއްވެސް އަމަލެއް ހިންގާފާނެ ކަމަށް ޝައްކުވާ ޒާތުގެ ކަމެއް ހިނގާނަމަ އެކަން އެންގުމަށް ސަލާމަތީ ބާރުތަކުން ވަނީ އިލްތިމާސްކޮށްފައެވެ. އެގޮތަށް އިލްތިމާސްކުރީ ރާއްޖެއަށް މި ހަފްތާގެ ތެރޭގައި ޓެރަރިސްޓް ހަމަލާއެއް ދޭން އުޅޭ ކަމަށް ބުނެ ސޯޝަލް މީޑިއާގައި ޚަބަރު ފެތުރިފައިވާ ދަނޑިވަޅެއްގައެވެ.\nފުލުހުންނާއި އެމްއެންޑީއެފްއިން ގުޅިގެން ހިންގާ ތަމްރީންތަކާއި ގުޅޭގޮތުން ރޭގެ ވަގުތެއްގައި ނެރުނު ނޫސް ބަޔާނެއްގައި ފުލުހުން ބުނީ، ރާއްޖެއަށް ހަމަލާ އެއް ދޭން އުޅޭ ކަމުގެ އިންޒާރެއް ލިބިފައި ނުވާކަމަށެވެ. އަދި ރައްޔިތުންގެ ހިތްތަކުގައި ކަންބޮޑުވުން އުފެދޭ ގޮތަށް އިތުބާރު ނުހިފޭ މަސްދަރުތަކުން ލިބޭ ތެދު ނޫން މައުލޫމާތު ނުފެތުރުމަށްވެސް ފުލުހުން އިލްތިމާސްކޮށްފައިވެއެވެ.\nއޭގެއިތުރުން މިދިޔަ އޭޕްރިލް މަހުގެ 21 ވަނަ ދުވަހު ލަންކާއަށް ދިން ހަމަލާތަކަށްފަހު ރާއްޖޭގެ ސަލާމާތީ ކަންކަން ވަރުގަދަ ކުރުމުގެ ގޮތުން ދިވެހި ފުލުހުންނާއި ދިވެހި ސިފައިން ގުޅިގެން ސިލްސިލާ ތަމްރީންތަކެއް ފަހެއް މެއި 2019 ވަނަ ދުވަހުން ފެށިގެން ކުރިއަށްގެންދާކަންވެސް ފުލުހުން ވަނީ ހާމަކޮށްފައެވެ. އަދި ކުރިއަށްގެންދާ ފަރިތަކުރުންތަކުގެ މަގްސަދަކީ ކުއްލި ހާލަތުގައި އެކި މުއައްސަސާތައް ގުޅިގެން މަަސައްކަތް ކުރާނެ ގޮތާއި، އަދި "މަލްޓި އެޖެންސީ ކޯޑިނޭޝަން" ރަނގަޅު ކުރަން ޖެހޭ އެންމެހާ ކަންކަން ކުރުން ކަމަށް ފުލުހުން ބުނެފައިވެއެވެ.\nފުލުހުން އެގޮތަށް ބުނެފައިވާއިރު، ނޭޝަނަލް ކައުންޓަރ ޓެރަރިޒަމް ސެންޓަރުންވެސް ވަނީ ނުރައްކަލެއް އޮތްނަމަ އެކަމެއް ސިއްރު ނުކުރާނެ ކަމަށާއި، އެ މައުލޫމާތު ރައްޔިތުންނާއި ހިއްސާ ކުރާނެ ކަމަށް ބުނެފައެވެ. މީގެއިތުރުން ސަލާމަތީބާރުތަކުން ގުޅިގެން ތަމްރީނުތައް ކުރިއަށްގެންދަނީ ހުޝިޔާރުވެ، ހުނަރުވެރިކަމާއެކު ރެސްޕޮންޑް ކުރަން ޖެހޭ ހާލަތްތަކުގައި ސިފައިންނާއި ފުލުހުން ގުޅިގެން ހަަރަކާތްތެރިވުމުގެ ގާބިލްކަން އިތުރު ކުރުމަށް ކަމަށްވެސް އެންސީޓީސީއިން ވަނީ ބުނެފައެވެ.\nމިދިޔަ މަހު އަވައްޓެރި ސްރީލަންކާއަށް ދިން ބޮމުގެ ހަމަލާތަކާއި ގުޅިގެން ރާއްޖޭގެ އެއާޕޯޓްތަކާއި ބައެއް އެހެނިހެން ތަންތަނުގެ ސަލާމަތީ ފިޔަވަޅުތައް ވަނީ ވަރުގަދަކޮށްފައެވެ. އަަދި އެމްއެންޑީއެފާއި މޯލްޑިވްސް ޕޮލިސް ސަރވިސް ގުޅިގެން މިހާރު ކުރިއަށް ގެންދާ ސިލްސިލާ ފަރިތަކުރުންތަކަކީވެސް އެ ހަމަލާތަކަށް ފަހު ކުރިއަށްގެންދާ ފަރިތަކުރުންތަކެކެވެ.


ވާ ލޯބި އެނގޭ ނަމަ 20 – Esfiya – Dhivehi Vaahaka Site\n- by Aami - 56- April 16, 2019\n“ހަލޯ މައި…… ކިހިނެތްވީ އެއްޗެކޭ ނުބުނެ ތިއިންނަނީ؟ އަނެއްކާ ގޯސް އެއްޗެއްތަ އަހަރެންނަށް މިބުނެވުނީ؟ އެހެން ނޫނީ އެކްސައިޓްމަންޓްގަ ޝޮކެއްޖެހުނީތަ؟” މައިރާގެ ހަބަރެއް ނުވުމުން އަވްލީން އަނެއްކާވެސް ވާހަކަދެއްކިއެވެ.\n“ލީން ޔަގީންތަ ހަމަ ލީން އޭނަ ދެކެކަން ލައިކް ވަނީ؟ މިބުނީ ވިސްނާފަތަ ތިގޮތަށް ނިންމީ؟” މައިރީ އިނީ އަދިވެސް ޝޮކެއްގައެވެ. އެހެން ނުވާންވީ ސަބަބެއްވެސް ނެތެވެ. އަވްލީން ރާހިލް ދެކެ ލޯބި ވެދާނެކަމަށް މައިރާ މެންގެ ތެރެއިން އެކަކުވެސް ހިޔެއްނުކުރެއެވެ.\nއިތުރަށް އެތާ އިނދެގެން އަވްލީންގެ ވާހަކަތައް އަޑުއެހުމުގެ ހިތްވަރު ރާދިންގެ ގައިގާ ނެތުމުން އޭނާ ތެދުވެގެން ކޮޓަރިން ބޭރަށް ދާން ނިކުތެވެ. ރާދިން އަށް ހީވީ މުޅި ދުނިޔެ އެނބުރުނު ހެންނެވެ. އެންމެ ލޯބިވާ މީހާ އެހެން މީހެއްގެ ހައްގަކަށް ވާތަން ބަލަން ރާދިން އަށް ކެތްވާނެބާއެވެ. އަދި އެވެސް އޭނާގެ އެހާ ގާތް މީހަކާއެކު އަވްލީން އުޅޭތަން ބަލަން ރާދިން އަށް ކެތްވާނީ ކިހިނަކުން ހެއްޔެވެ؟\nރާދިންގެ ފަހަތުން ރާހިލް ވެސް ބޭރަށް ނިކުތެވެ. ރާދިން އޭނާދެކެ ހިތްހަމަނުޖެހޭނެކަން އެނގޭތީ ރާހިލް ހުރީ މާޔޫސްވާގޮތްވެފައެވެ. ނަމަވެސް މީގަ އެނާގެ އެއްވެސް ކުށެއްނެތެވެ. އަވްލީން ރާހިލް އާއި ދޭތެރޭގައި އެފަދަ ނަޒަރަކުން ދެކޭނެ ފުރުޞަތެއް ރާހިލް ދީފައެއް ނުވާނެއެވެ. އެހެންވީއިރު މީގަ ރާހިލްގެ އެއްވެސް ކުށެއް އެބަ އޮތް ހެއްޔެވެ؟\n“ރާދް އަހަރެންނަށް މާފްކުރޭ. އަހަރެން ގަސްތުގަ ކުރިކަމެއް ނޫންމީ. އަހަރެންނަކަށް ނުވެސް އެނގޭ ލީން އަހަރެންނާ ދޭތެރޭގައި އެފަދަ ނަޒަރަކުން ދެކޭ ކަމަކަށް އަހަރެން ލީން ދެކެނީ ހަމަ ފްރެންޑެއްގެ ނަޒަރަކުން.” ބޭރަށް ނިކުތް ރާދިން އާއި އަރާ ހަމަކުރަމުން ރާހިލް ރާދިން އަށް ވިސްނާދޭން މަސައްކަތްކުރިއެވެ. ރާދިން އޭނާދެކެ ރުޅި އަންނާކަށް ރާހިލް ބޭނުމެއް ނުވެއެވެ. އަދި ރާދިން އަވްލީން ދެކެ ވާ ލޯބި އެންމެ ރަނގަޅަށް އެނގޭނެ އެކަކީ ރާހިލް ކަމާއި މެދު އެއްވެސް ޝައްކެއްނެތެވެ. އެހެންކަމުން ރާދިން އަށް މިފަދަ ހިތާމައެއް ދޭން ރާހިލް ދުވަހަކުވެސް ނުވިސްނާނެއެވެ. ގާތް ރަހުމަތްތެރިއެއްގެ އިތުރަށް ރާދިން އަކީ ރާހިލްގެ ބޭބެއެކެވެ.\n“ރާހް. އަހަރެން ރާހް ދެކެ ރުޅިއެއް ނާދޭ. އަހަރެން ގަބޫލުކުރަން މިކަމުގަ ރާހްގެ އެއްވެސް ކުށެއްނެތްކަމަށް. ލީން އަށް ރާހް ދެކެ ލޯބި ވެވުމަކީ ރާހް ކުރާނެކަމެއް ނޫން. އަހަރެން މިވަގުތު ބޭނުން ވަނީ އެކަނިވެލަން. ޕްލީޒް މިވަގުތު އިހަށް އަހަރެން އެކަނިވެލިޔަދީ.” ރާދިންގެ ހިތުގައި ރާހިލް އާއި ދޭތެރޭ އެއްވެސް ރުޅިވެރިކަމެއް ނެތްކަން އެނގުމުން ރާހިލް ވަރަށް ހިތްހަމަޖެހުނެވެ. އަދި ރާދިންގެ އެދުމުގެ މަތިން ރާދިން އެކަނިވެލަން ވަގުތުކޮޅެއް ދިނުމަށްޓަކައި މައިރާ މެން ކައިރިއަށް ދިޔުމަށް ރާހިލް ހިނގާގަތެވެ.\n“މައި ކީއްވެގެންތަ ތިހެން ތިބުނީ؟ އަހަރެންނަށް އޭނަ ދެކެ ލައިކް ވެވުމަކީ މައި ތިހާވަރަށް ހައިރާންވާންޖެހޭ ކަމެއްތަ؟” އަވްލީން ވެސް މައިރާ އަށް ކޮށްލީ ސުވާލެކެވެ.\n“ނޫން އެހެންނެއް ނޫން. ލީން އަށް ރާހް ކަމުދަންޏާ އަހަރެމެންނަށްވެސް ހަމަ އޯކޭ.” ހިތާއި ދެކޮޅަށް ނަމަވެސް މައިރާއަށް އެހެން ބުނަން މަޖުބޫރެވެ. ރާދިންގެ ވާހަކަ އަވްލީން ގާތުގައި ދެއްކުމަކީ ރަނގަޅުކަމެއް ނޫންކަން މައިރާ އަށް ވިސްނެއެވެ. އެހެންކަމުން އަވްލީން ހިތްހަމަޖެހޭ ގޮތަށް ކަންތައްކުރަން މިއަދު މައިރާ މެންނަށް މަޖުބޫރެވެ.\n“ވެއިޓް މައި. އަހަރެން ކޮން އިރަކު ބުނީ އަހަރެން ލައިކް ވަނީ ރާހިލް ދެކެއޭ. އަހަރެން އޭނަ ދެކެނީ ހަމައެކަނި ފްރެންޑެއްގެ ގޮތުގައި. އަހަރެން ލައިކް ވަނީ ރާހިލް ދެކެއެއް ނޫނޭ.” މައިރާ ބުނި އެއްޗަކުން އަވްލީން ހައިރާންވިއެވެ. އޭނާ އެދައްކަނީ ރާހިލްގެ ވާހަކައެއް ނޫނެވެ. ވީއިރު މައިރާ ރާހިލްގެ ނަން ބުނުމުން އަވްލީން ހައިރާންވިއެވެ. ނަމަވެސް އޭގެ ދެވަނަ ސިކުންތުގައި އަވްލީން ގާތަށް ހިނިއައީ އޭނާ މައިރާ ކައިރީގައި މާހިލްގެ ބޭބެ އޭ ބުނުމުން އެމީހަކީ ރާހިލް ކަމަށް މައިރާ ހީކުރިކަން އެނގުމުންނެވެ.\n“ވެއިޓް ވެއިޓް. އެނގިއްޖެ މިހާރު މިވީ ގޮތެއް. އަހަރެން މާހިލްގެ ބޭބެ އެކޭ ބުނީމަ ދޯ މައި ތިހީކުރީ އެމީހަކީ ރާހް ކަމަށް؟” ވާ ނުވާ ފަހުމް ވާން ފެށުމުން އަވްލީން ގާތަށް ވަރަށް ހިނިއައެވެ.\n“މާހްގެ ބޭބެ އަކީ ރާހިލް އޭ. ދެން ލީން އެހެން ބުނީމަ ހީކުރާނީ އެމީހަކީ ރާހް ކަމަށްދޯ؟” މައިރާ އަދިވެސް އިނީ އޮޅުންބޮޅުންގަނޑެއްގެ ތެރޭގައެވެ.\n“އޯ މައި ގޯޑް މައި. ހަމައެކަނި އެއްބަނޑު އެއްބަފާ މީހުން އެކަނިތަ ބޭބެ އާއި ކޮއްކޮ އިންނަށް ވަނީ. އީވެން ކަޒިން އާރ ބްރަދާސް ދޯ ހަމަ.” އަވްލީން މައިރާ އަށް ވިސްނާދޭން މަސައްކަތްކުރިއެވެ.\n“ޔޫ މީން………… ލީން ލައިކް ވާ މީހަކީ ޑރ. ރާދިން އެތަ؟” އަހަން ނާހަން ހުރެފައިވެސް މައިރާ އަހާލިއެވެ. މާހިލްގެ ކަޒިން އަކަށް ރާދިން ނޫން އެހެން ފިރިހެން ކުއްޖެއް ހުންނަ ކަމެއް އަވްލީން އަކަށް އެނގިފައެއް ނޯންނާނެއެވެ. އަދި މާހިލް އާއި ރާދިން އަކީ ދެބެންދެދަރި ކުދިން ކަން މައިރާ ވަނީ އަވްލީން އަށް ކިޔާދީފައެވެ.\n“ޔެސް މައި. އަހަރެން މިދައްކަނީ ރާދިންގެ ވާހަކަ. އަހަރެން ލޯބިވަނީ ރާދިން ދެކެ. އެނގޭތަ މައި އަށް ލައިފްގަ ފުރަތަމަ ފަހަރަށް އަހަރެންނަށް މީހެއްދެކެ ލޯބި މިވެނުނީ. އެންޑް އަހަރެން ބޭނުން ކޮންމެ ގޮތެއް ހަދާފަ ނަމަވެސް އަހަރެންގެ ލޯބި ހާސިލްކުރަން. އެކަމް މިހެން ބުންޏަސް އޭނަ އަހަރެންދެކެ ލޯބި ނުވަންޏާ ގަދަ ކަމުން ލޯބި ހޯދަން މަސައްކަތްކުރާކަށް އަހަރެން ބޭނުމެއް ނޫން. ލޯތްބަކީ ގަދަބާރުން ހޯދޭނެ އެއްޗެއް ނޫނެއްނުދޯ؟” އަވްލީން އޭނާގެ ހިތުގައިވާ އެއްޗެއް މައިރާ އަށް ކިޔާދިނެވެ. އަވްލީންގެ ވާހަކަ އަޑުއިވުމުން މައިރާ އާއި މާހިލްގެ ތުންފަތް މައްޗަށް ވެރިވީ ރީތި ހިނިތުންވުމެކެވެ. އެންމެ ފަހުން ރާދިން އަށް އަވްލީންގެ ލޯބި ހާސިލްކުރެވޭނެ ކަމުގެ ފެހި ސިގްނަލް ފެނުނީއެވެ. ކޮޓަރީގެ ދޮރު ކައިރީގައި ހުރި ރާހިލް އަށް ވަރަށް ރީއްޗަށް އަވްލީން ދެއްކި ވާހަކަތައް އަޑުއިވުނެވެ. ހަގީގަތް އެނގުމުން ރާހިލް އަށް ހީވީ އޭނާގެ ބޯ މަތިން ބޮޑު ބަރެއް ނެގި ހެންނެވެ. ވަގުތުން މާޔޫސްކަން ވެރިވެފައިވާ މޫނުމަތި އުޖާލާވިއެވެ.\n“އޯހް ރާދިންގެ ވާހަކަ ދޯ ތިދެއްކީ؟ ނޭނގޭނެ އެއްނު ދެން މާހިލްގެ ބޭބެ އޭ ބުނީމައެއް. އަހަރެމެން ހީކުރާނީ ރާހިލް ކަމަށް ދޯ އެހެން ބުނީމަ.” މައިރާ ވަރަށް އުފާވެފައި ހުރި ނަމަވެސް ހަމަޖެހިލަމުން އަނެއްކާވެސް ވާހަކަދައްކަންފެށިއެވެ.\n“އަހަރެމެންނޭ؟ ކޮން އަހަރެމެންނެއްތަ؟” މައިރާ ބުން އެއްޗަކުން އަވްލީން އަށް ހައިރާންވިއެވެ.\n“އަސްލު ލީން… މި އަނެއް……” މައިރާ އަށް ބުނާނެ އެއްޗެއް ނުވިސްނުނެވެ.\n“ޓެލް މީ މައި. އަހަރެންނަށް އެނގޭ މިހާރު ހަމަ ޔަގީނުންވެސް އަހަރެމެން ދެމީހުން މި ދެއްކި ވާހަކަތައް އެނގޭ އެހެން މީހެއް އިންކަން. މީހެއް އޯ މީހުންތަކެއް؟ ބުނެބަލަ ދޮގު ނުހަދާ.” އަވްލީން އަނެއްކާވެސް އޭނާގެ ސުވާލު ތަކުރާރުކޮށްލިއެވެ.\n“ލީން މައި ދެކެ ރުޅި ނާންނައްޗޭ. އަސްލު އަހަރެން މައިގެ ހާލު ބަލާލަން އައިތަނާ ލީން ގުޅީ. ދެން އަހަރެން ބުނެގެން މައި ފޯން ސްޕީކަރަށްލީ.” މައިރާ އެއްޗެކޭ ބުނުމު ކުރިއަށް މާހިލް އަވްލީންގެ ސުވާލަށް ޖަވާބު ދިނެއެވެ.\nމާހިލްގެ އަޑު އިވުމުން އަވްލީން ކުޑަކޮށް ޖެހިލުންވެ ލަދު ގަންނަ ގޮތްވިއެވެ. އަވްލީން ދެއްކި ވާހަކަތައް މާހިލް ރާދިން އަށް ކިޔާދީފި ނަމަ ދެން ވާނީ ކިހިނެތް ހެއްޔެވެ؟\n“މާހް…… މި އަނެއް އެއީ އަހަރެން މަޖަލަކަށް ދެއްކި ވާހަކައެއް އަސްލު އިނގޭ. ޕްލީޒް ޑރ. ރާދިން ކައިރީގަ ނުބުނަށްޗޭ މިކަމާ ގުޅޭ ގޮތުން އެއްޗެއް.” ބިރުންގޮސް އަވްލީން އަށް ކިޔެ ނުކިޔޭ އެއްޗެއްވެސް ނޭނގެއެވެ.\nއަވްލީންގެ ވާހަކައިގެ ރާގު ބަދަލުވުމުން މާހިލް ކައިރިއަށް ހިނި އަންނަ ގޮތް ވިއެވެ. އެހެންކަމުން އަވްލީން އާއި ދިމާކޮށްލުމަށް މާހިލް ބޭނުންވިއެވެ.\n“އޯހް އެއީ މަޖަލަކަށް ދެއްކި ވާހަކައެއްދޯ. އަހަރެން ހީކުރީ ލީން ހަމައަސްލުވެސް ރާދް ދެކެ ލޯބިވާކަމަށް. އެކަމް މަޖާދޯ. އޭރުންދެން އަޅާނުލާ..” މާހިލް އޭނާގެ ރޭވުމާއި އެއްގޮތަށް ވާހަކަ ކުރިއަށް ގެންދިއައެވެ.\n“ވެއިޓް ވަޓް ޑޫ ޔޫ މީން. މަޖަލަކަށް ނޫން ނަމަ ކީކޭ ބުނަން ތިއުޅުނީ؟” މާހިލް ބުން އެއްޗެއް އަވްލީން އަށް ފަހުމްވާގޮތެއް ނުވިއެވެ. އެހެންކަމުން މާހިލް އެދައްކާ ވާހަކައެއް އެނގެން އަވްލީން ހުރީ ބޭނުންވެފައެވެ.\n“އަޅާނުލާ ދެން. ލީން ތިބުނީ އެއްނު މަޖަލަކަށް ބުން އެއްޗެކޭ އެއީ. ސީރިއަސްކޮށް ބުން އެއްޗެއް ނަމަ ދޯ އިތުރަށް ކިޔާދެވޭނީވެސް.” މާހިލް ހުރީ ދޫކުރާ ގޮތަކަށް ނޫނެވެ. އަވްލީން އެމީހުން ތަޅުވާލި ގޮތަށް އަވްލީން ވެސް ތަޅުވާލަން މާހިލް އިނީ ބޭނުންވެފައެވެ.\n“ދެން މާހް ގަނޑާ…… އޯކޭ އެއީ އަހަރެން ހަމަ ވަރަށް ސީރިއަސްކޮށް ބުން އެއްޗެއް. އައި ރިއަލީ ލަވް ހިމް ވެރީ މަޗް. ދުވަހަކުވެސް އެހެން މީހެއްދެކެ ނުވާ ވަރަށް. ދެންވެސް ބުނެބަލަ ތިދައްކަންއުޅޭ ވާހަކައެއް.” އަވްލީން އަށް ކިޔޭ ނުކިޔޭ އެއްޗެއް ނޭނގެއެވެ. މާހިލް އެދައްކަން އުޅޭ ވާހަކަ އެއް އަޑުއަހަން އޭނާ ހުރީ ކެތްމަދުވެފައެވެ.\nބާރު ހިނގުމެއްގައި ބޭރަށް ދިޔަ ރާހިލް ދިޔައީ ރާދިން ހޯދުމަށެވެ. އަވްލީން އެދައްކަނީ ރާދިންގެ ވާހަކަކަން ރާދިން އަށް އަނގަން ރާހިލް ހުރީ ކެތްމަދުވެފައެވެ. ރާދިން އަށް މި ހަގީގަތް އެނގިއްޖެނަމަ ރާދިން ހާދަ އުފާވާނެއެވެ. އެ ލޯބަށްޓަކައި ރާދިން ވީ ގުރުބާނީ އެންމެ ރަނގަޅަށް އެނގޭނެ އެކަކީ ރާހިލް އެވެ. މައިރާ މެން ގޭ ދޮރާށިން ބޭރަށް ނިކުން ރާހިލްގެ ތުންފަތަށް ހިނިތުންވުމެއްވެރިވީ ދުރުގައި ޕާކުކޮށްފައި އޮތް ކާރުގައި ލެގިލައިގެން ހުރި ރާދިން ފެނުމުންނެވެ. އިތުރަށް ވަގުތު ބޭކާރު ކުރުމެއްނެތި ރާހިލް ދިޔައީ ރާދިން އަށް ހަގީގަތް ކިޔާދޭށެވެ.\n“ރާދް އެބައޮތް ރާދް އަށް އެނގެންޖެހޭ ވަރަށް ބޮޑު ވާހަކައެއް ހިނގާ އަހަރެންނާ އެއްކޮށް އެތެރެއަށް.” ރާދިންގެ ކޮނޑުގައިި އަތް ބާއްވާލަމުން ރާހިލް އެދުނީ އޭނާއާއެކު މައިރާ މެން ގޭގެއެތެރެއަށް ދިޔުމަށެވެ. މަގުމަތީގައި އެވާހަކަ ދެއްކުމަކީ އެންމެ ރަނގަޅު ގޮތް ކަމަކަށް ރާހިލް އެއް ނުދެކެއެވެ. އެހެން ނޫނަސް ރާހިލް ބޭނުންވީ އެވާހަކަ ސީދާ އަވްލީންގެ ދުލުން ބުނާއަޑު ރާދިން އަށް އިއްވާށެވެ. އެގޮތަށް އެކަން ވާނީ ރާދިން އޭނަ އާއެކު އެތެރެއަށް ގޮސްގެންނެވެ.\n“އަހަރެން ބުނީމެއްނު ރާހް ކައިރީގަ އަހަރެން ބޭނުންވަނީ މިގަޑީ އެކަނިވެލާށޭ. ޕްލީޒް ރާހް މިގަޑީ މިތަނުންދޭ.” ރާދިން ހުރީ އެއްގޮތަކަށް ވެސް ދާން ބޭނުންވާކަހަލަ މޫޑެއްގައެއް ނޫނެވެ.\n“ޕްލީޒް ރާދް އަހަރެން ބުނީތީ އާދެބަލަ. ރާދް އަށް ކޮންމެހެންވެސް އެނގެންޖެހޭ ކަމެއްމީ އެހެންވެ އަހަރެން މިބުނަނީ.” ރާހިލް ވެސް ހުރީ ދޫކުރާގޮތަކަށް ނޫނެވެ.\n“އޯކޭ ހިނގާ ދާން. ކިޔަން ފަށައިފި އެއްޗެއް ހުއްޓައެއްނުލާނެއޭ މީނަވެސް.” އެންމެ ފަހުން ރާދިން ގޮތް ދޫކުރުމަށްފަހު އެތެރެއަށް ދާން ނިންމީ ރާހިލް ގޮތްދޫނުކުރާނެކަން އެނގޭތީއެވެ.\n“ސާބަސް ލީން އަށް ހަމަ އެވާހަކަ އެނގެން ބޭނުންވީމަ ތިބުނީ ސީރިއަސް އެއްޗެކޭ އެއީ.” އަދިވެސް މާހިލް ހުއްޓާކަށް ނޫޅުނެވެ.\n“ދެން ހަމައަސްލުވެސް އޭ މާހް. އަހަރެންނަށް ސީރިއަސްކޮށް ރާދިން ދެކެ ލޯބި ވެވިއްޖެ. ކުރިން މަޖަލަކަށޭ ބުނީ މާހް ހީކުރާނެ އެއްޗެއް ނޭނގޭތީ. މާހް ގޮސް ރާދިން ކައިރީގަ މިވާހަކަތައް ކިޔާދީފިއްޔާ ދެން ދުވަހަކުވެސް ރާދިން އަހަރެންނަށް ނުފެންނާނެކަމަށް ހީކޮށް. ދެންވެސް ބުނެބަލަ ތިބުނަން އުޅޭ ވާހަކައެއް ނޫނީ އަދިވެސް އަހަރެން މި ދައްކާ ވާހަކަ ގަބޫލުނުކުރެވެނީތަ. ހަމަ ގަންދީ ހުވާކޮށްފަ މިބުނަނީ އަހަރެން ލޯބިވަނީ ރާދިން ދެކެ. ފުރަތަމަ އަދި މާހިލްގެ ބޭބެ އޭ ބުނީމަ މި ދެމީހުން ރަހިލް ކަމަށް ހީކޮށްފަ އުޅުނީ. އެއްވަރެއްގެ ދެމީހުންމީ. އަހަރެން ތިދެމީހުން ކޮންފިއުސްކުރީމަ އޭކަމުގެ ބަދަލުދީ މޮހާރު ތި ހިފަނީ؟” ފެށިގެން ގޮސް ކަންތައް ހިނގާދިޔަ ގޮތް އަވްލީން އަށް ކިޔާދެވުނު ވަގުތަކީ ރާދިން ގޮވާގެން ރާހިލް އައިސް އެތާ މަޑުކޮށްލި ވަގުތެވެ. އެހެންކަމުން އަވްލީން ދެއްކި ހުރިހާ ވާހަކައެއް ވަރަށް ރީއްޗަށް ރާދިން އަށް އަޑުއިވުނެވެ. އަވްލީންގެ ވާހަކަތައް އަޑުއިވުމުން ރާދިން އަށް ކުރެވުުމު އިހުސާސް ބަޔާންކުރަންވެސް ދަތިވިއެވެ. ހުރިހާ އޮޅުން ބޮޅުން ގަނޑެއް ފިލާ ދިޔައެވެ. ދުވަހަުވެސް ނުވާނެކަމަށް ހީކޮށްގެން ހުރި ކަންތައްވީއެވެ. ރާދިންގެ ތުންފަތް މައްޗަށް ފުޅާ ހިނިތުންވުމެއް ވެރިވިއެވެ. އެންމެ ފަހުން އޭނާގެ ހިތުގެ މަލިކާ ހާސިލްކުރެވޭނެކަމުގެ ފެހި ސިގްނަލް ލިބުނީއެވެ. ކޮންމެ ގޮތެއް ހަދައިގެން ނަމަވެސް މިފަހަރު އެދެމީހުންގެ ދެމެދަށް އެކަކުވެސް އަޔަ ނުދޭނެކަމަށް ރާދިން ހިތާހިތާ ވައުދުވިއެވެ.\nކޮޓަރީގައި އަވްލީން އާއި ވާހަކަ ދައްކަން ތިބި މާހިލް އާއި މައިރާ އަށް ދޮރުމަތީގައި ހުރި ރާދިން އާއި ރާހިލް އެތަނަށް އައިސް މަޑުކުރިއިރު ފެނުނެވެ. އަދި ރާދިންގެ މޫނު މަތީގެ ކުލަވަރު ބަދަލުވިގޮތް ފެނިފައި އަވްލީން ދެއްކި ހުރިހާ ވާހަކައެއް ރާދިންއަށް އަޑު އިވުނުކަން އެދެމީހުންނަށް ނަގައިގަނެވުނެވެ. ރާދިންގެ އުޖާލާ ވެފައި ހުރި މޫނު ފެނުމުން އެދެމީހުންވެސް ތިބީ ވަރަށް އުފާވެފައެވެ. އަވްލީންގެ ލޯބި ހާސިލްކުރަން ރާދިން ކުރި ދިގު އިންތިޒާރު އެމީހުންނަށްވެސް ވަނީ ފެނިފައެވެ.\n“އޯކޭ ދެން ތިވަރަށް ބުނިއްޔާ ގަބޫލުކޮށްފާނަން. އެކަމް ދެން ފަހަރަކުންވެސް މިފަހަރު ތި ދިން ކަހަލަ ޝޮކެއް ނުދެއްށޭ. ބަޔެއް ކުދިންނަށް ކިރިޔާ ހަމަ ހާޓްއެޓޭކް އެއް ނުޖެހުނީ.” ރާދިން އާއި ދިމާއަށް ބަލައިލަމުން މާހިލް ހެމުން ބުން އެއްޗަކީ ރާދން އާއި ދިމާކުރުމުގެ ގޮތުން ބުން އެއްޗެއްކަން ރާދިން އަށް ހަމަ ރަނގަޅަށް ވެސް އެނގެއެވެ. ނަމަވެސް އެއްޗެކޭ ނުބުނެ މަޑުކޮށްގެން ހުރީ ފޯނުގައި ހުރި އަވްލީން އަށް ރާދިން އެތާގައި ހުރި ކަން އަންގަން ބޭނުން ނުވާތީއެވެ.\n“އޭން؟؟ ކާކަށް ހާޓްއެޓޭކް ޖެހުނީ؟؟ ކީކޭ ތިކިޔަނީ މިހާރު ދެންވެސް އެބުނަން އުޅުނު ވާހަކަ ބުނެބަލަ.” އަވްލީން އަށް މާހިލްގެ ވާހަކަ އެއްގޮތަކަށްވެސް ނޭނގުނެވެ.\n“ކެތްތެރިވޭ ކެތްތެރިވޭ. އަދި އެނގޭނެ އެވާހަކަވެސް އެކަމް މިގަޑީއެއް ނެތް އެވާހަކަ ބުނެވޭކަށް އަދި. އެންޑް އަހަރެންނަށް ކަމަކު ތާކަށް ދާންޖެހިއްޖެ މިގަޑީ އެހެންވީމަ ފަހުން ލީން އާއި ވާހަކަ ދައްކާނަން. ސޯ ފޯ ނައު ބައި ބައި.” މާހިލް އޭނާ ދައްކަން ބޭނުން ވާހަކަ ދެއްކުމަށް ފަހު ފޯނު ކަނޑާލީ އަވްލީން ބުނާ އެއްޗަކަށް ބަަލައިލުމެއްވެސްނެތިއެވެ.\nފޯނު ބާއްވައިލުމާއެކު ހުރިހާ އެންމެންގެ ނަޒަރު ރާދިން އާއި ދިމާއަށް ސީދާވިއެވެ. އެންމެން ބަލަން ތިބި ގޮތުން ރާދިން ކުޑަކޮށް ރަކިވެސްވިއެވެ. ނަމަވެސް އެއަށްވުރެ ބޮޑަށް ދެންމެ އިވިގެންދިޔަ ވާހަކަތަކުން ހިތަށް ފިނިކަން ލިބިގެންދިޔައެވެ.\n“އެހެމް އެހެމް….. ކޮން ހިޔާލަކަށް ގެއްލިފަތަ މި ރާދް މި ހުންނަނީ؟ އަނެއްކާ ދެންމެ ދެއްކި ވާހަކަތައް އަޑުއިވިފައި ޝޮކެއް ޖެހުނީ ކަންނޭނގެ…” ރާދިން ހުރި ގޮތް ފެނުމުން މާހިލް އަށް ދިމާކޮށްނުލައި ނުހުރެވުނެވެ. އެހެންކަމުން ރާދިން އާއި ދިމާކުރަން ފެށިއެވެ. މާހިލް އާއި އެއްކޮށް ދެން ތިބި މީހުންވެސް ރާދިން އާއި ދިމާކުރިއެވެ.\n“އާން ދެން ހެވޭ އަހަރެންނާ ދިމާ ނުކުރިއަސް ކޮންމެހެން.” ރާދިން އަށް ހަމައެކަނި ބުނެވުނީ އެހެންނެވެ. އިތުރަށް ބުނާނެ އެއްޗެއް މިގަޑިއަކު ރާދިންގެ ސިކުނޑިއަކަށް ނައެވެ. އެއަށްވުރެ ބޮޑަށް އަވްލީންގެ ހިޔާލުތަކަށް ރާދިން ވަނީ ގެއްލިފައެވެ. މީ އަނެއްކާ ހުވަފެނެއްބާއޭވެސް ރާދިންގެ ހިތަށް އެރިއެވެ.\n“އޯކޭ ދެން މަޖާކުރުން އިހަށް ބާއްވާފަ ކުރިއަށް ކަންތައް ކުރަންވީ ގޮތް ރާވަންވީ އެންނު. މިހާރު އަހަރެމެންނަށް ލީންގެ ހިތުގަ އޮތް އެއްޗެއް އެނގުނީމި. ދެން ރާދް ގެ ހިތުގަ އޮތް އެއްޗެއް ލީން އަށް އަންގާނީ ކިހިނެތް؟ އެއްވެސް ޕްލޭންއެއް އެބައޮތްތަ؟” މައިރާގެ ވާހަކައަށް އެންމެން ސަމާލުކަން ދިނެވެ. މައިރާ އެބުނީ ރަނގަޅު ވާހަކައެކެވެ. ކުރިއަށް ކަންތައް ކުރަންވީ ކިހިނެތްކަން އަދި ނިންމަން އެބަޖެހެއެވެ.\n“މާހިލް ހުއްޓާ ތިހުރިހާ ކަމަކާ ވިސްނާކަށް ނުޖެހޭނެ. އަހަރެންެނަށް އެނގޭ ދެން ކަންތައް ކުރަންވީ ކިހިނެތްކަން..” މާހިލްގެ މޫނުމަތީގައިވީ މައުނަވީ ހިނިތުންވުމެކެވެ.\n“ހޫމް ދެން ތިމޮޅު މީހާގެ ޕްލޭން ކިޔާދޭންވީ އެއްނު. އެހެންމީހުންނަށްވެސް އެނގުނީމަ އެންމެ ތި ޕްލޭން އާއި އެއްގޮތަށް ކަންތައް ކުރެވޭނީ.” މައިރާ އިނީ މާހިލް ކަންތައްކުރަން އެއުޅޭ ގޮތެއް އެނގެން ނުހަނު ބޭނުންވެފައެވެ.\nއެހަނދާން ހިތަކުން ނުފިލާނޭ….\nhaadha dhuvas kohllafa…….\nv reethi stry …….\nwhn is rthe next part??\nThanks for patiently waiting for the story and im extremely sorry for the delays. Glad you liked the episode ❤❤❤\nI would like to apologise to everyone for the delays. I know that its been more thanamonth since i haven’t uploaded the story. There was some problems with my laptop due to that i was not able to upload the story. But as now its fine i have uploaded ep 20. InShaAllah next part coming week ge Sunday or Monday ga up kollaanan. Most probably Monday, as there isavery important event taking place in my office this weekend so i will be very busy on this weekend. Hope all will understand my situation.\nAnd i would also like to thanks all those readers who have eagerly waited for the next ep. Honestly, mihaaru dhuvas vandhen story up nukurevunyma i was about to give up. But seeing the comments for the previous ep it pushed me to upload the story. So thanks for all those readers who gave meapositive motivation to continue.\nMihaaru mivaahaka mathin nei handhaane vex\nAwww im so sorry for the delay dear 😥\nC naa says:\nYour right ainth…\nMi vahaka kiyah beynun wefa hutta thi upload khly, very nice, neyt part varah awahah upload khlaa thi ngey… Bt very nice this part vx, keep it up, hama habeys…\nEhgarunu fahun upkohfa adh8ves ebuny next part next monday ga yo..thidhen bodu varu…readers wait kuriyas evaru dhanegn ulheba\nMona dear i understand that readers are not liking it because of the delays. But i was really very busy thats why i couldn’t upload the story. In Sha Allah dhn balaalan ehn nuveythw 😥😥\nIt’s k darla.I can understand ey😙😙😚😘😘❤❤❤😎😎😊😊..mi part vec v v rythi ingey…Um sis..If u don’t mind bunefaanan tha age??😉😉😃😃😄😄😄👀👀😌😌..Anyways waiting for Monday ah😞😞👄👄💫💋💋🍺🍺\nThankiu for understanding dear. And btw im 20 yrs old 💜💜\nAlhe avahah up kohdhy ba plx… Vhk v salhi 😻😻😻\nmaashaa allah v reethi mi part…😍😍…\nmi story arl kiyan baraabarah..\nbt it’s first time i’m commenting here..😊😊\nAwww thnkiu dear 💜🥰\nStory as usual v reethi….💛💛💛💛 mihaaru esfiya v vai reethi vaahaka eh viyya eha dhuvas fahun up vaany……noony vaki hisaabakun evaahaka nuliye huttalaany negetive commenteh myhaku kurias….anyways nimendhn up kohdheyne kamah hykuran\nIn Sha Allah i will try my best to complete this story 💜\nMaashaa allah vareh ves reethi mistory\nsalhi..waitting monday….happy ranma zaan for all…….\nRamazaan kareem 💜💜\nWaaw varah reethi avahah up koladeeba please\nVarah reethi ☺☺and waiting for the next part😍😍\nSorry for keeping you waiting dear 💜


ނަބިއްޔާ صلى الله عليه وسلم ގެ ޒަވާޖީ ޙަޔާތް 44 – DhiSalafiyyah\nނަބިއްޔާ صلى الله عليه وسلم އެކަލޭގެފާނުގެ އަނބިކަބަލުންނާ އެކީ ކުޅެ ހެއްދެވިއެވެ:\nއެއްފަހަރަކު ޢާއިޝާ رضي الله عنها އާ ނަބިއްޔާ صلى الله عليه وسلم އާ އެކުގައި ދަތުރެއްގައި ނިކުމެވަޑައިގެންނެވިއެވެ. އެއީ، އެކަމަނާ ހަށިގަނޑުން ހިކި ޖާރިއާއެއްގެ ގޮތުގައި ހުންނެވި އިރެވެ. ފަހެ، ނަބިއްޔާ صلى الله عليه وسلم ގާފިލާގެ މީސްތަކުން ކުރިއަރައިގެން ދިއުމަށް އަމުރުފުޅު ކުރެއްވުމުން އެބައިމީހުން އެދެކަލުންނާ ދުރަށް ކުރިއަށް ޖެހުނެވެ. އެހިނދު ނަބިއްޔާ صلى الله عليه وسلم ޢާއިޝާއަށް ޙަދީޘްފުޅު ކުރެއްވިއެވެ: “تعالي حتي أسابقك”. “(ދުވެގެން މޮޅުވަނީ ކާކުތޯ ބެލުމަށް) ތިމަންކަލޭގެފާނު ކަމަނާއާ ވާދަޖެހުމަށްޓަކައި އަންނާށެވެ”. އަދި އެފަހަރު ޢާއިޝާ رضي الله عنها ކުރިހޯދިއެވެ. އަދި އެއަށްފަހު އޭގެ ފަހުން ޢާއިޝާ رضي الله عنها ގެ ރޫފަ ރަނގަޅުވެ ގައިގަ ކޮންމެވެސް ވަރަކަށް މަސްޖަހަންދެން މަޑުކުރެއްވިއެވެ. އަދި ﷲ ގެ ރަސޫލާ صلى الله عليه وسلم ގެ އަރިހުގައި އެހެން ދަތުރަކަށް ނިކުމެވަޑައިގެންނެވި ފަހަރަކު ހަމަ ކުރީ ފަހަރެކޭ އެއްފަދައިން ޖާފިލާގެ މީސްތަކުން ކުރިއަށް ޖެހުމަށް އަމުރުފުޅު ކުރެއްވުމަށް ފަހު ޢާއިޝާ رضي الله عنها އާ އަނެއްކާވެސް ވާދަ ޖެއްސެވިއެވެ. އަދި އެފަހަރު ނަބިއްޔާ صلى الله عليه وسلم ކުރި ހޯއްދެވުމަށް ފަހު ހިނިވަރުނަކުރައްވަމުން އެކަމަނާއަށް ޙަދީޘްފުޅު ކުރެއްވިއެވެ: “މިއީ އެފަހަރުގެ ބަދަލުގައެވެ”. رواه أحمد (25745) واللفظ له، وأبو داود (2578)، وابن ماجة (1979)، وصححها الألباني في الصحيحة (131).\nމިފަދައިން އަޅުގަނޑުމެންގެ ތެރެއިން އަނބިންނާ އެކީގައި ކުޅެ ހަދާ މީހުންނަކީ މިއަދު ވަރަށްވެސް މަދު ބައެއްކެވެ. އަދި ވަކީން ޚާއްޞަކޮށް ނަބިއްޔާ صلى الله عليه وسلم ގެ އެ އުމުރުގެ މީހަކު އަމިއްލަ އަނބިމީހާއާ އެކުގައި އެފަދައިން ދުވެ ވާދަކުރާ މީހަކު ނުވެސް ހުންނާނޭ ބުނުމަކީ ދޮގު ބަހެއް ކަމުގައި ނުވާނެއެވެ.\nޒުވާނުންގެ ތެރެއިން އަނބިމީހާއާ އެކުގައި އެފަދައިން ކުޅެ ހަދާ މީހަކު “ފެނުނަސް ފެންނަނީ” އެމީހުންގެ ކައިވެނީގެ ފުރަތަމަ ދުވަސްކޮޅެވެ. ދަރިން ލިބި ދިރިއުޅުމައިގެން އަވަދި ނެތި އުޅޭ ހިސާބަށް ހަޔާތުގެ ޞަފުޙާތައް އެއްލޭ އިރު ގިނަ ދެމަފިރިންނަށް އެކުގައި ހޭދަކޮށްލެވެނީ މަދު ވަގުތުކޮޅެކެވެ.


Dhagethi Maru: Thuhumath kurevey myhaku Rayithun gengos fulhuna havalu kofi\nދަގެތީގައި މަރާލާފައި އެމީހާ އެއްލާލާފައި ވަނީ ގޯންޏަކަށްލާ ވަޅެއްގެ ތެރެއަށް\nދަގެތި މަރު: ތުހުމަތު ކުރެވޭ މީހަކު ރައްޔިތުން ފުލުހުންނާއި ހަވާލުކޮށްފި\n14 އޮކްޓޯބަރ 2021 - 16:29:55\nއދ. ދަނގެތީގައި ،މަރާލުމަށްފަހު ގޯންޏަކަށްލާ ވަޅެއްގެ ތެރެއަށް އެއްލާލާަފައި އޮއްވާ ފެނުނު މީހާ މަރާލި ކަމަށް ތުހުމަތު ކުރެވޭ މީހަކު ފުލުހުންނާއި ހަވާލުކޮށްފި އެވެ.\nސޯޝަލް މީޑިއާގައި އާއްމުވެފައިވާ ވީޑިއޯއިން ފެންނަ ގޮތުގައި ރަށުގެ ރައްޔިތުންތަކެއް އޭނާ ގެންގޮސް އެ ރަށު ޕޮލިސް ޓޭޝަނަށް ވައްދާތަން ފެނެއެވެ. އަދި ރުޅިއައިސްގެން ހަޅޭލަވާ މަންޒަރުވެސް ފެނެއެވެ. މައުލުމާތު ލިބޭ ގޮތުގައި އެމީހާ މަރާލި ކަމުގެ ތުހުމަތުގައި މިހާތަނަށް ދެ މީހަކު ވަނީ ހައްޔަރު ކޮށްފައެވެ.\nގޯންޏަކަށްލާފައި އޮތް މީހަކު ވަޅެއްގެ ތެރޭގައި މަރުވެފައި އޮއްވާ ފެށިފައިވަނީ އުމުރުން 55 އަަހަރުގެ މަހުމޫދު އަބޫބަކުރު ކިޔާ މީހެކެވެ.\nދަނގެތީ ކައުންސިލް މެންބަރު ނައީމާ އަހުމަދު ސީއެންއެމް އަށް ވިދާޅުވީ މަހުމޫދު އޮތީ ވަޅުތެރެއަށް އެކޮޅުކޮޅުން ވައްޓާލާފައި ކަމަށެވެ. މިހާރު ފޮރެންސިކް ފުލުހުން އަނނާތީ އަދިވެސް އެމީހާ އޮތީ ވަޅުތެރޭގައި ކަމަށް ނައީމާ ވިދާޅުވީއެވެ.\nކައުންސިލުން ބުނީ މަހުމޫދު ނުފެނިގެން ކައުންސިލަށް އަންގާފައިވަނީ މިއަދު ހެނދުނު 9:30 ހާއިރު ކަމަށާއި އެވަގުތުން ފެށިގެން ރައްޔިތުންނާއެކު ކައުންސިލުން އޭނާ ހޯދުމަށް މަސައްކަތް ކުރަމުން ދިޔަ ކަމަށް ކައުންސިލުން ބުންޏެވެ. އޭނާ ފެނިފައިވަނީ ރައްޔިތުން ނުކުމެ ހޯދަމުންދަނިކޮށް މިއަދު 3:30 ހާއިރު ފަޅުގެއެއްގެ ފެންވަޅުތެރެއިންނެވެ.\nއެ ރަށުން ވާހަކަ ދެއްކި މީހާކު ސީއެންއެމްއަށް ބުނީ މަހުމޫދު ވަޅުތެރޭގައި އޮއްވާ ފެނުނީ އޭނާ ހޯދުމަށް ގްރޫޕުތަކަށް ބަހާލައިގެން މަސައްކަތް ކުރަމުންދަނިކޮށް މީހުން އުޅޭ ސަރަހައްދުގައި ހުރި ފަޅު ގެއެއްގެ ގިފިލީގައި ހުރި ވަޅެއްގެ ތެރެއިން ކަމަށެވެ.\nއެކައުންސިލުން ބުނީ މިހާދިސާގެ ސަބަބުން މަހުމޫދުގެ އަންހެނުން މިހާރު ހޮސްޕިޓަލުގައި އެޑްމިޓް ކޮށްފައިވާ ކަމަށެވެ.\nއަންހެނުންނާ ހަވާލާދީ ކައުންސިލުން ބުނީ ހަތަރު ކުދިންގެ ބައްޕަ މަހުމޫދު އެންމެ ފަހުން ފެނިފައިވަނީ ރޭގައި ކަމަށެވެ. ރޭ ފުޓުބޯޅަ މެޗު ބެލުމަށް ގެއިން ނުކުތް ފަހުން ފެނިފައި ނުވާ ކަމަށް މަހުމޫދުގެ އަންހެނުން ބުނެފައިވާ ކަމަށް ކައުންސިލުން ބުނެއެވެ.\nއެ ރަށަކީ މަސްތުވާތަކެތީގެ މައްސަލަ ވަރަށް ބޮޑު ރަށެއްގެ ގޮތުގައި ފާހަގަކުރެވިފައިވާ ރަށެކެވެ. އެރަށުގައި ދޭތެރެދޭތެރެއިން މަސްތުވާތަކެތީގެ މައްސަލަތައް ފެންމަތިވެ އެވެ.


miaharuge gaumee dhidha negumuge rasmihyaathu baahvaifi | ކުރިނބީ ކައުންސިލް\nމިއަހަރުގެ ޤަޢުމީ ދުވަހުގެ ދިދަ ނެގުމުގެ ރަސްމިއްޔާތު ބާއްވައިފި\n1440 ވަނަ އަހަރުގެ ޤަޢުމީ ދުވަސް ފާހަގަކުރުމުގެ ގޮތުން ދިދަ ނެގުމުގެ ރަސްމިއްޔާތު ބާއްވައިފިއެވެ. މި ރަސްމިއްޔާތު ބާއްވާފައިވަނީ ނޮވެމްބަރު މަހުގެ9ވަނަ ދުވަހުގެ ހެނދުނު 6:00 ގައި ކައުންސިލްގެ އިދާރާގައެވެ.\nދިދަ ނެގުމުގެ ރަސްމިއްޔާތުގައި ބައިވެރިވި ފަރާތްތަށް | ފޮޓޯ : ކުރިނބީ ކައުންސިލް\nމިރަސްމިއްޔާތުގައި ކުރިނބީގެ މުއައްސަސާތަކުން ބައިވެރިވެ ވަޑައިގެންނެވިއެވެ. ރަސްމިއްޔާތު ފަށާފައިވަނީ ޤުރުއާނުގެ ބަރަކާތުންނެވެ. ރަސްމިއްޔާތު ފެށުމުގެ ގޮތުން ޤުރުއާން ކިޔަވައިދެއްވީ މަސްޖިދުލް އީސާކަލޭފާނުގެ އިމާމް އިސްމާއިލް މުޙައްމަދެވެ. ރަސްމިއްޔާތު ތައާރަފްކޮށްދެއްވީ ކައުންސިލް އިދާރާގެ ޒިންމާދާރުވެރިޔާ ޢަލީ ޒިޔާދު އަޙްމަދެވެ. އެއަށްފަހު ޤަޢުމީ ދުވަހުގެ ދިދަ ނަންގަވައިދެއްވީ ކުރިނބީ ކައުންސިލްގެ ރައީސް އަލްފާޟިލް މުޙައްމަދު އަފްރާޙް އެވެ.\nޤައުމީ ސަލާމުން ރަސްމިއްޔާތު ނިންމާލެއްވި އިރު ވަޑައިގެންނެވި އެންމެހާ ފަރާތްތަކަށް ގައުމީ ދުވަހުގެ ހެޔޮއެދުމާއި ތަހުނިޔާ އަރިސްކޮށްފައިވެއެވެ.\nޤައުމީ ދުވަހަކީ ކޮންމެ އަހަރެއްގެ ރަބީއުލް އައްވަލް މަހުގެ 1 ވަނަ ދުވަހެވެ. މިދުވަސް ފާހަގަކުރަނީ އައްސުލްޠާން މުޙައްމަދު ތަކުރުފާނުލް އައުޒަމް ޕޯޗްގީޒުންގެ އަތްދަށުން ދިވެހިރާއްޖެ ސަލާމަތްކުރެއްވި ޒިކުރާ އާކުރުމުގެ ގޮތުންނެވެ. ދިވެހީންގެ ޤައުމީ ދުވަހެއް ފުރަތަމަ ފާހަގަކުރީ 1365 ވަނަ އަހަރުގެ ރަބީޢުލްއައްވަލް މަހުގެ ފުރަތަމަ ދުވަހު އެވެ.\n← ހދ.ކޭލަކުނު ހިމާޔަތް ކުރުމާ ބެހޭ ސާރވޭ އެއް ކުރުން – އެންްވަޔަރަންމަންޓް މިނިސްޓްރީ އަދި ބިލީފް ޖަމްއިއްޔާ\nކައުންސިލް ކަޕްގައި ހަތަރު ޓީމުން ބައިވެރިވެއްޖެ →


Rayyithunge majlis ge Raees Uthama Fandiyaaru bahdhalu kurahvaifi\nރައްޔިތުންގެ މަޖިލީހުގެ ރައީސް އުއްތަމަ ފަނޑިޔާރާ ބައްދަލު ކުރައްވަައިފި\n0 June 25th, 2019 - 5:39 PM\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އުއްތަމަ ފަނޑިޔާރު ޑރ. އަހްމަދު އަބްދުﷲ ދީދީ އާ ބައްދަލު ކުރައްވައިފިއެވެ.\nނަޝީދާއި އުއްތަމަ ފަނޑިޔާރު މިއަދު ބައްދަލު ކުރެއްވީ މަޖިލިސް އިދާރާގަ އެވެ.\nރައްޔިތުންގެ މަޖިލީހުގެ ރައީސް އުއްތަމަ ފަނޑިޔާރާ ބައްދަލު ކުރައްވާފއިމިވަނީ ގާނޫނީ ބައެއް މައްސަލަތަކުގައި ރައްޔިތުންގެ މަޖިލީހާ ސުޕްރީމް ކޯޓާ ހިޔާލުތަފާތުވުންތައް އުފެދި ދެ މުއައްސަސާ އިން ގާނޫނީ "ހަނގުރާއެއް" ކުރަމުންދާ ދަނޑިވަޅެއްގައެވެ.\nރައީސް މުހައްމަދު ނަޝީދަކީ ރައްޔިތުންގެ މަޖިލީހުގެ ރައީސްގެ ހައިސިއްޔަތުން ޖުޑީޝަަލް ސާވިސް ކޮމިޝަންގެ މެމްބަރުކަންވެސް ކުރައްވާ ބޭފުޅެކެވެ.\nސުޕްރީމް ކޯޓުގެ ފަނޑިޔާރުންގެ ފެންވަރު ވެލުމަށް ޖުޑީޝަލް ސާވިސް ކޮމިޝަނުގައި ރައްޔިތުންގެ މަޖިލީހުން އެދިފައިވާތީ އެކަން ކުރާނީ ބޭރުގެ ފަރާތެއްވެސްް ހިމެނޭ ގޮތަށް ކަމަށް ޖުޑީޝަލް ސާވިސް ކޮމިޝަނުން އިއްތޔެ ވަނީ ބުނެފައެވެ. ޖޭއެސްސީން ސުޕްރީމް ކޯޓުގެ ފަނޑިޔާރުންގެ ފެންވަރު ބަލަނީ އެކަމަށް އެދި މަޖިލީހުން ގަރާރެއް ފާސްކޮށް އެ ކޮމިޝަނަށް މައްސަލަ ހުށަހެޅުމުންނެވެ.\nއެކޮމިޝަނުން މިހެން ބުނީ ބޭރުގެ ފަރާތެއް ހިމަނައިގެން އެކަން ކުރަން ނިންމީ މިއީ ދިވެހިރާއްޖޭގަައި އަލަށް ކުރާ ކަމަކަށް ވާތީކަމަށެވެ. އަދި ކޮންސަލްޓަންޓެއްގެ އެހީތެރިކަން ހޯދަންވެސް އެ ކޮމިޝަނުން އިއްޔެ ވަނީ ނިންމާފައެވެ.\nމީގެ އިތުރުން ވެސް އެ ކޮމިޝަނުން އިއްޔެ ވަނީ މުހިންމު ނިންމުމެއް ނިންމާފައެވެ. އެއީ ރައީސް ޔާމިން ހައްޔަރު ކުރަން އަމުރުނު ނެރުނު މެޖިސްޓްރޭޓް ނިހާންގެ ސަސްްޕެންޝްން އުވާލުމަށެވެ.


Seville in Kounde vikkaalaanee 80 Million Euro ah | Jazeera\tކޮންޑޭ ވިއްކާލާނީ 80 މިލިއަން ޔޫރޯއަށް - Jazeera\nސެވިއްޔާއިން ކޮންޑޭ ވިއްކާލާނީ 80 މިލިއަން ޔޫރޯއަށް\nޖަވިޔަނި July 29, 2021 137 views0\nމި ޓްރާންސްފަރ މާކެޓުގައި ޗެލްސީއިން ހޯދުމަށް މަސައްކަތްކުރަމުން އަންނަ ފްރާންސްގެ ޑިފެންޑަރު ޖޫލްސް ކޮންޑޭ، ސެވިއްޔާއިން ވިއްކާލާނީ 80 މިލިއަން ޔޫރޯގެ އަގަކަށް ކަމަށް ރިޕޯޓްތައް ބުނެފިއެވެ.\nޗެލްސީއިން ވަނީ ކޮންޑޭ ހޯދުމަށް ސެވިއްޔާއާއެކު މަޝްވަރާތައް މިދިޔަ އަންގާރަ ދުވަހު ފަށާފައެވެ. މިއީ ދެ ކްލަބްއިން ރަނގަޅު އެއްބަސްވުމަކަށް އާދެވިގެން ކުރިޔަށްދާނެ ޓްރާންސްފަރއެއް ކަމަށްވާއިރު އެހެން ލީގެއްގެ ތަޖުރިބާ ހޯދުމަށް ކޮންޑޭ ބޭނުންވާ ކަމަށް ވެސް ރިޕޯޓްތައް ބުނެއެވެ.\nމި ޓްރާންސްފަރ މާކެޓުގައި ކޮންޑޭ ހޯދުމަށް ޗެލްސީގެ އިތުރުން މެންޗެސްޓަރ ޔުނައިޓެޑާއި ރެއާލް މެޑްރިޑުން ވެސް މަސައްކަތްކުރާނެ ކަމަށް ބެލެވުނެވެ. އެހެން ނަމަވެސް ޔުނައިޓެޑުން ރެއާލް މެޑްރިޑްގެ ރަފައޭލް ވަރާން ގަތްއިރު ރެއާލްއަށް އައު ކުޅުންތެރިޔަކު އަދި މިހާތަނަށް ގެނެވިފައެއް ނުވެއެވެ. އެހެންކަމުން އަންނަ ސީޒަނުގައި އޭނާ ފެނުން އެކަށީގެންވަނީ ޗެލްސީއިން ކަމަށް ބެލެވެން ވަނީ ފަށާފައެވެ.\nއެގޮތުން ކޮންޑޭ ހޯދުމަށް ކަރޓް ޒޫމާ ވެސް ޗެލްސީއިން ވަނީ ސެވިއްޔާއަށް ހުށަހަޅާފައެވެ. އެހެން ނަމަވެސް ސެވިއްޔާއިން ބޭނުންވަނީ ކުޅުންތެރިން ބަދަލުކުރުމުގެ ބަދަލުގައި އޭނާ ވިއްކާލާށެވެ. އެގޮތުން ޒޫމާ އާއެކު އިތުރު 45 މިލިއަން ޔޫރޯއަށް ސެވިއްޔާއިން ކޮންޑޭ ވިއްކާލަން ތައްޔާރު ކަމަށް ރިޕޯޓްތައް ބުނެއެވެ.\nސެވިއްޔާއާއެކު ކޮންޑޭ ހަދާފައިވާ އެއްބަސްވުން ހަމަވާނީ 2024 ވަނަ އަހަރަށެވެ. ނަމަވެސް އޭނާ ވަނީ އެހެން ޓީމަކަށް ކުޅުމުގެ ޝައުގުވެރިކަން ޔޫރޯ ފުޓްބޯޅަ މުބާރާތުގެ ތެރެއިން ފާޅުކޮށްފައެވެ. ސެވިއްޔާއަށް ކޮންޑޭ ވިއްކާލުމުން ލިބޭ ޓްރާންސްފަރ ފީގެ 20 އިންސައްތަ އޭނާގެ ކުރީގެ ކްލަބް ކަމަށްވާ ބޯޑޯއަށް ފޮނުވަން ޖެހޭނެއެވެ.\nބާރުތައް ބެހިފައިވާ ގޮތާއި މެދު ތާލިބާނުންގެ ތެރޭގައި ހިތްހަމަނުޖެހުން\nފުލިދޫ ގޮނޑުދޮށް ހިމާޔަތްކުރުމުގެ މަޝްރޫއު ކުރިޔަށް\nއަނިޔާވެ ޕެޑްރީ އަދި އަލްބާ ކުޅުމާއި ދުރަށް\nދިއްދޫ ގޮނޑުދޮށް ހިމާޔަތްކުރުން ނިމުމަކާއި ގާތަށް